Source: http://slideflix.net/doc/1914098/tekniikka-palop%C3%A4%C3%A4l1yst%C3%B6n-koulutus-opinna-ytetyo-
Timestamp: 2019-02-24 04:20:22+00:00
Document Index: 12172560

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Download Tekniikka Palopääl1ystön koulutus OPINNA YTETYO .
Palopääl1ystön koulutus
OPINNA YTETYO
KEMIKAALIEN KAPPALETA V ARA VARASTOINTI TEOLLISUUDESSA
Marko Hintsala
Kemikaalien kappaletavaravarastointi teollisuudessa
vanhempi opettaja Ismo Kärkkäinen
toimitusjohtaja Christian Borenius
Tämän opinnäytetyön aiheena oli selvittää kemikaalien kappaletavaravarastoinnin
nykytila Suomen teollisuudessa. Kappaletavaravarastointiin huomioidaan
laboratorioiden käyttämät kemikaalit, kemikaalien varastointiin käytettävät pullot,
kanisterit, tynnyrit ja alle 1000 litran IBC-kontit. Tarkastelussa olivat mukana
myös teollisuuskaasupullot ja aerosolit. Työssä vertailtiin kemikaalien
varastointia eri teollisuustoimialoilla ja etsittiin toimialakohtaisia poikkeamia.
Tarkastellut kohteet olivat pääasiassa suuria teollisuuden tuotantoyksiköitä.
Työssä ei ole mukana suurmyymälöitä eikä oppilaitoksia. Työn ulkopuolelle
rajattiin myös valmistusprosessit, kemikaalien varastointi suursäiliöissä, räjähteet
ja kemikaalien kuljettaminen.
Tutkimuksen tavoitteena oli saada selvitykseen mukaan riittävän kattava määrä
erilaisia teollisuuskohteita ja löytää mahdollisimman suuri määrä erilaisia
poikkeamia kemikaalien varastoinnissa. Ongelman ratkaisemiseksi päätettiin
tehdä kemikaaliturvaselvitykset yli 100 suomalaisessa teollisuuskohteessa, mikä
vaati runsaasti aikaa. Jokaisella tehtaalla tehtiin sisällöltään samanlainen
kemikaaliturvaselvitys ja sen perusteella laadittiin kirjallinen raportti. Saadut
tulokset analysoitiin teollisuustoimialoittain. Kaikille pelastuslaitoksille tehtiin
kyselututkimus kemikaalivalvonnan nykytilasta, keskeisistä kehittämishankkeista
ja koulutustarpeista. Tulokset ja palautteet analysoitiin ja niiden perusteella tehtiin
kehittämisehdotuksia sekä viranomaisille että teollisuuskohteille. Peltikaappien
polttotestit tehtiin osana aerosoliturvallisuuden kehittämishanketta.
Opinnäytetyön tuloksena saatiin selville kemikaalivarastoinnin olosuhteet eri teollisuusaloilla. Jokaiselle teollisuusalalle löydettiin tunnusomaiset poikkeamat. Pelastusviranomaisilta saadun tiedon perusteella voitiin määrittää kemikaalivalvonnan nykytila, keskeisiä kehittämistarpeita ja koulutuksen painopisteitä. Löydösten
perusteella voidaan lisätä kemikaaliturvallisuutta teollisuudessa ja parantaa viranomaisten valvontatyön laatua. Opinnäytetyöllä kehitetään aerosoliturvallisuutta.
kemikaalien varastointi, teollisuus, keskeiset poikkeamat, viranomaiset, valvonta
Storage of the chemicals in industries - parcelled goods
Mr Ismo Kärkkäinen, Senior Instructor
Mr. Christian Borenius, CEO
Knorring Ltd.
The aim of this final project was to find out the current state of the storage of
chemicals in Finnish industry. The industrial companies studied were large
production units. In this project, only the storage of parcelled chemicals was
discussed, and laboratory chemicals, cans fit for storage of chemicals, drums and
barrels, and containers of holding less than 1000 litres as well as gas containers
used in industry were defined as parcelled goods. Excluded from the final project
were the processes of preparation of chemicals, storage in large containers as well
as explosives and the carriage of chemicals Shops and schools were not targeted
The problem was to involve a sufficient number of various industrial companies
and to discover as many deviations as possible in the storage of chemicals. This
called for visiting over 100 factories and a lot of working hours. At each factory
an inspection on the storage of chemicals was conducted. On the basis of the
inspection findings, reports were drawn up. All reports were analysed based on
branches of industry, and proposals for development were made on the basis of
these reports. In addition, a survey was sent to all fire and rescue departments on
the current state of chemicals supervision, training needs and the most important
This final project anables us to recognize the most common deviations in the
storage of chemicals in Finnish industry Every industrial sector had its typical
deviations. On the basis on the findings recommendations can be provided to both
authorities and industrial companies. The recommendations help improve
supervision carried out by authorities and add to the safety of storing chemicals in
Finnish industrial companies. Fire and rescue authorities gave important feedback
on the development needs within monitoring and supervision. The final project
also served to clarify the need for basis and further training of fire and rescue
storage of the chemicals, industry, deviation, authorities, supervision
Aloitin tämän opinnäytetyön tekemisen tammikuussa 2013. Asetin itselleni korkeat
tavoitteet ja päätin toimia määrätietoisesti tavoitteiden saavuttamiseksi. Ilman perheen
ja läheisimpien ystävien tukea en olisi voinut toteuttaa tätä opinnäytetyötä tässä laajuudessa. Haluan lausua erityisesti Sannalle suuret kiitokset tuesta ja ymmärtäväisestä
asenteesta tavoitteitani kohtaan.
Haluan kiittää Knorring Oy Ab:tä koko tämän opinnäytetyöprosessin aikana saamastani
erinomaisesta tuesta ja kannustuksesta. Tunnustuksen ansaitsee myös opponoija Juha
Kärkkäinen, joka osoitti todellista palokuntahenkeä antaessaan taustatukea työlleni. Pelastusopiston henkilökunnalle haluan lausua kiitokset joustavuudesta ja ammattitaitoisesta työni ohjaamisesta.
Olen työskennellyt lähes 30 vuotta pelastusalalla. Viimeiset neljä vuotta olen toiminut
asiantuntijana kemikaaliturvallisuuden ja ympäristötekniikan parissa yksityisellä toimialalla. Kokemukset näissä molemmissa työtehtävissä herättivät minussa vahvan halun
tehdä opinnäytetyö kemikaaliturvallisuuden osa-alueelta. Toivon, että työni tuloksilla
on käyttöarvoa sekä viranomaisille että teollisuusyrityksille ja että työni avulla voidaan
osaltaan edistää kemikaaliturvallisuutta.
Ylivieskassa 1.5.2015
KESKEISET KÄSITTEET ........................................................................................................... 8
1 JOHDANTO ............................................................................................................................ 11
2 TUTKIMUKSEN TOTEUTUS ............................................................................................... 13
2.1 Aiheen valinta, rajaukset ja osatavoitteet .......................................................................... 13
2.2 Tiedon hankintamenetelmät .............................................................................................. 14
2.2.1 Kemikaaliturvaselvitykset .......................................................................................... 14
2.2.2 Pelastuslaitoksille kohdistettu haastattelututkimus .................................................... 16
2.2.3 Peltikaappien polttotestit ............................................................................................ 16
3 SÄÄDÖKSET JA OHJEET ..................................................................................................... 18
3.1 Lakisääteinen ja normiohjattu toimintatapa ...................................................................... 18
3.2 Yrityksen vapaaehtoisesti valitsema toimintatapa ............................................................ 24
3.2.1 ISO 9001 -järjestelmä ................................................................................................ 24
3.2.2 ISO 14001 -järjestelmä .............................................................................................. 25
3.3 Yritysten sisäiset turvallisuustavoitteet ............................................................................. 26
4 VIRANOMAISTEN TEHTÄVÄT .......................................................................................... 27
4.1 Pelastusviranomaiset ......................................................................................................... 27
4.2 Turvallisuus- ja kemikaalivirasto ...................................................................................... 27
4.3 Ympäristö- ja työsuojeluviranomaiset .............................................................................. 28
4.4 Valvontatyön vaikuttavuus ............................................................................................... 28
4.5 Auditoivan ja perinteisen palotarkastuksen merkitys lopputulokseen .............................. 29
4.6 Yritysten odotusarvoista ................................................................................................... 29
5 VIRANOMAISTEN NÄKEMYS KEMIKAALIVALVONNASTA ...................................... 30
5.1 Kemikaalivalvonnan nykytila ........................................................................................... 30
5.2 Tiedostetut kehittämishaasteet .......................................................................................... 31
5.3 Koulutukselliset tarpeet .................................................................................................... 31
5.4 Työnantajan suhtautuminen kemikaalivalvontatyöhön..................................................... 32
5.5 Turvallisuus- ja kemikaalivirasto ...................................................................................... 32
6 KEMIKAALIEN SÄILYTYS JA VARASTOINTI TEOLLISUUDESSA ............................. 34
6.1 Erilaisia varastointiratkaisuja ............................................................................................ 34
6.2 Varastoinnin nykytila ........................................................................................................ 38
6.3 Pakkaukset ........................................................................................................................ 38
6.4 Kemikaaliluettelot ja erilaiset tietolähteet ......................................................................... 39
6.6 Toimialakohtainen tarkastelu ............................................................................................ 39
6.6.1 Elintarviketeollisuus................................................................................................... 41
6.6.2 Energiantuotanto ........................................................................................................ 42
6.6.3 Kaivos- ja kiviteollisuus............................................................................................. 43
6.6.4 Kemian teollisuus....................................................................................................... 44
6.6.5 Metalliteollisuus ......................................................................................................... 46
6.6.6 Metsäteollisuus .......................................................................................................... 47
6.6.7 Puuteollisuus .............................................................................................................. 48
6.6.8 Tekstiili- ja kenkäteollisuus ....................................................................................... 49
6.6.9 Ympäristötoimiala...................................................................................................... 49
6.7 Laboratoriot omana kohderyhmänä .................................................................................. 50
6.8 Ulkoalueet ......................................................................................................................... 51
6.9 Palotehon huomioiminen .................................................................................................. 52
6.10 Peltikaapit varastopisteinä .............................................................................................. 53
7 TUTKIMUKSEN TULOKSET ............................................................................................... 55
7.1 Yleisiä tuloksia.................................................................................................................. 55
7.2 Viranomaisten haastattelujen tulokset .............................................................................. 57
7.3 Teollisuustoimialojen tulokset .......................................................................................... 60
7.3.1 Elintarviketeollisuus ...................................................................................................... 60
7.3.2 Energian tuotanto ........................................................................................................... 62
7.3.3 Kaivos- ja kiviteollisuus ................................................................................................ 63
7.3.4 Kemianteollisuus............................................................................................................ 64
7.3.5 Metalliteollisuus ............................................................................................................. 65
7.3.6 Metsäteollisuus .............................................................................................................. 66
7.3.7 Puuteollisuus .................................................................................................................. 69
7.3.8 Tekstiili- ja kenkäteollisuus ........................................................................................... 70
7.3.9 Ympäristötoimiala.......................................................................................................... 72
7.3.10 Laboratoriot.................................................................................................................. 73
7.3.11 Ulkoalueet ........................................................................................................................ 74
7.4 Polttotestien tulokset ......................................................................................................... 75
8 KEHITTÄMISEHDOTUKSET ............................................................................................... 77
8.1 Ehdotukset yleisesti .......................................................................................................... 77
8.2 Ehdotukset viranomaisille ................................................................................................. 77
8.3 Ehdotukset teollisuudelle .................................................................................................. 78
8.4 Ehdotukset Pelastusopistolle ............................................................................................. 80
9 POHDINTA ............................................................................................................................. 81
LÄHTEET…............................................................................................................................... 83
LIITTEET… ............................................................................................................................... 85
Systemaattinen, dokumentoitu ja riippumaton
prosessi, jolla määritetään, kuinka hyvin organisaation asettamat auditointikriteerit täyttyvät.
(Best Available Techniques) Paras käyttökelpoinen tekniikka.
Kemiallinen aine, valmiste tai pieneliö, jonka
tarkoitus on tuhota tai tehdä haitattomaksi haitallisia eliöitä tai rajoittaa niiden esiintyminen.
Rakennustarvike, jonka osallistuminen paloon
on hyvin rajoitettu ja jonka savuntuotto on erittäin vähäistä, eikä palavia pisaroita esiinny
(Classification, Labelling and Packaging of
substances and mixtures) Asetus, joka säätää
vaarallisten aineiden ja seosten luokituksesta,
merkinnöistä ja pakkaamisesta.
EN 14470 – 1
Standardi paloturvakaapeille
Rakennusosien paloluokitus, jossa on tiiveys ja
eristävyys ominaisuus 60 minuutin palonkestävyysajalla.
GHS-merkinnät
(Globally Harmonised System of Classification
and Labelling of Chemicals) CLP-asetuksen
mukainen kemikaalien varoitusmerkkijärjestelmä.
H-lauseke
(Hazard statement) CLP-asetuksen mukaiset
kemikaalien fysikaalisista vaaroista kertovat
vaaralausekekoodit, joita käytetään kemikaali-
pakkausten etiketeissä ja käyttöturvallisuustiedotteissa.
IBC -pakkaus
(Intermediate Bulk Container) Jäykkä tai taipuisa kuljetettava pakkaus, joka on tilavuudeltaan enintään kolme kuutiometriä ja suunniteltu
mekaanista käsittelyä varten.
ISO – järjestelmä
(International Organization for Standardization) Standardointijärjestö ISO: n kehittämä kansainvälinen standardijärjestelmä.
Kappaletavaravarasto
Rakennuksessa tai ulkona oleva yhtenäinen
alue, jossa säilytetään vaarallisia kemikaaleja
sisältäviä astioita, kuljetettavia painelaitteita,
tynnyreitä, säkkejä, IBC –pakkauksia, tai muita
vaarallisen aineen kuljettamiseen hyväksyttyjä
pakkauksia, joiden tilavuus on enintään 3 m3.
Kemikaalien valmistajien ja maahantuojien
kemikaali-ilmoitusten perusteella laadittu rekisteri, jota ylläpitää Turvallisuus ja kemikaalivirasto.
Kaivosteollisuuden käyttämä rikastuskemikaali
Kemikaalien laajamittaista teollista käsittelyä
ja varastointia harjoittavissa tuotantolaitoksissa
oleva vastuuhenkilö.
Paloteho
Palossa vapautuva lämpöenergia aikayksikköä
Kemiallisesti reagoimaton muovilaatu
(parts per million) Haitalliseksi tunnettujen
pitoisuuksien arvioinnissa käytettävä mittayksikkö. 1 % = 10 000 ppm.
Ulkopuolisen tahon suorittaman auditoinnin
perusteella tehtävä työ, jolla varmistetaan standardien mukainen toiminta.
Seveso III-direktiivi
2012/18/EU, vaarallisista aineista aiheutuvien
suuronnettomuusvaarojen torjunnasta.
Normi yhteisistä toimintatavoista. Eri organisaatioiden laatima määritelmä vaatimuksista.
Vaarallisten aineiden tunnistamisessa käytettävä nelinumeroinen luku, jolla voidaan tunnistaa
vaarallinen aine tai samankaltainen aineryhmä.
Teollisissa toiminnoissa käytetään runsaasti erilaisia kemikaaleja. Suurteollisuudessa
kemikaalit ovat varastoituina yleensä suursäiliöihin ja niitä valmistetaan erilaisissa prosesseissa suuria määriä päivittäin. Kohteiden tekniset toteutukset ovat monimutkaisia ja
rakennusten pinta-alat laajoja. Suurteollisuuskohteissa olevien kemikaalien massamäärät ovat huomattavan suuria. Teollisuusyritykset käyttävät tuotantoprosesseissaan päivittäin myös pienempiä kemikaaliastioita ja pakkauksia. Tämä opinnäytetyö keskittyy
tarkastelemaan kemikaalien kappaletavaravarastointia ja viranomaisen valvontatehtäviä
Suurten teollisuusyritysten kemikaalivalvonta määräytyy lainsäädännön ohjaamana sen
mukaan, kuinka laajamittaista kemikaalien valmistus, käyttö ja varastointi on. Kemikaalimäärät ovat lähes poikkeuksetta niin suuria, että valvovana viranomaisena on näissä
kohteissa Kemikaali- ja turvallisuusvirasto Tukes. Isossa teollisuuskohteessa valvonta
kohdennetaan yleisesti laajoihin kokonaisuuksiin ja kokonaisriskin kannalta olennaisiin
asioihin. Kappaletavaravarastointi jää helposti valvonnan näkökulmasta katsottuna vähäiselle huomiolle. On tärkeää myös valvontatyön kannalta, että tiedostetaan kappaletavaravarastoinnin nykyiset olosuhteet.
Suuret yritykset ovat usein laatu- ja ympäristöjärjestelmien piirissä. Yrityksillä on voimassaolevat ISO 9001 ja ISO 14001 -sertifioinnit. Sertifioinnit tarkoittavat yrityksen
voimassaolevia laatu ja ympäristöjärjestelmiä, jotka ylittävät lakisääteisen minimi vaatimustason kemikaalien säilytyksessä ja varastoinnissa. Näillä järjestelyillä yritykset
tavoittelevat häiriötöntä ja laadukasta toimintaa. Järjestelmä sisältää myös kemikaalien
kokonaisriskien hallitsemisen ja ympäristövahinkojen estämiseen tarvittavat toimenpiteet.
Kemikaalilaitosten viranomaisvalvonnan nykytilaa on tutkittu diplomityönä ja tutkimuksen tuloksista on laadittu Tukes-julkaisu tammikuussa 2012. Kappaletavaravarastoinnin poikkeamat ovat yleisiä ja, niistä voi aiheutua vaaratilanteita. Opinnäytetyön
avulla haluan selvittää kemikaalien varastoinnin vallitsevat olosuhteet teollisuuskohteissa, arvioida havaittuja poikkeamia ja tehdä niiden perusteella päätösesityksiä kokonaisturvallisuuden parantamiseksi.
Opinnäytetyön päätavoitteena on selvittää kemikaalien kappaletavaravarastoinnin nykytila Suomen teollisuudessa vertaamalla sitä säädöksien vaatimuksiin ja yrityksien omiin
laatutavoitteisiin. Tarkoituksena on selvittää, miten pienempien kemikaalipakkausten
säilytys ja varastointi on tällä hetkellä toteutettu teollisuuden eri toimialoilla Suomessa.
Tämä opinnäytetyö antaa vastauksia kemikaalien kappaletavaravarastoinnin nykytilan
arviointiin. Opinnäytetyössä esitellään myös viranomaisten näkemyksiä kemikaalivalvonnan nykytilasta ja keskeisistä kehittämishaasteista. Pelastusviranomaisten näkemykset koulutuksen painopisteistä antavat vastauksia koulutusorganisaatioille ja viranomaisille itselleen.
Opinnäytetyö on hyödynnettävissä monella tavalla työelämän tarpeisiin. Työn käyttöarvoa lisää siinä olevat löydökset ja kehittämisehdotukset, jotka on kohdennettu erikseen
viranomaisille ja teollisuusyrityksille. Paloteknisenä eritystyönä peltikaapeille toteutetut
polttotestit vahvistavat käsityksen, että aerosoliturvallisuutta tulee tarkastella uudelleen
kokonaisriskin kannalta. Testien tuloksilla on merkitystä kemikaaliturvallisuudessa erityisesti palavien nesteiden ja aerosolien säilytyksessä.
Kemikaaliturvaselvityksiin ja niiden perusteella laadittuihin kirjallisiin raportteihin on
kirjoitettu kaikki kemikaaliturvallisuuteen liittyvät poikkeamat. Kemikaaliturvakartoituksia on suoritettu yli 100 teollisuuskohteessa. Viranomaisten näkemykset on kerätty
kaikkien Suomen pelastuslaitosten kemikaalivalvonnan vastuuhenkilöiltä.
2 TUTKIMUKSEN TOTEUTUS
2.1 Aiheen valinta, rajaukset ja osatavoitteet
Aiheen valintaan vaikuttivat omat kokemukset pelastusviranomaisena tehdyistä palotarkastuksista teollisuuskohteissa. Nykyisessä työssäni asiantuntijana tekemäni havainnot
teollisuusyritysten kemikaaliturvallisuuden nykytilasta on syventänyt näkemystäni siitä,
että kemikaalien kappaletavaravarastoinnissa on vielä selvä tarve toteuttaa varastointia
laadukkaammin ja turvallisemmin. Näiden kokemusten perusteella minulle syntyi vahva
kiinnostus selvittää, mikä on vallitseva tilanne kemikaalien säilytyksessä ja varastoinnissa Suomen teollisuudessa. Tällä tutkimuksella haluan selvittää vallitsevan tilanteen ja
mahdollisuuden myös itse kehittyä ammatillisesti
Rajaus toteutetaan niin, että opinnäytetyössä ei ole mukana kemikaalien valmistusprosesseja, niiden varastointia suurissa säiliöissä, riskianalytiikkaa eikä räjähteiden varastointia. Kemikaalien kuljetus ei myöskään kuulu selvityksen piiriin. Tarkasteltavina on
suurten teollisuuskohteiden kemikaalien kappaletavaravarastointiin liittyvät haasteet.
Tässä työssä ei arvioida kappaletavaravarastointia pienissä teollisuuskohteissa, myymälätiloissa eikä oppilaitoksissa. Opinnäytetyön tekemisen aikana rajaan pois vielä puolustus- ja ilmailualan teollisuus, koska salassapitosäädösten vaatimukset näiden kohteiden
osalta saattaa kohteiden tarkastelemisen haasteellisiksi ja aikaa vieväksi.
Olen saanut palautetta sekä virkatyössäni että nykyisessä asiantuntijatyössäni teollisuuskohteiden edustajilta siitä, että valvontatyö ei tuota riittävän laadukasta lopputulosta. Keskustellessani aiheesta kemikaalivalvontaa tekevien viranhaltijoiden kanssa on
palaute ollut osin samansuuntainen. Tämä palaute herätti mielenkiinnon selvittää pelastuslaitosten näkemystä kemikaalien varastointiin ja sen valvontatyötä kohtaan.
Päätavoitteena tässä opinnäytetyössä on siis selvittää kemikaalien kappaletavaravarastoinnin nykytila Suomen suurteollisuudessa. Selvityksessä nykytilaa vertaillaan lakisääteisiin vaatimuksiin, yritysten omiin laatu- ja ympäristölaatutavoitteisiin sekä hyviin
käytäntöihin tähtääviin malleihin.
Osatavoitteiksi on muodostunut tarve vertailla eri teollisuustoimialojen keskinäistä tilannetta kemikaalien varastoinnissa, havaita yleisimmät kemikaalivarastoinnin poikkeamat toimialoittain ja tuottaa ratkaisuehdotuksia havaittujen poikkeamien hallitsemiseksi. Osatavoitteena on myös arvioida viranomaisten koulutustarpeita.
Ongelmanasettelu tässä opinnäytetyössä on kemikaalien säilytyksen ja varastoinnin
nykytila suhteessa vaadittaviin tai tavoiteltaviin olosuhteisiin. Ongelmanasettelun määrittämistä tukee hyvin nykyisessä asiantuntijatyössäni havainnoimat epäkohdat teollisuuskohteiden kemikaalien varastoinnissa. Opinnäytetyöllä pyrin todistamaan, että työssä saadut kokemukset ja tekemäni havainnot kemikaalien kappaletavaravarastoinnin
poikkeamista ovat totta.
2.2 Tiedon hankintamenetelmät
Tiedonhankinta jakaantuu kolmeen kokonaisuuteen. Ensimmäinen ja ylivoimaisesti
laajin kokonaisuus on suurteollisuuskohteissa ja eräissä sairaaloissa tehty kemikaaliturvaselvitys. Toinen kokonaisuus on pelastuslaitosten kemikaalivalvonnasta vastuussa
oleville henkilöille tehty haastattelututkimus. Kolmas kokonaisuus liittyy aloitusvaiheen
jälkeen esille tulleeseen haasteeseen, joka koskee palavien nesteiden pienpakkausten ja
aerosolin säilytystä metallisissa peltikaapeissa. Haasteeksi muodostui saada luotettavaa
tietoa näiden peltikaappien palosuojaavuudesta. Dokumentoitua tietoa peltikaappien
käyttäytymisestä palotilanteessa ja niiden palosuojaavuudesta ei ole saatavilla. Tämän
johdosta päätin tehdä kyseisille kaapeille Pelastusopiston paloteknisenä erityistyönä
polttokokeet, joiden tulokset ovat tallennettu digitaaliseen kuva-aineistoon. Polttotesteistä ja sen tuloksista tehdään opetuskäyttöön DVD-julkaisu.
2.2.1 Kemikaaliturvaselvitykset
Tiedonhankinta toteutettiin valituissa teollisuuskohteissa tekemällä niissä laaja kemikaaliturvaselvitys. Selvityksissä todettiin kohteessa vallitsevan turvallisuuskulttuurin ja
kemikaalien kappaletavaravarastoinnin nykytila. Katselmus sisälsi arviointityön koko
teollisuuskohteen alueella, siis myös ulkoalueilla.
Selvityksissä oli mukana tehtaiden avainhenkilöitä, kuten ympäristöpäällikkö, laatupäällikkö, tuotantopäällikkö, kunnossapitoesimiehet ja muita tuotannon esimiehiä. Useissa
kohteissa mukana oli myös laboratorioiden vastuuhenkilöitä.
Kemikaaliturvaselvitys tehtiin 110
teollisuusyrityksessä.
Vertailevana tietona mukana on lisäksi neljä sairaalaa ja kaksi isoa oppilaitosta. Sairaalat ja oppilaitokset
on rajattu kuitenkin tämän opinnäytetyön ulkopuolelle. Yksi selvitys vaati
työaikaa jokaisessa kohteessa 4-10
tuntia kohteiden suuren koon ja toiminnan laajuuden vuoksi. Selvityksiin on käytetty aikaa yhteensä 670
tuntia. Tässä aikalaskelmassa ei ole
mukana kohteisiin siirtymiseen mennyt aika. Runsas ajankäyttö ja riittävän perusteellinen selvitys teollisuuskohteissa varmistaa sen, että kerättävien tietojen määrä on varmasti riittävä ja saatu aineisto laadukasta. Selvitysten maantieteellinen kattavuus on
varsin laaja. Maakunnista puuttuu
ainoastaan Kainuu ja Etelä-Savo.
Kohteet ovat kuvassa 1.
Kuva 1. Kemikaalikartoitusten jakaantuminen
Halusin nähdä ja todeta jokaisessa kohteessa olosuhteet henkilökohtaisesti. Jokaisesta
selvityksestä on laadittu erillinen 5-14-sivuinen raportti. Selvityksissä hankitun tiedon
yhteenveto ja itse raporttien kirjoittaminen on vaatinut aikaa 3-6 tuntia jokaisen kohteen
osalta. Raporttien kirjoittamiseen on käytetty yhteensä 380 tuntia työaikaa. Näiden raporttien perusteella olen tehnyt johtopäätöksiä havainnoista ja analysoinut selvitysten
Raporttiin on kerätty tiedot kohteen yleisistä kemikaaliturvallisuuden olosuhteista, yhteistyöstä viranomaisten kanssa, vaaratilanneilmoitusten menettelyistä, kemikaalivarastojen kunnosta, vaarallisten jätteiden käsittelystä, kemikaalien määrästä ja laadusta koko
alueella, tiedostoista ja kemikaaliluetteloista, koulutusjärjestelyistä ja ympäristövahinkojen mahdollisuuksista. Analysoitavia osa-alueita on jokaisesta kohteesta vähintään 16
kappaletta. Tämän lisäksi kaikkien kohteiden edustajilta on kysytty, mitkä asiat he ovat
mielestään hoitaneet kemikaaliturvallisuudessa hyvin ja mitkä asiat he kokevat olevan
vielä edelleen haasteina.
2.2.2 Pelastuslaitoksille kohdistettu haastattelututkimus
Pelastuslaitosten kemikaalivalvonnasta vastuussa oleville henkilöille lähetettiin ennakkotietoa suunnitellusta haastattelututkimuksesta ottamalla heihin yhteyttä puhelimitse.
Tämän jälkeen lähetin heille kyselyn virkasähköpostiin, ja heitä pyydettiin valmistautumaan asiaan ennakolta. Vastaajille kerrottiin noin viikon – kolmen viikon päästä tapahtuvasta yhteydenotosta. Haastattelin kemikaalivalvonnan vastuuhenkilöt henkilökohtaisen tapaamisen aikana tai puhelimen välityksellä heidän kanssaan sovittuna ajankohtana. Kirjasin tiedot ylös pelastuslaitoksittain ja tallensin ne omaan arkistoon. Analysoin tuloksia ja tein niistä yhteenvedon aihealueittain. Pelastuslaitosten haastatteluprosessiin ja tulosten arviointiin on käytetty aikaa noin 75 tuntia. Haastattelututkimuksessa
esitetyt kysymykset ovat nähtävissä liitteessä 3. Haastatteluissa on mukana kaikki 22
Suomen pelastuslaitoksen vastaukset.
2.2.3 Peltikaappien polttotestit
Kemikaaliturvakartoituksissa tulee konkreettisella tavalla esille haaste, joka liittyy aerosolien säilytykseen ja varastointiin. Peltikaappien käytetään yleisesti aerosolien ja
palavien nesteiden pienpakkausten säilytykseen. Palavien nesteiden pienpakkausten,
palavaa ponneainetta sisältävien aerosolien tai hapettavien tuotteiden pienpakkausten
säilytys palosuojaamattomissa peltikaapeissa on totta lähes jokaisessa yrityksessä. Huolestuttavan usein kemikaaleja sisältävien peltikaappien viereen on varastoitu öljyisen
kiinteän aineen astioita, jäteastioita, pahvinkeräysrullakoita tai kuormalavoja.
Peltikaapeissa säilytetään usein täysiä tukkupakkauksia tai hyllyt ovat täynnä yksittäisiä
aerosoleja. Polttotestien tarkoituksena on saada lisätietoa aerosoliturvallisuudesta.
Havaitsin kokonaisriskinarvion perusteella peltikaappeja olevan yritysten eri tiloissa
turvallisuuden kannalta hyvin epäedullisissa paikoissa. Pohdin, mitä seurauksia syntyy,
jos kyseisten peltikaappien vieressä syttyy palokuormaa palamaan. Tiedustelin useilta
eri toimijoilta, onko kyseisten peltikaappien polttotestejä tehty ja onko niistä saatavilla
kuvatallenteita. En onnistunut saamaan tällaisia
dokumentteja ja tästä syystä selvitin asian tekemällä polttotestit Pelastusopiston harjoitusalueella paloteknisenä erityistyönä. Polttotestien suunnitteluun, toteutukseen ja tulosten arviointiin on käytetty aikaa noin 40 tuntia. Tämän erityistyön tärkeimpinä yhteistyökumppaneina ovat olleet Pelastusopisto, Knorring Oy Ab, Maston Oy ja J. Kärkkäinen Oy. Toteutin kaappien polttotestit paloteknisenä erityistyönä, ja testit olivat osa vapaasti valittavia aineopintoja. (kuva 2.) Polttotestien tuloksista
on oma luku kohdasta 7.4.
Kuva 2. Polttotestien lähtötilanne
Polttotesteihin tehtiin oma käsikirjoitus ja toteutussuunnitelma. Testejä varten hankittu
materiaali tuotiin kohteeseen ennakolta ja lopulliset valmistelut tehtiin samana päivänä.
Testeihin varattiin kolmea erilaista aerosolimallia ja kolme tavanomaista rautakaupan
peltikaappia. Aerosolit olivat palavaa ponneainetta sisältävää maalia, lasinpesuainetta ja
palamattomaksi aerosoliksi mainostettua paineilmaa. Pullojen materiaalit olivat terästä
ja alumiinia. Polttotestit tehtiin polttoaltaan metallisen verkon päällä yksittäisille pulloille. Tukkupakkaukset ja kaappitestit tehtiin erillisessä metallisessa polttohäkissä, jossa oli metalliverkko matalan polttoaltaan päällä. Poltettavana aineena käytettiin Nessol
LIAV -hiilivetyseosta, johon lisättiin ennen sytytystä hieman bensiiniä.
Ensimmäisessä vaiheessa vertailin erilaisten aerosolipullojen käyttäytymistä niiden räjähtäessä kuumennettaessa. Aluksi kuumennettavana olivat yksittäiset pullot. Tämän
jälkeen koepoltettiin tukkupakkaukset turvahäkissä ja lopuksi tehtiin kolme erilaista
polttotestiä, joissa peltikaappeihin laitettiin aerosolipulloja. Kaksi ensimmäistä peltikaappitestiä toteutettiin niin, että alahyllylle laitettiin 4 tukkupakkausta ja seuraavalle
hyllylle muovinen neljän litran bensiiniastia. Viimeinen polttotesti tehtiin täyteen aerosoleja pakatulla peltikaapilla.
3 SÄÄDÖKSET JA OHJEET
Tässä pääluvussa käsitellään kahta erilaista lähestymistapaa ja niiden merkitystä kemikaalien säilytykseen ja varastoinnin kokonaisturvallisuuteen. Yritysten kemikaaliturvallisuutta ja sen tavoitetasoa ohjaavat toisaalta säädökset ja toisaalta yritysten itsenäisesti
valitsemat laatu- ja ympäristölaatujärjestelmät. Tämä kokonaisuus muodostaa opinnäytetyön teoreettisen viitekehyksen.
Yritysten toimintaa ohjaavat siis kemikaalien varastoinnissa lakisääteiset velvoitteet ja
muiden normien kautta tulevat vaatimukset. Niiden tarkoituksena on varmistaa, että
kemikaalien valmistus, käyttö ja varastointi ovat kaikissa olosuhteissa turvallisia, ja
ettei näistä aiheudu vaaraa ihmisille, omaisuudelle tai ympäristölle.
Yritykset toteuttavat kuitenkin myös omien itsenäisten valintojensa kautta kemikaaliturvallisuuteen liittyviä asioita. Tällainen tilanne syntyy esimerkiksi yrityksen ja vakuutusyhtiön välille, kun kannustimena laadukkaasta toiminnasta on alennetut vakuutusmaksut tai kattavuudeltaan paremmat vakuutusehdot. Laatujärjestelmien käyttöönottaminen on myös vapaaehtoinen järjestely. Siinä yritys joutuu tilanteeseen, jossa kauppasuhteiden tai tavaran toimittamisen ehtona on kansainvälisen laatujärjestelmän tai
ympäristölaatujärjestelmän käyttäminen. Järjestelmän käyttöönotto on yritykselle vapaaehtoinen järjestely, mutta käytännössä välttämätön toimenpide.
3.1 Lakisääteinen ja normiohjattu toimintatapa
Lakisääteiset velvoitteet ohjaavat yrityksiä toimimaan niin, että kaikki noudattavat ainakin säädösten minimivaatimuksia. Normiohjaukseen liittyy kuitenkin myös muita elementtejä kuin lait, asetukset ja ministeriöiden päätökset. Erilaiset ohjeet ja standardit
luovat reunaehtoja toiminnalle tai ohjaavat toiminnanharjoittajia turvallisiin käytäntöihin. Standardeilla annetaan käyttäjille malleja turvallisiin ratkaisuihin ja hyviä käytäntöjä erilaisia toimintoja suunnitteleville henkilöille. Seuraavana käsitellään kemikaalien
säilytystä ja varastointia ohjaavat tärkeimmät säädökset. Säädöksistä on kerätty ne keskeisimmät toiminnanharjoittajaa velvoittavat osat, jotka kohdistuvat tämän opinnäytetyön varsinaiseen teeman ja tehdaskartoituksissa esille otettuihin asioihin.
Kemikaalilain (744/1989) tarkoituksena on ehkäistä ja torjua kemikaalien aiheuttamia
terveys- ja ympäristöhaittoja sekä palo- ja räjähdysvaaroja (1 §). Laki antaa yleiset reunaehdot muun muassa kemikaalien valmistukseen, maahantuontiin, pakkaamiseen, säilytykseen ja varastointiin sekä käyttöön (2 §). Kemikaalilaissa määritellään myös valvontaviranomaisten tehtävistä ja toiminnanharjoittajan yleisistä velvollisuuksista. Tässä
laissa säädetään myös erikseen biosideistä, valvonnasta ja kemikaalirekisteristä.
Kemikaaliasetuksella (675/1993) tarkennetaan lain yleisiä periaatteita. Toiminnanharjoittajille ja valvoville viranomaisille asetuksesta löytyy kemikaalien ryhmitys ja määräykset pakkausten päällysmerkinnöistä.
Laki vaarallisten kemikaalien ja räjähteiden käsittelyn turvallisuudesta (390/2005) antaa edellä mainittujen säädösten lisäksi yksityiskohtaisempia määräyksiä, joita tulee
noudattaa. Lain keskeinen tarkoitus on edistää yleistä turvallisuutta. Tarkoitus on ehkäistä ja torjua vaarallisten kemikaalien sekä räjähteiden valmistuksesta, käytöstä, siirrosta, varastoinnista, säilytyksestä ja muusta käsittelystä aiheutuvia henkilö-, ympäristöja omaisuusvahinkoja. (1 §.)
Lain toisessa luvussa käsitellään turvallisuusvaatimuksia. Yleiset turvallisuusperiaatteet
ovat selvilläolovelvollisuus (7 §), valintavelvollisuus (8 §) ja huolehtimisvelvollisuus (9
§). Nämä turvallisuusvaatimukset koskevat kaikkia toiminnanharjoittajia. Yritysten tulee toiminnoissaan huolehtia kaikin tarpeellisin toimin, että onnettomuuksia ehkäistään
ennakolta ja niistä aiheutuvia seurauksia minimoidaan ihmisten omaisuuden ja ympäristön suojelemiseksi (10 §). Toiminnanharjoittajalle on määrätty myös velvollisuus huolehtia henkilöstön koulutuksesta ja opastuksesta laitoksen turvallisen toiminnan ylläpitämiseksi (11 §). Tuotantotiloissa saa olla vaarallisia kemikaaleja ainoastaan sellainen
määrä, mikä on toiminnan ja turvallisuuden kannalta perusteltua (12 §). Rakennukset ja
niiden osat tulee varustaa sellaisin järjestelmin ja laittein, että esimerkiksi kemikaalipäästön seuraukset voidaan rajoittaa mahdollisimman vähäiseksi (15 §). Tämä tarkoittaa
käytännössä valumien hallintaa rakenteellisin lattiarakentein tai turva-altaiden avulla.
Lain kolmannessa luvussa annetaan määräyksiä kemikaalien teolliseen käsittelyyn ja
varastointiin. Tässä opinnäytetyössä kemikaalien kappaletavaravarastointia on tarkasteltu sekä laajamittaista että vähäistä teollista käsittelyä ja varastointia harjoittavissa yrityksissä. Kaikki suuret teollisuuskohteet eivät silti ole Tukesin valvonnan piirissä. Tutustumissani kohteissa varastointi on kuitenkin kokonaismäärältään sellaista, että kaikis-
sa tapauksissa siitä on tullut luvanvaraista toimintaa. Lupien myöntämisen edellytyksenä on, että yritykset täyttävät lain toisen luvun mukaiset velvoitteet. Suurten teollisuuskohteiden lupaprosesseissa voi olla mukana myös erillinen ympäristövaikutusten arviointimenettely. Hankkeista ja toiminnoista, jotka joutuvat kyseisen menettelyn piiriin,
on säädetty tarkemmin ympäristövaikutusten arviointimenettelystä annetussa laissa
468/1994. Tämän prosessin läpikäyminen johtaa väistämättä siihen, että yritykset joutuvat valitsemaan kemikaalien säilytykseen ja varastointiin hyviä teknisiä ratkaisuja.
Viranomaisten on valvottava ja tarkastettava tuotantolaitosten toimintatavat, tekniset
toteutustavat ja johtamisjärjestelmät teollisen käsittelyn ja varastoinnin laajuuden mukaisesti (27 §). Tässä opinnäytetyössä on tästä syystä mukana omana kappaleena viranomaisten rooli ja heidän näkemysensä kemikaalivalvonnan nykytilasta.
Toiminnanharjoittajan tulee noudattaa vaarallisen kemikaalin varastoinnissa huolellisuutta ja varovaisuutta. Tämä yleinen vaatimus koskee yhtälailla laajamittaista kuin
vähäistäkin varastointia. Kemikaalit tulee säilyttää vaatimuksen mukaisissa pakkauksissa niille erikseen varatuissa paikoissa. Kemikaalit on varastoitava niin, että ne voidaan
vahinkotapauksissa kerätä talteen tai tehdä vaarattomaksi. (35 §.) Tämä on yksi tärkeä
osa-alue, jota olen tarkkaillut teollisuuskohteissa tehdyissä selvityksissä.
Toinen tärkeä tarkkailun kohde on kemikaalien keskinäisen yhteensopivuuden toteutuminen varastoinnissa. Lakiin on tästä asiasta kirjoitettu erikseen määräys. Keskenään
reagoivat kemikaalit tulee säilyttää toisistaan erillään, jos niiden reaktioista toistensa
kanssa voi aiheutua syttyminen, huomattava lämmön kehittyminen, vaarallisia kaasuja
tai epästabiilien aineiden muodostuminen (35 §). Tämä vaatimus on kirjoitettu sillä periaatteella, että mainitun haitan ei tarvitse tapahtua varmasti tai olla todennäköinen, vaan
riittää, että se voi tapahtua.
Vaarallisten kemikaalien säilytysmäärät ja -paikat tulee olla sellaisia, että niistä ei aiheudu vaaraa ihmisille, omaisuudelle tai ympäristölle. Viranomainen voi rajoittaa säilytysmääriä tai määrätä säilytykselle turvallisuuden kannalta tarpeelliseksi katsomiaan
ehtoja. (36 §.) Tätä mahdollisuutta käytettäessä olisi viranomaisen hyvä olla tietoinen
myös muista kemikaalivarastojen teknisistä ratkaisuista kuin kiinteistä huonetiloista.
Paloturvakaapit ja erilaiset konttiratkaisut ovat osoittautuneet lähes aina selvästi halvemmaksi ratkaisuksi, kuin kiinteät rakenteet ja erilliset huonetilat.
(855/2012) tarkentaa kemikaalilain (390/2005) vaatimuksia. Asetuksella säädetään kokonaisuudessaan laajamittaisen ja vähäisen teollisen käsittelyn ja varastoinnin järjestelyistä. Asetuksessa annetaan toiminnanharjoittajalle tarkemmat ohjeet yleisistä velvollisuuksista, lupamenettelystä, onnettomuuksien ehkäisemisestä, suunnitelmista ja tarkastuksista. Säädös tarkentaa erikseen säilytykselle kohdistuvia velvoitteita ja rajoituksia.
Kyseinen säädös on kumonnut teollisuudessa edelleen yleisesti nähtävillä olevan asetuksen vaarallisen kemikaalien teollisesta käsittelystä ja varastoinnista (59/1999) sekä
kauppa- ja teollisuusministeriön päätöksen palavista nesteistä (313/1985). Kemikaalien
luvan- ja ilmoituksenvaraisuuden ja suuronnettomuusvaaran torjuntaa ohjaavien velvoitteiden määräytyminen on säädelty asetuksen liitteessä 1. Käytännössä edellä mainittu
liite tarkoittaa suhdelukujen laskennassa tarvittavien raja-arvojen märittelyä lupaviranomaista arvioitaessa.
Toiminnanharjoittajalla on oltava kaikissa tapauksissa tiedot ja luettelo varastoimistaan
kemikaaleista ja niiden määrästä (10 §, 32 §). Sisäisen pelastussuunnitelman velvoittamana yrityksen tulee esittää ne toimenpiteet, joilla onnettomuudet rajataan ja hallitaan,
toteutetaan tarvittavat toimenpiteet ihmisten ja ympäristön suojaamiseksi sekä varaudutaan onnettomuuden jälkihoitoon (18 §).
Säilytyksellä tarkoitetaan pelastusviranomaiselle määrätyn ilmoitusrajan alapuolelle
jäävien kemikaalimäärien pitämistä tuotantotiloissa ja ulkoalueilla. Yleiset säilytysperiaatteet ja eräiden ennalta määriteltyjen tilojen säilytysrajat, jotka ohjaavat valvontatyötä
ja toiminnanharjoittajaa on mainittu asetuksen luvussa 6. Asetuksessa kerrotaan yleiset
periaatteet, joita on noudatettava. Periaatteet koskevat lähinnä myrkyllisiä kemikaaleja,
terveydelle ja ympäristölle vaarallisia kemikaaleja ja palavia nesteitä. Aerosolit ja palavat kaasut tulee säilyttää erillään sytytyslähteistä ja niin, etteivät ne pääse kuumenemaan
vaarallisesti (43 §). Nämä vaatimukset ohjaavat käyttäjiä yhä useammin valitsemaan
erilaisia turva-allastuksia ja turvakappeja kemikaalien säilytykseen.
Valtioneuvoston asetus vaarallisten kemikaalien käsittelyn ja varastoinnin turvallisuusvaatimuksista (856/2012) tarkentaa kemikaalien kappaletavaravarastoinnin käytäntöjä
aika yksityiskohtaisella tavalla. Asetuksella ei säädetä kuitenkaan jakeluasemien säilytystä eikä varastointia siltä osin kuin siitä säädetään erikseen (2 §).
Asetuksen toisessa luvussa kerrotaan laitoksen sijoittumista koskevista yleisistä periaatteista. Tällaisia periaatteita ovat muun muassa tuotteiden leviämisen estäminen rakennuksiin, viemäreihin, maaperään tai vesistöön. Tuotantolaitoksen on myös varattava
käyttöönsä tarvittavia teknisiä laitteita onnettomuuden rajoittamiseksi. (4 §.) Sijoittamisessa on huomioitava erilaiset onnettomuusvaarat, joista voi aiheutua tai syntyä kemikaalien päästöä tuotantolaitoksen ulkopuolelle (5 §). Kappaletavaravarastoinnissa on
noudatettava niin maanpäällisten varastojen kuin palaville tuotteille tarkoitettujen varastojen osalta periaatetta, että vahinko ei pääse leviämään tuotantolaitoksen ulkopuolelle
tai lämpösäteilyn vaikutuksesta leviä rakennuksesta toiseen. (12 §, 13 §.)
Tuotantolaitosten alueella olevissa kohteissa ja toiminnoissa on huomioitava, että kemikaalivarastot ja prosessitilat ovat erillään toisistaan, syttymislähteet ovat erillään palavista kemikaaleista, yhteen sopimattomat kemikaalit ovat erillään tosistaan ja tuotantotiloissa on ainoastaan toiminnan kannalta tarvittava määrä kemikaaleja. Ylimääräinen
palokuorma on poistettava tiloista ja torjuntavälineet tulee olla käytettävissä. (21 §.)
Kemikaalit, jotka voivat reagoida vaarallisesti toistensa kanssa, on varastoitava ja niitä
on käsiteltävä niin, että niistä ei aiheudu vaara missään ennalta arvattavassa tilanteessa
(22 §). Yhteensopivuustarkastelua varten asetuksessa on mainittu ne kemikaaliryhmät,
jotka on kaikissa tapauksissa varastoitava erillään tosistaan. Palavien nesteiden konttivarastot ja kappaletavaravarastot on sijoitettava riittävän etäälle, niin ettei niistä voi aiheutua palon leviämisen vaaraa toiseen rakennukseen, varastoon tai laitteistoihin (24 §).
Palavaa kaasua sisältävät pullot ja aerosolit on sijoitettava erilleen muista kemikaaleista
ja niin, etteivät ne pääse kuumenemaan (25 §). Hapettavien tuotteiden varastopisteissä
on pidettävä erillään palavat kemikaalit, palava materiaali sekä huomioitava liikennejärjestelyt (27 §). Terveydelle vaarallisten kemikaalien varastoinnissa huomioidaan erityisesti ihmiset (28 §). Ympäristövaarallisten aineiden varastointi ja vuotojen hallinta on
järjestettävä niin, että tuotteet eivät pääse viemäreiden, kanavien tai vesireittien kautta
leviämään laajemmalle alueelle (29 §).
Asetus vaatii myös rakenteilta erityisiä ominaisuuksia. Rakennemateriaalien on kestettävä kemikaalien kemiallisia vaikutuksia. Varastotiloihin on turvattava esteetön pääsy
pelastushenkilöstölle. Kemikaalivuotojen leviäminen rakennuksen tilasta toiseen tai
tarkoitukseton pääsy viemäriin on estettävä (35 §). Kemikaalien varastotilat muodosta-
vat oman palo-osaston. Tilat, joissa käsitellään räjähtäviä tai erittäin helposti syttyviä tai
helposti syttyviä palavia nesteitä tai kaasuja, tulee erottaa omaksi palo-osastoksi (36 §).
Vuotojen hallinnasta on säädetty niin, että kaikissa prosessien, käsittelyn ja varastoinnin
vaiheissa tapahtuneet vuodot pystytään keräämään talteen. Kemikaalien pääsy maaperään, vesistöön tai tavanomaiseen viemäriin tulee estää. Samaan vuotojen keräämiseen
tarkoitettuun suoja-altaaseen ei saa päästää kemikaaleja, jotka voivat reagoida vaarallisesti keskenään. (51 §.) Varastotilojen oviaukoissa pitää käyttää kynnyksiä tai tuotteet
on varastoitava suoja-altaisiin (53 §). Ulkoalueilla tai kappaletavaravarastoissa olevat
nestemäiset pakkaukset on sijoitettava tiiviille ja vuotoja pidättävälle alustalle, jossa on
vuotojen leviämistä estävät rakenteet ja vuotojen talteenottomahdollisuus. Säiliöiden
täyttö- ja tyhjennyspaikalla tulee olla nesteiden talteen ottamiseen suurimman kuljetussäiliön tilavuus. (52 §.)
Toiminnanharjoittajan on varauduttava erilaisiin onnettomuuksiin kuten vuototilanteisiin. Onnettomuuden seurauksien rajoittamiseen ja torjuntaan tulee varautua riittävän
tehokkaasti huomioiden kemikaalien ominaisuudet. (71 §.) Asetuksessa sanotaan, että
tuotantolaitoksella tulee olla riittävästi torjuntavälineistöä kemikaalivuotojen välitöntä
rajoittamista, imeytystä, vaarattomaksi tekemistä, keräilyä ja likaantuneiden kohteiden
puhdistamista varten. Torjuntakalusto tulee sijoittaa riittävän lähelle mahdollista vahinkopaikkaa. (73 §.) Hätäsuihku ja silmähuuhtelumahdollisuus on rakennettava helposti
luokse päästävällä tavalla kohteisiin, joissa on mahdollisuus altistua kemikaaliroiskeille
(79 §). Tuotantolaitoksen suojeluhenkilöstöä varten on oltava tarkoitukseen soveltuvia
henkilösuojaimia ja muita suojavarusteita, joiden avulla onnettomuustilanteissa toimiminen on mahdollista (80 §).
Tässä yhteydessä on syytä huomioida, että työ- ja elinkeinoministeriö on pyytänyt keväällä 2015 lausuntoa erikseen päättämiltään organisaatioilta molempien edellä mainittujen asetusten muuttamisesta. Taustalla on Euroopan neuvoston direktiivin 2012/18/EU
täytäntöönpano, joka vaikuttaa kansalliseen kemikaalilakiin 390/2005.
Direktiiviä nimitetään Seveso III-direktiiviksi. Uudet valtioneuvoston asetukset on tarkoitus saattaa voimaan 1.6.2015. Tämä muutos koskee käytännössä muun muassa kemikaalien myymälävarastoinnin järjestelyitä, ja muutokset on valvontaviranomaisen
hyvä tietää. (TEM/187/03.01.02/2015.)
3.2 Yrityksen vapaaehtoisesti valitsema toimintatapa
Yritykset käyttävät usein itsenäisesti valitsemiaan menetelmiä varmistaakseen turvalliset ja laadukkaat toimintatavat kaikessa toiminnassaan, myös kemikaalien varastoinnissa. Lainsäädännön edellyttämien minimivaatimusten lisäksi toimintaa ohjaavat useissa
kohteissa kansainväliset ISO-järjestelmän mukaiset vaatimukset. Tyypillisiä laatujärjestelmiä ovat ISO 9001 -laatujärjestelmä, ISO 14001 -ympäristölaatujärjestelmä ja ISO
18000 -työturvallisuutta koskeva laatujärjestelmä.
Järjestelmien käyttöönotto on periaatteessa kuitenkin vapaaehtoinen menettely, mutta
lähes kaikki isot ja kansainvälistä kauppaa harjoittavat yritykset ovat näiden järjestelmien piirissä. Monet palveluksia tai tarvikkeita hankkivat yritykset eivät tee kahdenkeskisiä sopimuksia muuta kuin sertifioitujen toimijoiden kanssa. Yrityksissä tehtävillä säännöllisillä auditoinneilla todetaan toiminnan laatu ja niiden perusteella etsitään myös uusia kehittämistoimenpiteitä. Kemikaalien asianmukainen säilytys ja varastointi on yksi
auditoitityön tarkastelun kohteena oleva kokonaisuus.
3.2.1 ISO 9001 -järjestelmä
Organisaatiot tarvitsevat aina toimintoihinsa laadunhallintaa. Se on suorituskyvyn ja
prosessien jatkuvaa ylläpitoa ja parantamista sidosryhmien vaatimukset huomioiden.
Tuotteille ja palveluksille tuotetaan ominaisuuksia, jotka vastaavat asiakkaiden odotuksia. Laatu on myös ympäristöön vaikuttava asia, ja siten sillä on yhteys myös kemikaaliturvallisuuteen. Yrityksien arvoissa ympäristöstä huolehtiminen on nykyään keskeisellä
sijalla. (FK 2009, 4.)
ISO 9000 on kokoelma standardeja, joiden tavoitteena on organisaation laadukkaan
johtamisen ja laadukkaiden palvelutuotteiden aikaansaaminen (FK 2009, 7). Standardissa ISO 9001 määritellään laadunhallintajärjestelmää koskevat vaatimukset, joita voidaan hyödyntää organisaation sisäisissä toiminnoissa, sertifioinneissa tai sopimuksissa.
Siinä korostetaan erityisesti laadunhallintajärjestelmän vaikuttavuuden tärkeyttä asiakkaiden suuntaan. (SFS-EN ISO 9001, 12.)
ISO 9001 –laatujärjestelmä on kansainvälinen ja ehkä tunnetuin laatustandardi. Sitä voi
kutsua laadunkehittämisen työkaluksi, koska siinä ei keskitytä pelkästään tuotteen laa-
tuun vaan siihen kuuluu koko organisaatio. Laadunhallintajärjestelmään kuuluu yhtälailla laatu, ympäristö, työkyky kuin turvallisuuskin. (Hynynen, 6.)
Järjestelmään kuuluu eri kokonaisuuksia, kuten yleisiä vaatimuksia, johdon sitoutumista, resurssien hallintaa, mittausta ja analysointia sekä jatkuvan parantamisen malleja.
Standardissa korostetaan lakien ja viranomaisten vaatimusten noudattamista. Kohteen
infrastruktuuri tulisi saattaa rakennusten, työtilojen ja välineistön osalta hyvälle laatutasolle (SFS-EN ISO 9001, 22). Järjestelmä korostaa myös jatkuvan parantamisen ja
poikkeamien korjaamisen tärkeyttä. Tämä on yksi keskeinen peruste hyvän kemikaaliturvallisuuden yläpitämiselle.
3.2.2 ISO 14001 -järjestelmä
Yritysten keskeisiin arvoihin ja toimintastrategioihin kuuluu ympäristöasioista huolehtiminen, ja tavoitteena on kaikenlaisten ympäristövahinkojen minimointi. Ympäristövastuista huolehtiminen halutaan viestittää myös yhteistyökumppaneille. Yritysten toimintaa ohjataan tiukasti lainsäädännön avulla. Vaatimukset päästöjen estämisestä vesistöön, maaperään tai viemäriverkostoihin asettaa laadukasta toimintaa tavoitteleville yrityksille haasteita. Laatujärjestelmiin kuuluu olennaisena osana velvollisuus toimia säädösten mukaisesti. Yritykset ovat ottaneet käyttöönsä ympäristölaatujärjestelmiä osittaakseen täyttävänsä lain vaatimukset. Tärkein ympäristölaatujärjestelmä on ISO 14001.
Ympäristölaatujärjestelmä ISO 14001 ohjaa yrityksiä vastuulliseen ympäristöpolitiikkaan ja pitää yllä jatkuvan parantamisen mallia. Yritykset voivat tunnistaa omasta toiminnastaan ympäristölle kohdistuvia haittoja, ennaltaehkäistä niitä ja valita käyttöön
parhaita käytäntöjä ympäristön suojelemiseksi. Ympäristölaatujärjestelmän piiriin kuuluvat yritykset huolehtivat yleensä hyvin koko turvallisuusketjusta. Turvallisuuden kokonaiskuvaan kuuluu olennaisena osan myös ihmiset. Tästä syystä opinnäytetyössä selvitetään myös teollisuuskohteiden henkilöstön koulutusjärjestelyjä. Finanssialan keskusliiton laatukäsikirjan mukaan turvallisuus koskettaa koko henkilöstöä, mutta erityistä
huomiota on kiinnitettävä niiden henkilöiden turvallisuuteen, jotka käsittelevät kemikaaleja ja tuotteita tai ovat vaarallisessa työssä (FK 2009, 26).
ISO 14001 -ympäristölaatujärjestelmä antaa suosituksia organisaatiorakenteista, vastuista, käytännöistä, menettelyistä, prosesseista ja resursseista. Järjestelmä tukee johtamista
ja ympäristövastuiden hoitamista muun muassa tunnistamalla ja hallitsemalla ympäristöriskejä, käyttämällä jatkuvan parantamisen mallia ympäristövaikutuksien arvioissa ja
hallitsemalla ympäristölainsäädännön velvoitteet. (Okkonen 2011, 35.)
Näistä lähtökohdista teollisuuskohteet asettavat itselleen ympäristöturvallisuustavoitteita ja laativat toimintaohjeita kemikaalien kappaletavaravarastoinnin laadukkaan toteuttamisen turvaamiseksi. Laatutavoitteet ovat usein lakisääteistä vaatimustasoa korkeampia. Tämä on yksi syy, miksi kohteiden vastuuhenkilöt odottavat kemikaalivalvontaa
suorittavalta viranomaiselta konkreettisia havaintoja poikkeamista.
3.3 Yritysten sisäiset turvallisuustavoitteet
Moni yritys asettaa vapaaehtoisesti itselleen vielä annettuja vaatimuksia korkeampia
turvallisuustavoitteita. Tällainen toimintakulttuuri on tyypillistä varsinkin monikansallisille suurille yrityksille, joilla on päivittäisessä käytössään korkean teknologian osaamista. Kansainväliset yhtiöt ovat tehneet strategisia turvallisuuslinjauksiaan globaalisti,
ja siten kansallinen lakisääteinen turvallisuustaso ei ole heille riittävä taso. Voimassaolevan sertifioinnin omaavat yritykset tekevät omavalvontaa jatkuvasti, ja näissä yrityksissä työntekijöitä kannustetaan tekemään turvallisuuspoikkeamista havaintoja. Tehdyistä havainnoista työntekijöitä jopa palkitaan. Tällainen toimintatapa ei ollut tavanomaista vielä kovinkaan kauaa sitten. Tämä on yksi tärkeä syy, miksi yritykset odottavat viranomaisilta poikkeamia havaitsevaa työskentelytapaa kemikaalivalvontatyössä.
4 VIRANOMAISTEN TEHTÄVÄT
4.1 Pelastusviranomaiset
Pelastusviranomaiset valvovat kemikaalien vähäistä teollista käsittelyä ja varastointia
sekä käsittelevät tästä aiheutuvat lupailmoitukset. Ilmoituksen perusteella tehtävistä
viranomaispäätöksistä pidetään rekisteriä. Pelastusviranomaiset valvovat myös ilmoitusrajan alle jäävien kemikaalien säilytystä pelastuslain velvoittamana. Säilytysrajoista on
säädetty erikseen asetuksessa 855/2012. Pelastusviranomaisilla on myös lakisääteinen
velvollisuus huolehtia yleisestä neuvonnasta ja valistuksesta, vastata ulkoisten pelastussuunnitelmien laadinnasta ja osallistua järjestettäviin yhteistoimintaharjoituksiin.
Pelastusviranomaisten valvontatyötä ohjaavat lakisääteiset velvoitteet. Kohteet saavat
palvelua myös pelastuslaitosten palvelutasopäätöksen perusteella. Palvelutasopäätöksessä on kuvattu tarkemmin valvontatyön tavoitteet ja toteutustapa. Palvelutasopäätöksiin kirjatut tavoitteet ja käytännön toiminta näyttää eroavan toisinaan selvästi eri pelastuslaitosten välillä. Valvontasuunnitelmien laadussa vaikuttaa olevan isoja eroja.
4.2 Turvallisuus- ja kemikaalivirasto
Kun kemikaalien teollinen käsittely ja varastointi on kohteessa laajamittaista, kohteen
lupa- ja valvontaviranomaisena toimii Turvallisuus- ja kemikaalivirasto, jäljempänä
Tukes. Viraston valvontatyöllä on aivan samanlaiset turvallisuustavoitteet kuin pelastusviranomaistenkin valvontatyöllä, mutta lupa-asioiden ja valvottavien teollisuuskohteiden toiminnan muut mittasuhteet ovat suuremmat.
Tukesin valvoo suurten kemikaalimäärien käyttäjiä prosessiturvallisuuden, johtamisjärjestelmien käytön, ennakkohuollon ja poikkeamien hallinnan osa-alueilla. Yrityksiin
kohdistuvan valvonnan frekvenssit ovat 1 vuosi suuronnettomuuden vaaraa aiheuttaville
laitoksille, jotka joutuvat laatimaan turvallisuusselvityksen, 3 vuotta toimintaperiaateasiakirjan laatimisvelvoitteen alaisille laitoksille ja 5 vuotta muuta laajamittaista teollista käsittelyä ja varastointia harjoittaville laitoksille. Laajamittaista teollista käsittelyä ja
varastointia harjoittavia laitoksia on Tukesin valvonnassa noin 700.
Tukesin yksi tärkeä tehtävä on ylläpitää kemikaalirekisteriä. Rekisteriin on kerätty tiedot noin 30000 kemikaalista. Kemikaaleja markkinoille tuovat toimijat ovat velvollisia
ilmoittamaan tuotteen tiedot kemikaali-ilmoituksella Tukesille. Ilmoitetut kemikaalit
siirretään kemikaalituoterekisteriin, joka on viranomaisille ja ensihoitohenkilöstölle
erittäin hyödyllinen tietopankki. Vahingon aiheuttaneet kemikaalit on usein tunnistettavissa pakkausmerkinnöistä, joista on nähtävissä tuotteen kauppanimi. Kauppanimen
perusteella tunnistaminen onnistuu parhaiten kemikaalien tuoterekisteristä tai käyttöturvallisuustiedotteesta. Kemikaali-ilmoitusten perustana on pääsääntöisesti tuotteesta laadittu käyttöturvallisuustiedote.
4.3 Ympäristö- ja työsuojeluviranomaiset
Tässä opinnäytetyössä en käsittele ympäristö- tai työsuojeluviranomaisten toimintaan
laajemmin. Heillä on kuitenkin tehtävä yritysten kemikaaliturvallisuudessa. Erityisesti
sellaisissa kohteissa, jotka ovat olleet ympäristövaikutusten arvioinnin kohteena, on
tällä yhteistyöllä merkitystä myös alkuinvestointien toteuttamisen jälkeen. Erilaiset ilmapäästöt, meluarvot ja pölyvaikutukset ovat jatkuvan tarkkailun alaisia toimintoja.
Useissa yrityksissä vesinäytteiden katkeamaton analysointi on lupaehtona koko toiminnalle. Viranomaisten välistä yhteistyötä kannattaa harjoittaa nykyistä laajemmin.
4.4 Valvontatyön vaikuttavuus
Pelastusopiston opinnäytetyötäni ohjaava vanhempi opettaja Ismo Kärkkäinen esitti
toiveenaan, että tässä työssä olisi arvioitavana valvontatyön vallitsevat olosuhteet teollisuuskohteissa ja ennen kaikkea ne kehitettävät asiat, joilla voisi olla merkitystä arvioitaessa koulutuksellisia tarpeita. Selvitin tätä asiaa kaikissa käymissäni teollisuuskohteissa
ja kokosin kohteiden yhdyshenkilöiden mielipiteet valvontaviranomaisten toiminnan
laadusta ja laajuudesta yleisesti. Yritykset antoivat pelastusviranomaisten, Tukesin, auditojien ja vakuutusyhtiön valvontatyön laadusta suulliset arviot, jotka kirjoitin muistiin.
Saadun palautteen perusteella teollisuuskohteiden vastuuhenkilöiden odotusarvot ovat
pelastusviranomaisten valvontatyötä kohtaan varsin korkealla tasolla. Teollisuuskohteiden vastuuhenkilöiden tyytyväisyydessä tätä valvontatyötä kohtaan on suuria vaihteluja.
Auditointien tuloksiin ollaan kaikkein tyytyväisimpiä.
4.5 Auditoivan ja perinteisen palotarkastuksen merkitys lopputulokseen
Pelastustoimessa on otettu käyttöön yhä laajemmin auditoivan palotarkastuksen ja omavalvonnan keinoja. Selvitystyöni aikana havaitsin toistuvasti, että perinteisen palotarkastuksen keinoa eli aistivalvontaa käytetään yhä vähemmän valvontatyössä. Tämä ilmiö on havaittu myös teollisuuskohteissa, ja useat vastuuhenkilöt toivovat, että perinteistä kemikaalivalvontaa tulisi edelleen käyttää.
Tällaisia kohteita ovat esimerkiksi teollisuuskohteen ulkoalueet, sadevesiverkostojen
olosuhteet, työkoneiden tankkauspaikat, kemikaalien purkupaikat, vaarallisten jätteiden
varastot, lastauslaitureiden ympäristö, laiturialueet ja aliurakoitsijoiden toimipisteet.
Poikkeamia, joihin pitäisi pystyä puuttumaan, ei voi mielestäni havaita riittävän tehokkaasti pelkän auditoivan palotarkastuksen keinoin. Auditoiva palotarkastus palvelee
muutoin hyvin kokonaisturvallisuuden ja riskienhallinnan tavoitteita.
4.6 Yritysten odotusarvoista
Teollisuusyritykset olivat isoja ja toiminnanharjoittajat tavoittelivat korkeaa kokonaisturvallisuuden tasoa varsin määrätietoisella tavalla eräitä poikkeuksia lukuun ottamatta.
Poikkeamat kohdistuivat lähes pääsääntöisesti sellaisiin yrityksiin, jotka eivät ole laatujärjestelmien piirissä. Toisaalta suurissa teollisuusyksiköissä on niin paljon käytössä
kemikaaleja useissa eri työpisteissä, että säilytyksen ja varastoinnin poikkeamia syntyy
Omat kokemukseni tarkastuksista olivat vielä 10 vuotta sitten sellaisia, että teollisuuskohteiden edustajat kokivat palotarkastuksen välttämättömäksi lakisääteiseksi tehtäväksi, ei niinkään ennaltaehkäiseväksi tai heitä itseään hyödyttäväksi tapahtumaksi. Nyt
yritysten tavoitteet ja odotusarvot ovat toisenlaiset. Tämä asettaa aivan kiistatta korkeampia laadullisia tavoitteita tarkastavalle henkilöstölle kuin joitakin vuosia taaksepäin.
Yritysten odottavat, että viranomaisten tarkastuksista saadaan sellaisia tuloksia, mitkä
palvelevat heidän laatujärjestelmiä. Tarkoituksellinen poikkeamien etsintä on tärkeä osa
yritysten laadunhallintaa.
5 VIRANOMAISTEN NÄKEMYS KEMIKAALIVALVONNASTA
5.1 Kemikaalivalvonnan nykytila
Pelastusviranomaiset antoivat kiitettävällä tavalla arvioitaan kemikaalivalvonnan nykytilasta. Yleisesti ottaen voin todeta, että viranomaisten mielipiteiden ja näkemysten mukana oleminen tässä opinnäytetyössä on erityisen arvokas asia. Viranomaiset muodostavat kemikaalivalvonnassa sen virallisen organisaation, joka huolehtii lakisääteisten asioiden toteutumisesta, osaltaan onnettomuuksien ennaltaehkäisystä ja onnettomuuksiin
varautumisesta. Yrityksillä itsellään on tärkeä tehtävä huolehtia samoista tehtävistä.
Selvitettäessä kemikaalien kappaletavaravarastoinnin vallitsevia olosuhteita, arvioitaessa varastoinnin kokonaistilannetta ja haettaessa teknisiä ratkaisuja näen molempien roolin olevan yhtä tärkeän. Kahden eri toimijan paneutuminen kemikaalien varastointiin
tapahtuu kuitenkin eri lähtökohdista ja näkökulmat ovat osin erilaiset, mutta tavoitteet
ovat yhteneväiset. Viranomaisten työn tarkoituksena on todeta, että lakisääteiset vaatimukset toteutuvat. Valvontatyö on eräällä tavalla minitason toteutumisen arviointia.
Yritysten laatu- ja ympäristölaatujärjestelmät sekä muut omaehtoiset järjestelyt vastaavasti menevät tätä tasoa korkeammalle. Laaduntavoittelussa pyritään etsimään minimitasoa parempia sekä optimaalisia ja laadukkaita ratkaisuja kustannustehokkaalla tavalla.
Pelastusviranomaisille suunnatun kyselytutkimus oli neliosainen. Ensimmäisenä selvitin
heidän käsityksensä kemikaalivalvonnan nykytilasta. Seuraavaksi pyysin heitä kertomaan, millaisia kehittämishaasteita he näkevät kemikaalivalvonnan toimintaympäristössä lähitulevaisuudessa. Kolmannessa vaiheessa selvitin heidän näkemyksensä keskeisimmistä koulutustarpeista. Tässä pyrin saamaan vastauksia siihen, mitä koulutusta tarvittaisiin kemikaalivalvonnan vastuuhenkilöille ja palotarkastavalle henkilöstölle.
Edellä kuvatuilla selvityksillä halusin selvittää nykytilaa, saada viranomaisasiantuntijoiden näkemyksiä lähitulevaisuuden haasteista ja saada konkreettisia vastauksia koulutuksellisista tarpeista. Nämä osa-alueet eivät kuitenkaan yksin anna riittävää kuvaa kokonaisuudesta, vaan valvontatyö kehittymiseen ja laadukkaaseen toteutukseen tarvitaan
myös työnantajan varaukseton tuki. Tästä syystä olen selvittänyt lopuksi heidän käsityksiään siitä, millainen on työnantajien suhtautuminen ja tuki kemikaalivalvontaan pelastuslaitoksilla. Vastaukset ovat hyvin myönteisiä työnantajia kohtaan.
Tarkastavan henkilöstön osaamisessa vaikuttaa olevan kaikkien vastaajien mielestä parannettavaa. Avainhenkilöt ovat yleisesti sitä mieltä, että kehittämistä tarvitaan, mutta
asiat ovat kehittyneet viimeisien vuosien aikana myönteisellä tavalla. Yhteneväisille
toimintatavoille, jotka koskevat kaikkia pelastuslaitoksia, on vastaajien mielestä yksimielinen tarve. Käytettävät resurssit jakavat vastuuhenkilöiden mielipiteitä jonkin verran. Noin 60 % vastaajista kokee resurssien olevan puutteelliset. Ilmoitusmenettely koetaan lähes kaikissa pelastuslaitoksissa toimivaksi.
5.2 Tiedostetut kehittämishaasteet
Pelastuslaitoksilla työskentelee kemikaalivalvontaan erikoistuneita henkilöitä. Kemikaalivalvontaan liittyvät kehittämishaasteet on saatavissa parhaiten tietoon näiltä asiantuntijoilta. Ammattilaisten näkemykset perustuvat hyvään lainsäädännön tuntemukseen,
ja monessa tapauksessa asiantuntemus yhdistyy pitkään työkokemukseen valvontatyöstä. Vastaajien hyvä ammatillinen osaaminen ja vahva työelämän kokemus tuovat tähän
työhön hyvin laadukkaan ammatillisen näkemyksen. Näkemykset on kirjattu tuloksiin
5.3 Koulutukselliset tarpeet
Koulutustarpeita on kysytty useissa eri yhteyksissä. Pelastusopiston pyynnöstä selvitin
pelastuslaitoksien koulutustarpeiden tämänhetkisen tilanteen. Tavoitteena oli saada kemikaalivalvontaa tekeviltä vastuuhenkilöiltä päivitettyä tilannetietoa koulutustarpeista.
Koulutustarvekartoituksissa on yhdyshenkilöinä tavallisesti pelastuslaitosten koulutuksesta vastaavat henkilöt. Tässä selvityksessä halusin vastauksia suoraan kemikaalivalvonnan vastuuhenkilöiltä, koska koen heillä olevan hyvin tiedossa ne perustellut tarpeet,
joihin tarvitaan lisäpanostusta. Arvostan myös heidän käytännön kokemuksia.
Koulutustarpeiden kartoituksen tarkoituksena on tuottaa tietoa koulutusorganisaatioille
ammattilaisten näkemyksiin perustuvista vastauksista. Keskeisimpinä koulutusorganisaatioina ovat pelastuslaitokset, Pelastusopisto ja Tukes. Pelastusviranomaisille on tarjolla ammatillisesti hyvää koulutusta myös muissa koulutusorganisaatioissa.
5.4 Työnantajan suhtautuminen kemikaalivalvontatyöhön
Pelastuslaitos vastaa työantajana siitä, että palvelutasopäätökseen on kirjattu onnettomuuksien ehkäisyn vastuualueelle myös kemikaalivalvonta. Työskennellessäni viimeiset neljä vuotta kemikaaliturvallisuuden ja ympäristötekniikan parissa olen joutunut
kääntymään eri pelastuslaitosten kemikaalivalvonnan vastuuhenkilöiden puoleen useita
kertoja. Näissä tapaamisissa olen osaltaan tehnyt alustavaa selvitystä siitä, millainen on
eri pelastuslaitosten yleinen suhtautuminen kemikaalivalvontatyöhön ja millaista tukea
palotarkastajat saavat työnantajalta työlleen.
Oma näkemys pelastuslaitosten kemikaalivalvonnan nykytilasta ja työnantajien suhtautumisesta tähän työhön ei välttämättä kuvaa totuudenmukaisesti vallitsevaa tilannetta.
Esimerkkinä voisi käyttää Jokilaaksojen pelastuslaitosta, jonka viranhaltijana olen ollut
pitkään. Laitoksen kemikaalivalvonnan vastuuhenkilönä ollut henkilö teki pitkään ansiokasta valvontatyötä oman toimen ohella. Organisaatiota uudistettaessa kemikaalivalvontaan nimettiin uusi vastuuhenkilö, mutta itse kemikaalivalvontaan annettiin yhden
viikkotyöpäivän osuus. Virheellisten näkemysten ja väärien tulkintojen välttämiseksi
hain tietoa suoraan pelastuslaitosten vastuuhenkilöiltä siitä, millaiseksi he tuntevat
työnantajiensa tuen kemikaalivalvontatyölleen.
Teollisuuskohteet odottavat viranomaisvalvonnalta laatua ja kehittämisen kannalta tärkeitä löydöksiä. Selvitykseni perusteella työnantajien osoittamaa tukea valvontatyölle
arvostetaan muutamaa poikkeusta lukuun ottamatta huomattavan paljon. Kemikaalivalvonnan vastuuhenkilöt kertovat saavansa pääsääntöisesti arvostusta ja tukea työlleen.
Kaikkien vastaajien antama arvosana työnantajan tuelle on peräti 3.8. Arviointiasteikkona käytin vaihteluväliä 1-5.
5.5 Turvallisuus- ja kemikaalivirasto
Turvallisuus- ja kemikaaliviraston näkemys kemikaalivalvonnan laatuun ja palvelun
yleiseen tasoon on tärkeää huomioida myös tässä yhteydessä. Virasto tekee kemikaalivalvontaa suurissa teollisuusyksiköissä, tekee erilaista tilastointia ja tuottaa turvallisuusjulkaisuja. Tarkastuksissa Tukes käyttää sekä kirjallista että numeraalista arviota tarkastamien kohteiden turvallisuustasoa arvioitaessa. Viraston merkitys teollisuuskohteiden
kemikaaliturvallisuustason ylläpitämiseksi ja kehittämiseksi on suuri. Tukes on tarkas-
tellut kemikaaleja käyttävien teollisuuslaitosten viranomaisvalvonnan nykytilaa vuoden
2012 alussa julkaistussa teoksessaan. Kemikaalilaitosten viranomaisvalvonnan nykytilan tarkastelu teoksessa on esitetty seikkaperäisesti valvonnan nykytilaa ja kehittämiskohteita. Teoksen on tehnyt diplomityönä Sara Lax Tampereen teknillisen yliopiston
ympäristö- ja energiatekniikan koulutusohjelmassa. Selvityksen mukaan turvallisuustaso on teollisuuskohteissa yleisesti sitä parempi, mitä enemmän kohteella on selvitysvelvollisuuksia. Selvityksissä on mainittu myös niitä toimialoja, joilla turvallisuustaso on
muita heikompi. (Tukes-julkaisu 1/2012, 4.)
Selvityksen perustana ovat tarkastusraportit ja määräaikaistarkastusten arvioinnit tehdyistä teollisuuskohteiden tarkastuksista. Yhteensä näitä kohteita on arvioitu vuosien
2004 – 2011 aikana peräti 564, joten aineisto antaa hyvin luotettavan tuloksen arvioitaessa nykytilannetta. (Tukes-julkaisu 1/2012).
Suurten teollisuuslaitosten valvontatyö vaatii vahvaa osaamista ja hyvää vuorovaikutusta teollisuuskohteiden vastuuhenkilöiden kanssa. Laajamittaista teollista käsittelyä ja
varastointia harjoittavien laitosten turvallisuustason ylläpitämiseen tarvitaan molempien
osapuolten ponnisteluja. Suurteollisuuskohteiden kemikaaliturvallisuudessa korostuu
ennalta hyvin suunnitellut toiminnot, paras käytettävissä olevat tekniikka ja vastuuhenkilöiden ammattitaito. Suurteollisuuskohteet ovat vaativia valvontakohteita (kuva 3).
Kuva 3. Yleiskuva metsäteollisuuden kohteesta.
6 KEMIKAALIEN SÄILYTYS JA VARASTOINTI TEOLLISUUDESSA
6.1 Erilaisia varastointiratkaisuja
Varastointi voidaan toteuttaa useilla erilaisilla tavoilla. Suurteollisuuskohteissa käytetään paljon suursäiliöitä ja erillisiä siiloja. Prosessilaitteistoissa ja putkistoissa on suuria
määriä kemikaaleja. Suurteollisuudessa kemikaaleja varastoidaan paljon kiinteissä varastorakennuksissa ja pienemmissä kemikaalivarastoissa. Vaihtoehtona kiinteälle rakentamiselle voidaan käyttää liikuteltavia ratkaisuja kuten kontteja ja turvakaappeja. Kontteja käytetään erityisesti vaarallisten jätteiden välivarastoinnissa.
Tämän opinnäytetyön kohteena on kuitenkin kemikaalien kappaletavaravarastointiin eli
niin sanottujen käsikemikaalien säilytykseen ja varastointiin liittyvät haasteet. Varastoitavien pakkausten koot vaihtelevat 5 gramman ja 3000 litran välillä. Tarkastelen seuraavaksi edellä mainitun kokoisten kemikaalipakkausten säilytykseen ja varastointiin soveltuvia ratkaisuja.
Kiinteät kemikaalivarastot voidaan jakaa erillisiin varastorakennuksiin ja varsinaisiin
kemikaalivarastoihin. Nämä vaihtoehdot muodostavat varastoinnin perustan ja teollisuuden yleisimmin käyttämän toteutusmallin. Kemikaalivarastojen rakentamisen perusteet määräytyvät Suomen rakentamismääräyskokoelman E1 ja E2 mukaisesti. Rakennuksen paloluokka määräytyy pinta-alan, käyttötavan ja palovaarallisuuden mukaan.
Lisävaatimuksia kohdistuu lähinnä lattiarakenteisiin ja ilmanvaihtojärjestelmiin.
Rakennuksissa sijaitseville kemikaalivarastoille on asetettu omia vaatimuksia. Tilat tulee palo-osastoida vähintään EI 60-paloluokkaan ja tilan sisäpuoliset pintakerrokset tulee olla vähintään B-s1, d0-luokkaa. Lattia tulee olla rakennettu palamattomasta materiaalista, ja sen tulee kestää kemikaalien vaikutuksia. Tilan ilmanvaihto on järjestettävä
niin, että ilma vaihtuu vähintään yhden kerran tunnissa. Kemikaalit on varastoitava niin,
että ne eivät voi sekoittua keskenään eikä niiden kesken voi tapahtua vaarallista reaktiota. (Tukes-varastointiopas.) Liuoksien mahdollisille valumille on varattava turva-altaat,
rakennettava umpisäiliö tai huonetilan lattian tulee muodostaa valumatila.
Siirrettävät kontit ovat lisääntyneet
myös muiden kuin öljyjätteiden varastoinnissa. Monet teollisuusyritykset
ovat huomanneet konttien tarjoavan
monipuolisen ja juuri vallitsevaan varastointitarpeeseen hyvin soveltuvan
ratkaisun. Mahdollisuus konttien siirtämiseen paikasta toiseen on merkittävä lisäarvo, sillä teollisuusalueilla tapahtuu jatkuvasti erilaisia toiminnallisia muutoksia. Yritykset voivat hankkia myös palosuojausominaisuuksilla
olevia kontteja ja sijoittaa ne tuotantotiloihinsa. (Kuva 4.)
Kuva 4. 120 minuutin paloluokiteltu erikoiskontti.
Valtra Oy, Suolahti. Toimittaja Knorring Oy Ab.
Tyypillinen konttiratkaisu on jäteöljyjen varastointiin valmistettu yksitasoinen kontti,
jota on muokattu käytössä olleesta merikontista. Tällaisten konttien yleinen kunto on
toisinaan huono, ja niiden ovien lukituslaitteet ovat hankalia käyttää. Joidenkin konttien
lattiarakenteet on toteutettu niin, että valumien poistaminen on hyvin vaikeaa tai lattiamateriaalina on käytetty vaneria. Vanerilattian päälle on toisinaan varastoituna myös
sille alustalle soveltumattomia kemikaaleja.
Konttien valmistamiseen erikoistuneilla yrityksillä on tarjolla useita erilaisia vaihtoehtoja konttivarastointiin. Kontteja on saatavissa myös lämpöeristettyinä ja lisävarusteltuina
malleina jopa kolmella varastointitasolla. Lisävarusteiksi voidaan valita ilmastointi,
lämmitysjärjestelmä, sähköistys, kauko-ohjattavat ovet, ex-suojaus ja syövyttäville aineille polyeteenivalmisteinen turva-allas. Konteissa on myös erikoismalleja, joilla on
hyväksyntä jopa 120 minuutin paloluokitukseen, ja ne voidaan sijoittaa teollisuusrakennuksen sisälle korvaamaan erikseen rakennettava kemikaalivarasto. Kontteihin on integroitu kohtalaisen suuret turva-altaat. Konttien kokonaisinvestointi on usein selvästi halvempi, kuin jos rakennetaan kiinteitä varastotiloja.
Varastohyllyt ovat kontteja kevyempi ratkaisu, mutta ne ovat varastointikapasiteetiltaan
ja kantavuudeltaan samaa laatuluokkaa, kuin kontit. Varastohyllyt on varustettavissa
joko metallisella tai polyeteenivalmisteisella turva-kaukalolla. Tämän vaihtoehdon käyttö on vaivatonta ja kustannuksiltaan edullista.
Turva-altaat muodostavat monessa kohteessa pääasiallisen valumien hallintaan liittyvän
ratkaisun. Turva-altaita on saatavissa hyvin monenlaisia. Pienimmät niistä on tarkoitettu
hyllyjen ja kaappien tasoille pienille astioille ja suurimmat 1000 litran IBC –konteille. Suurimpien turva-altaiden päälle voi sijoittaa jopa kolme edellä
mainittua IBC–konttia. Turva-altaiden tilavuudet
vaihtelevat 20 – 2000 litraa. Näillä turva-altailla on
myös erittäin hyvä kantavuus. Valmistusmateriaalina
altaissa käytetään pinnoitettua metallia joko sinkittynä tai pulverimaalattuna sekä polyeteeniä. Kuvassa
5 on polyeteenistä valmistettu turva-allas, jossa on
myös samasta materiaalista valmistettu ritilä.
Kuva 5. Polyeteenistä valmistettu
Lattiaelementtejä käytetään silloin, kun kemikaaleja on tarvetta varastoida laajemmalla
pinta-alalla, halutaan keskittää tuotteiden varastointi tietylle alueelle, pyritään estämään
päivittäiskäytössä olevien käyttökemikaalien kulkeutuminen lattioille tai varustetaan
kemikaalivaraston lattia koko pinta-alaltaan valumien hallintaan soveltuvalla ratkaisulla.
Lattiaelementeillä on rajallinen vuototilavuus, mutta ne liitetään yleensä toisiinsa päältä
kiinnitettävällä u-profiililla, jolloin valumat ohjautuvat suurelta osin viereiseen elementtiin toisen täyttyessä. Ratkaisu on yleisesti käytössä öljyvarastoissa ja kemikaalien tukkuvarastoinnissa. Lattiaelementit on saatavissa metallisina tai polyeteenistä valmistettuina malleina
Lattiaelementeistä voi rakentaa erilaisia ratkaisuja
(kuva 6.) Elementtien päälle voi ajaa trukilla tai
kuorman siirtovaunulla.
Kuva 6. Lattiaelementtiratkaisu.
Kemikaaliturvakaapit ovat yleisesti käytössä kuivakemikaalien säilytyksessä esimerkiksi laboratorioissa. Niiden valmistusmateriaalina käytetään yleisesti erikoispinnoitettuja
puulevyjä tai – vaneria. Pintamateriaali on hyvin korroosiota kestävää, se ei reagoi vaarallisesti tavanomaisten kemikaalien kanssa. Kaapin sisäosan voi varustaa erilaisilla
hyllyillä tai pienillä turvakaapeilla. Liuoksia varten sisäosaan voi valita polyeteenikaukalolla olevan vetotason. Kaapin ovet voi valita myös lasi-ikkunalla tai lukitusmekanismilla. Kemikaaliturvakaapeilla ei ole paloluokitusta.
Paloturvakaapit ovat nimensä mukaisesti valmistettu niin, että ne suojaavat varastoitavat kemikaalit myös palotilanteissa. Paloturvakappien mallit ovat yleisesti läpäisseet
joko 30 tai 90 minuutin polttotestit
(kuva 7). Joillakin valmistajilla on
60 minuutin luokitus.
14470-1 -normitus sallii kaapin sisäosan lämpötilan kohota 90 minuutin
polttotestissä noin 180 celsiusasteeseen. Tästä syystä näitä kaappeja ei
voi käyttää arkistokaappeina esimerkiksi muoviesineille, kuten tietokonelevykkeille. (Asecos catalog)
Kuva 7. Paloturvakaapit 90 minuutin paloluokituksella. Lisävarusteena kiertoilma- ja
suodatinyksikkö. Toimittaja Knorring Oy Ab
Paloturvakaappeja on saatavissa erittäin monipuolisilla varusteilla. Kaappeja on mahdollisuus käyttää palavien nesteiden ja hapettavien tuotteiden varastointiin perushyllyillä, jotka ovat pinnoitettua metallia ja varustettavissa hyllykohtaisilla valumakaukaloilla. Syövyttäviä tuotteita varastoitaessa kaapin sisäosat voidaan varustaa korroosionkestävällä sisäosalla ja polyeteenivalmisteisilla valumakaukaloilla. Myrkylliset
tuotteet voidaan sijoittaa kaapin sisällä olevaan erilliseen turvakaappiin. Kaappien
suunnittelussa on ollut lähtökohtana se, että niitä voidaan käyttää kaikkien kemikaalien
varastointiin. Teollisuuskaasupulloille on olemassa omat mallit, joissa on integroidut
putkistojen läpivientiyksiköt.
Laadukkaimmat kaapit voi tilata oven aukipitomekanismilla tai automaattisella sulkujärjestelmällä. Erikoishyllyillä voidaan saavuttaa jopa 150 kg:n hyllykuorma. Kaikki
kaapit voidaan liittää ilmanvaihtojärjestelmään, mutta ne ovat varustettavissa myös
kaappikohtaisilla kiertoilma- ja suodatinyksiköillä ilman kytkemistä kiinteistön ilmanvaihtojärjestelmään. Kaappeja on saatavissa pöytämalleista aina 120 cm leveisiin kaappeihin. Osa kaapeista on varustettu sellaisella lattiarakenteella, että sitä voidaan siirtää
kuorman siirtolaitteella tai trukilla. Tilavimmat kaapit painavat lähes 500 kg.
6.2 Varastoinnin nykytila
Arvioitaessa kohteiden kemikaalivarastoinnin nykytilaa löytyy merkittäviä eroja jo sen
perusteella, onko kohteella käytössään laatu- ja ympäristölaatujärjestelmät vai ei. Teollisuuden toimiala tai yrityksen nimi ei anna takuuta kemikaalien kappaletavaravarastoinnin laadukkaasta toteuttamisesta. Poikkeuksen tekevät ydinvoimalaitokset, joissa
kemikaalien säilytys- ja varastointi on toteutettu hyvin laadukkaasti ja esimerkillisiä
ratkaisuja hyödyntäen myös pienille kemikaalipakkauksille.
Säilytyksen ja varastoinnin nykytilannetta arvioitaessa on huomioitava myös teollisuuskohteiden johdon ja nimettyjen vastuuhenkilöiden henkilökohtainen sitoutuminen kemikaaliturvallisuustason ylläpitämiseen ja kehittämiseen. Yritysjohdon varauksettomalla tuella, strategisilla valinnoilla ja määrätietoisella johtamisella vaikuttaa olevan
enemmän merkitystä kuin yrityksen koolla tai saavutetulla maineella. Tapahtuneiden
onnettomuuksien jälkeen moni teollisuusyritys on parantanut käytäntöjään.
Kemikaalien kappaletavaravarastoinnissa pakkauskoot vaihtelevat 5 gramman pakkauksista ja 3000 litran kontteihin. Tässä opinnäytetyössä on tarkasteltavana kaikki alle 3000
litran kokoiset kemikaalipakkaukset. Asetuksen 856/2012 mukaan kappaletavaraksi
luokitellaan kemikaaliastiat, kuljetettavat paine-astiat, tynnyrit, säkit, IBC-pakkaukset ja
kaikki vaarallisten aineiden kuljetukseen hyväksytyt pakkaukset, joiden tilavuus on
enintään kolme kuutiometriä. Tässä työssä huomioidaan myös aerosolit.
Materiaaliltaan kemikaalipakkaukset olivat metallia, lasia, muovia, vaneria, pahvia tai
yksittäisiä massasta valmistettuja tuotteita. Pakkaukset ovat pääsääntöisesti eri materiaa-
lista valmistettuja ja hyväksyttyjä kemikaalien varastointiin. Aineiston keräämisen aikana oli havaittavissa joillakin tehtailla, että kemikaalia oli pakattu myös hyväksymättömiin astioihin. Kemikaalipakkauksilla tulee olla UN-hyväksyntä.
6.4 Kemikaaliluettelot ja erilaiset tietolähteet
Kemikaaleja käyttävien toiminnanharjoittajien tulee laatia käytössään olevista kemikaaleista luettelo. Luetteloiden tausta-aineistona on käytetty lähes poikkeuksetta ainekohtaisia käyttöturvallisuustiedotteita ja pakkausmerkkejä. Haasteena näissä kemikaaliluetteloissa ovat tuotteiden nimet. Kemikaaliluetteloon on kirjoitettu tuotteet kauppanimillä,
jotka ovat toisinaan vaikeasti luettavia ja monimutkaisia ja voivat sisältää numerosarjoja. Selvityksen aikana opin huomattavan paljon lisää erilaisista teollisuuden käyttämistä
aineista. Erilaisten kauppanimien käyttö tietolähteiden kanssa vaatii erityistä tarkkuutta.
Havaitsin jo aikaisemmin, että käyttöturvallisuustiedotteista kemikaaliluetteloihin kerätty informaatio on ollut runsasta, mutta valitettavan usein puutteellista ja jopa virheellisiä. Tarkkailin kartoitusten aikana näiden kemikaaliluetteloiden sisältöjä ja tarkistin
epäilyttävissä tapauksissa käyttöturvallisuustiedotteiden tietoja. Kemikaaliluetteloihin
kerätään usein käyttöturvallisuustiedotteiden vaaralausekkeiden mukaiset tiedot. Pelkästään tämän tiedon varassa eteneminen sisältää merkittäviä riskejä.
Kokemukseni mukaan virheellistä informaatiota on niin paljon eri valmistajien käyttöturvallisuustiedotteissa, että niiden teksteistä kannattaa lukea tiedot useista eri kohdista.
Suosittelen kaikkiin kemikaaliluetteloihin otettavaksi mukaan kyseisen kemikaalin kuljetusluokan, sen mukaisen varoituslipukkeen ja UN-numeron.
6.6 Toimialakohtainen tarkastelu
Kemikaalien varastointia kannattaa löydösten perusteella arvioida toimialakohtaisesti.
Teollisuuden eri toimialoilla on keskenään isoja eroavaisuuksia tuotantoprosessien, kemikaalien käytön ja valmiiden tuotteiden osalta. Eroavaisuudet aiheuttavat toimialoille
myös poikkeamien osalta alakohtaisia tyypillisiä piirteitä. Nämä eri teollisuusaloille
tyypilliset poikkeamat esitetään seuraavissa luvuissa. Poikkeamia tarkastellaan sekä
kuvina että kirjoitettuna tekstinä.
Kuvassa 8 on tiivistelmä opinnäytetyössä mukana olevista teollisuuden toimialoista ja
kohteiden kokonaismäärästä. Teollisuuslaitokset edustavat kattavasti Suomen teollisuuden eri toimialoja. Kohteiden runsas määrä mahdollistaa erilaisten vertailevien kokonaisuuksien käyttämisen.
Kuva 8. Kemikaalikartoitusten jakaantuminen teollisuustoimialoittain.
Tarkastelussa on mukana myös muutama muihin toimialoihin kuuluva teollisuuskohde.
Niitä käytetään tässä vertailevana kohderyhmänä. Muut tarkastelussa mukana olevat
yritykset edustavat elektroniikan valmistajia, graafista toimialaa, veneteollisuutta ja ajoneuvojen huoltotoimintaa. Tavoitteena on tarkastella vähäisellä kohdemäärällä sitä,
kannattaako niihin tulevaisuudessa kohdentaa tehostetusti valvontatyötä. Havaintojen
perusteella ne eivät poikenneet valikoiduista toimialoista ja niitä tulee tarkastella kuten
muitakin teollisuuskohteita. Puolustus- ja ilmailualan kohteet ovat rajattuja kohteita.
Kemikaaliturvaselvityksiä tehtiin myös kahdessa isossa oppilaitoksessa ja neljässä sairaalassa. Näiden kohteiden avulla halusin saada vertailevaa tietoa julkista palvelua tarjoavien kohteiden kemikaaliturvallisuudesta suhteessa perinteisiin teollisuuskohteisiin.
Oppilaitokset rajattiin työn edetessä tarkastelun ulkopuolelle vähäisten poikkeamien
vuoksi. Sairaaloiden kemikaaliturvallisuudessa on sellaisia poikkeamia, että niillä on
merkitystä kappaletavaravarastoinnin kokonaisturvallisuuteen. Sairaaloiden palotarkastukset näyttävät kohdentuvan etupäässä henkilöturvallisuuteen. Valvontaa kannattaa
tehostaa sairaaloissa myös kemikaalien kappaletavaravarastointiin.
6.6.1 Elintarviketeollisuus
Elintarvikeala työllistää Suomessa noin 33.000 ihmistä. Alkutuotannon ja loppujalosteiden valmistuksen toimintaympäristöt ovat hyvin erilaiset. Tässä yhteydessä tarkastelen
ainoastaan lopputuotteiden valmistukseen keskittyviä tuotantolaitoksia.
Tähän tarkasteluun on otettu mukaan yhteensä 21 eri elintarvikealan teollisuuskohdetta.
Mukana on kattava otos virvoitusjuomia, alkoholituotteita, kuivaelintarvikkeita, maitotaloustuotteita, rehun raaka-aineita ja lihajalosteita valmistavia yksiköitä.
Kuva 9. Elintarvikealan kohteiden jakautuminen tuotantoaloittain.
Elintarviketeollisuudelle on tyypillistä, että tehtailla on korkea hygieniatasovaatimus.
Korkean hygieniatason ylläpitämiseksi tilojen pesuun ja desinfiointiin tarvitaan runsaasti eri kemikaaleja ja paljon vettä. Runsas vedenkäyttö aiheuttaa erityisjärjestelyitä esimerkiksi paloturvakaappien ja imeytystuotteiden säilytykselle. Toimialan sisällä eroavaisuudet perustuvat erilaiseen tuotantotapaan, yritysten koko eroon ja tuotannossa tarvittaviin kemikaaleihin. Huonetilat ovat erilaisista valmistuslinjoista ja putkistoista johtuen sokkeloisia ja liikkumisväylät ovat mutkikkaita. Liikkuminen on muutoinkin rajoitettua hygieniasyistä. Elintarviketeollisuudessa on paljon käytössä rakennusten kellaritiloja, jotka ovat hankalasti kuljettavia. Myös näissä tiloissa toteutetaan kemikaalien kappaletavaravarastointia.
Tyypillisesti kohteissa on syövyttäviä ja hapettavia kemikaaleja. Syövyttävät tuotteet
koostuvat erilaisista hapoista ja lipeästä. Desinfiointiin käytetään paljon palavia, alkoholipohjaisia tuotteita ja käsihuuhteita. Näiden varastointi on keskitetty monessa kohteessa
laitoshuollon tiloihin. Samoissa tiloissa on yleensä kaikki muukin laitoshuollon materiaali kuten paperi- ja käsipyyhkeet, laitoshuollon lattianhoitokoneet ja pesulapalvelut.
Nämä palvelut ovat suureksi osaksi ulkoistettu puhdistusalan yrityksille ja siitä syystä
palveluja tilaavan yrityksen turvallisuuskulttuuri ei välttämättä jalkaudu ulkoistetulle
palveluntuottajalle saakka. Kohteissa on ulkoistettuja palveluita myös energiantuotannon, kylmälaitospalveluiden ja jätehuollon toimintasektoreilla.
Vedenkäsittelykemikaalit sisältävät syövyttäviä aineita. Kemikaaliastioiden pakkauskoot ovat tyypillisesti 5, 10 tai 25 litran kanistereita, 200 litran tynnyreitä tai 1000 litran
IBC-kontteja. Näitä pakkauksia on ympäri tuotantotiloja mutta niitä on varastoituina
myös erillisiin kemikaalivarastoihin. Elintarviketeollisuus käyttää paljon myös teollisia
kaasuja kuten hiilidioksidia, typpeä ja kylmälaitteissaan ammoniakkia. Säiliöt ovat kuitenkin sijoitettuina ulkotiloihin. Säiliöiden läheisyydessä tulee talvikunnossapidosta
vastaavien työntekijöiden olla huolellisia, ettei työkoneilla rikota putkistoja tai itse säiliöitä. Tuotteet, joilla on alhainen kiehumispiste muodostavat erityisesti talviaikana putkistojen yhteyteen suuriakin jäämassoja.
6.6.2 Energiantuotanto
Energiantuotantoon liittyviä kohteita on tarkastelussa mukana yhteensä 11. Energiantuotannon suurimmat yksiköt ovat ydinvoimaloita ja pienimmät yksiköt paikallisia lämpölaitoksia. Energiantuotantolaitokset voidaan jakaa eri kategorioihin sen mukaan, mikä
on niiden pääasiallinen energialähde. Energialähde voi olla kiinteä polttoaine, maakaasu, öljy, kivihiili tai ydinvoima. Tässä opinnäytetyössä on edustettuina jossain määrin
kaikki sektorit, myös molemmat ydinvoimalaitosyksiköt. Kohteille on tyypillistä kova
melu. Tuotantotiloissa on paljon putkistoja, joiden seassa voi olla palavan kaasun ja
tulistetun höyryn putkistoja.
Rakennukset ovat tyypillisesti monikerroksisia, ja tuotantotiloissa sijaitsee useita kerrostasoja. Korkeuden vuoksi käsikemikaalien varastointi tapahtuu enimmäkseen katutasolla olevissa kerroksissa tai kellarikerroksessa. Kattilanhuoltokemikaalit ovat yleensä
varastoituina varastohyllyillä suuremmissa tuote-erissä, mutta voimalan tiloissa voi olla
kemikaaliastioita useissa eri paikoissa.
Kemikaalien suurimmat massamäärät muodostuvat erilaisista öljyistä, jotka ovat varastoituina suojavallien sisällä olevissa suursäiliöissä. Rakennuksissa sijaitsevat öljyvaras-
tot kuuluvat lähinnä kunnossapitoyksiköiden toimintaan. Erilaisia turbiini- ja voiteluöljyjä voi olla kohteessa kohtalaisen suuriakin määriä. Vaarallisen jätteen varastoille on
toiminnan luonteen takia säännöllistä käyttöä.
Ydinvoimalaitokset sisältävät kuitenkin muista poikkeavia piirteitä niin käsikemikaalien
varastoinnissa, yleisessä turvallisuustasossa, varastoinnin laadussa kuin raaka-aineen
säilytyksessäkin. Näissä kohteissa käytetään aktiivisesti esimerkiksi paloturvakaappeja
aerosolien ja palavien nesteiden pienpakkausten säilytykseen. Niiden yleinen turvallisuustaso on kemikaaliturvallisuuden osa-alueella selkeästi muita parempi, ja poikkeamat eivät ole yhtäläisiä muiden energiatuotantolaitosten kanssa.
Perinteiset energiantuotantolaitokset käyttävät toiminnoissaan erilaisia kattilanhuolto- ja
vedenkäsittelykemikaaleja. Natriumhydroksidi, suolahappo ja ammoniakkivesi asettavat
omat haasteet torjuntahenkilöstölle, erityisesti vuototilanteissa. Hydratsiinin käyttö on
selvästi vähentynyt, ja osa kohteista on luopunut sen käytöstä jo kokonaan.
6.6.3 Kaivos- ja kiviteollisuus
Tässä opinnäytetyössä tarkkailin kolmenlaisia kaivos- ja kiviteollisuuden kohteita. Kaivokset ja muut kiviteollisuuden toimialat poikkeavat suuresti toisistaan. Tässä opinnäytetyössä on mukana viisi kohdetta kaivos- tai kiviteollisuuden toimialalta. Kohteet on
kuitenkin valikoitu niin, että mukana on perinteinen metallikaivos, kalkkikivikaivos,
murskaustoimintaa harjoittavia toimijoita ja kiviteollisuuden tuotantolaitos. Tarkastelluissa kohteissa rakennusten ikä on aika korkea.
Mineraalien ja kiviainesten käsittelyssä on kuitenkin siinä määrin yhteisiä piirteitä, että
niitä käsitellään tässä opinnäytetyössä saman otsikon alaisuudessa. Yhteiset piirteet liittyvät epäorgaanisen materiaalin käsittelyyn, louhintaan ja maa-ainesten kuljettamiseen.
Toimialoille yhteinen piirre on työskentely laajoilla ulkoalueilla, mikä asettaa kohonneita vaatimuksia ympäristösuojeluun ja vesien käsittelyyn. Kiviainesten käsittelyssä ja
siirtämisessä käytettävät koneet ovat kaikissa kohteissa isoja ja koneiden käyttämän
öljyn kokonaismäärä on suuri. Suomessa on tällä hetkellä 42 toimivaa kaivosta.
Kaivosten osalta havainnot liittyvät ainoastaan maanpäällisiin toimintoihin, mutta ne
sisältävät rikastamotoimintojen arvioinnin. Kaivoksilla käytetään erittäin suuria määriä
syövyttäviä tuotteita. Osa on varastoituina suursäiliöihin mutta myös 1000 litran IBC-
kontteja käytetää paljon. Alueet ovat laajoja, mutta esimerkiksi vaarallisen jätteen varastointi keskitetään yleisesti yhteen pisteeseen. Öljyä on varastoitava käytännön syistä
useisiin eri varastopaikkoihin.
Kaivosteollisuuden olosuhteet ja käytettävät kemikaalit poikkeavat paljon muun kiviteollisuuden toimintaympäristöstä. Syövyttävät kemikaalit ja ksantaatit ovat kaivosteollisuuden tyypillisiä kemikaaleja. Kaivoksilla on erilaiset poikkeamat, koska ne käyttävät
suuret määrät esimerkiksi rikastamokemikaaleja. Nämä kemikaalit ovat suuressa määrin
syövyttäviä tuotteita. Kiviteollisuudessa käytetään yleisesti erilaisia sementtejä, kalkkia
ja muottien irrotusaineita. Tavanomainen kiviteollisuuden kohde ei ole merkittävä kemikaalien käyttäjä. Kolmannessa kategoriassa on murskausasemat ja avolouhintakohteet. Näille kohteille on tyypillistä öljyjen runsas käyttö työkoneissa ja erilaiset räjähteet, joita ei tässä opinnäytetyössä oteta huomioon.
Poikkeamat näyttävät riippuvan juuri siitä, mitä toiminnanlajia kohde edustaa. Murskausasemilla ja muualla ulkoalueilla olevat öljyvarastot sisältävät muutakin tavaraa kuin
kemikaaleja. Öljyvahinkoihin varautuminen ei ole hyvällä tasolla. Hyvä esimerkki ympäristövahinkojen torjuntavalmiuden rakentamisesta, jossa on huomioituna myös työkoneet, löytyy Seepsula Oy:n Tuusulan murskausasemalta ja FQM Kevitsa Mining
Oy:n kaivokselta Sodankylästä.
6.6.4 Kemian teollisuus
Kemianteollisuus työllistää Suomessa noin 32000 työntekijää. Ala on korkean teknologian ja vahvan tuotekehityksen toimiala. Kemianteollisuus sisältää useita erillisiä toimialoja. Tästä syystä niiden poikkeamat ovat monenlaisia ja pitkälle riippuvaisia siitä,
millaista teollinen toiminta kohteessa on. Tämä määrittää samalla sen, mitä kemikaaleja
kohteessa pääasiallisesti käytetään. Tarkasteltavia kemianteollisuuden kohteita on yhteensä kymmenen.
Sähkölaitteille on vaatimuksena korkea turvallisuustaso ja tästä syystä kohteissa on sähkölaitteille tavanomaista useammin vaativampi laiteluokitus. Sähkölaitteet altistuvat
useassa tehtaassa mekaanisen rasituksen lisäksi kemiallisille vaikutuksille.
Tässä tarkastelussa on mukana 10 erilaista kemianalan yritystä. Kohteissa on edustettuina kemikaaleja valmistavia yksiköitä, korkean teknologian pintakäsittelyä tekeviä tehtaita, maalituotteiden valmistajia sekä kumi- ja muovialan yksiköitä. Kohteiden prosessitekniset ratkaisut ovat monimutkaisia ja vaativat laitteistoilta ja kaikilta teknisiltä ratkaisuilta korkeaa turvallisuus- ja laatutasoa. Sähkölaitteille on vaatimuksena korkea
turvallisuustaso ja tästä syystä kohteissa on sähkölaitteille tavanomaista useammin vaativampi laiteluokitus. Liikkuminen kohteissa on pitkälle rajoitettua turvallisuussyistä. Erilaisia putkistoja, säiliöitä, pumppuja ja
varastotiloja on runsaasti.
Kohteissa on käytössä erilaisia
kemikaalivarastoja,
jotka ovat kiinteitä rakennuksia mutta myös konttivarastoja on käytössä.
Kuva 10. Lämmitettävä kemikaalien varastokontti. Dynea Oy,
Hamina. Toimittaja Knorring Oy Ab
Kemian teollisuudelle on tyypillistä, että nimensä mukaisesti teollisuuden toimiala käyttää, valmistaa ja varastoi erilaisia kemikaaleja mitä moninaisimpiin tarkoituksiin. Näissä
kohteissa erilaisten aktiivisten aineiden määrä voi olla hyvin suuri ja samanaikaisesti
myös kemikaalien massamäärät voivat olla suuria. Toimialalla on edustettuina kaikki
vaarallisten aineiden luokat. Kemianteollisuuden kohteissa käytetään paljon myös syövyttävyytensä, reaktiivisuutensa tai ympäristöhaitallisuutensa puolesta aggressiivisia
aineita. Valumien hallintaan tulee näissä kohteissa kiinnittää erityinen huomio. Vähäinenkin määrä ympäristölle haitallista tai vesieliöille myrkyllistä tuotetta voi aiheuttaa
merkittävän ympäristöhaitan.
Tutkimus- ja laadunvarmistustoimintaa varten kohteissa on keskeisenä toimintona erilaiset laboratoriopalvelut. Laboratorio- ja tuotekehitystyö on keskeinen osa kemian teollisuutta, ja siitä syystä osalla yrityksistä on isoja laboratoriotiloja käytössään.
6.6.5 Metalliteollisuus
Tarkastelun kohteena on 12 metalliteollisuuden yritystä. Tarkastelussa on mukana teräksen tuotanto, konepajateollisuus, koneiden ja laitteiden valmistus, tuulivoimateknologia, vesien käsittelylaitteistojen valmistus ja elektroniikan valmistaja. Arvioinnin kohteena on isoja yrityksiä, jotka edustavat teknologiateollisuuden parhainta osaamista.
Kemikaalien yhteensopimattomuushaasteita ei metalliteollisuudessa ole kovin paljon.
Nestekaasu varastoidaan yleisesti suursäiliöihin. Teollisuuskaasujen kiinteitä käyttöpisteitä voi olla samassa teollisuushallissa useita, jolloin kaasujen käyttöpisteiden läheisyyteen sijoitetaan sähkölaitteita ja muuta toimintaa.
Tilaluokituksen kannalta muuttuneet perusteet
saattavat aiheuttaa vaaratilanteita. Tämä on huomioitava erityisesti sähkölaitteiden asennuksessa ja
palokuorman sijoittelussa nestekaasun, asetyleenin
tai vedyn käyttöpisteiden läheisyyteen. Metalliteollisuuden kohteet varastoivat suuria määriä aerosoleja. Teollisuusyritysten tiloissa on kymmeniä
aerosolien varastointiin hankittuja peltikaappeja,
joihin on varastoitu sekä aerosoleja että palavia
nesteitä (Kuva 11.) Tämä muodostaa turvallisuushaasteen metalliteollisuuden kohteisiin.
Kuva 11. Aerosolien ja palavan nesteen varastointia peltikaapissa.
Metalliteollisuudessa käytetään paljon öljyjä, teollisuuskaasuja, maaleja ja erilaisia
leikkuunesteitä. Öljyjen kokonaismäärä sisätiloissa voi olla huomattavan suuri. Öljynerotuskaivojen huoltojen dokumentteja löytyy todella harvoista paikoista.
Tehdasalueilla voi olla erillisiä ilmakaasutehtaita sekä vedyn ja hiilimonoksidin tuotantoa. Sulan metallin ja kuuman karkaisuöljyn läheisyydessä on lisäksi ehdoton veden
käyttökielto. Koneiden ja laitteiden toiminta-alueella liikkuminen tai oleskelu voi olla
hengenvaarallista sähkön, sulan metallin tai painavien metalliesineiden aiheuttamien
vaarojen vuoksi. Tuotannon häiriöttömän toiminnan varmistamiseksi öljyvuotojen ja
palavien kaasujen vuototilanteet tulisi kaikin keinoin minimoida tai kokonaan estää.
Karkaisu- ja peittaustoimintaa suorittavilla yrityksillä on käytössään erittäin vaarallisia
kemikaaleja. Näissä kohteissa myrkyllisiä kemikaaleja ovat tyypillisesti fluorivetyhappo
ja natriumnitriitti. Fluorivetyhappo luokitellaan erittäin myrkylliseksi tuotteeksi, ja se on
myös erittäin syövyttävä tuote.
6.6.6 Metsäteollisuus
Metsäteollisuus on erittäin merkittävä teollisuudenala myös kansantalouden näkökulmasta. Alalla työskentelee noin 160000 ihmistä ja metsäteollisuus tuottaa 1/5 osan maan
vientituloista. Investoinnit, joita ala on suunnitellut tai jo päättänyt toteuttaa muodostavat peräti 1.4 miljardin euron kokonaissumman (metsäteollisuus ry.). Metsäteollisuus
sisältää paperin ja kartongin valmistusyksiköitä, sellutehtaita, sahalaitoksia, vanerin
tuotantoa ja niiden tukitoimintoja. Bioöljytuotanto on merkittävä tulevaisuuden toimiala, ja Suomeen on rakennettu jo useita bioöljytehtaita.
Opinnäytetyössä on mukana yhteensä 10 suurteollisuuskohdetta. Työssäni on kattavasti
edustettuina kaikki Suomen suuret metsäteollisuuden toimijat kuten SCA, Metsä Group,
Stora Enso ja UPM. Toiminta vaatii jatkuvaa tuotannon tehostamista, suuria tuotantoyksiköitä, BAT-käytäntöjen hallintaa, korkeatasoista teknologian käyttöä prosesseissa ja
huolellista ympäristöarvojen suojelemista. Metsäteollisuuskohteet ovat lähes poikkeuksetta jokien ja vesistöjen läheisyydessä. Laajat piha-alueet ottavat vastaan paljon sadevettä, ja sadevesikanaalit johtavat usein ilman välialtaita suoraan luonnonveteen. Tämän
johdosta öljypäästöt ja kemikaalien valumat tulisi estää mahdollisimman tehokkaasti
ennakolta.
Kemikaalien varastointi- ja käyttömäärät ovat valtavan suuria. Myös kappaletavaravarastoinnin piirissä olevat määrät voivat olla suuria. Kemikaaleja on varastoituina 20–
1000 litran astioissa enimmillään kymmeniätuhansia litroja. Yleisin varastopakkaus on
1000 litran IBC-kontti. Öljyjä varastoidaan lähinnä 200 litran astioissa, ja niiden hallinnasta vastaavat kunnossapitoyksiköt ja koneurakoitsijat. Aerosolien osuus kemikaalien
kokonaismäärästä on pieni, mutta niitä on sijoitettu peltikaappeihin huomattavan monessa työpisteessä. Aerosoliturvallisuuteen tulisi kiinnittää enemmän huomiota kuten
metalliteollisuudessakin.
Metsäteollisuus käyttää paljon erilaisia lipeäliuoksia ja valkaisuaineita. Syövyttäviä
tuotteita on käytössä huomattavan paljon. Tyypillisiä tuotteita ovat lipeät, ammoniakki-
vesi, natriumhypokloriitti, rikkihappo ja ferrisulfaatti. Hapettavia tuotteita kuten vetyperoksidia käytetään paljon. Hapettavat tuotteet voi olla myös bromipohjaisia. Kemikaaleista osa on myrkyllisiä kuten kloori, klooridioksidi ja rikkivety.
6.6.7 Puuteollisuus
Puuteollisuuden kategoriaan on mukaan yhteensä 10 yritystä. Puuteollisuuden kohteet
eroavat metsäteollisuuden suurista yksiköistä niin paljon teollisen toiminnan laajuuden,
käytettävien kemikaalien ja valvovan viranomaisen suhteen, että niiden erottaminen
omaksi ryhmäksi oli perusteltua.
Kokonaismäärässä on mukana talotehtaita, ikkunoita ja ovia valmistavia yrityksiä, huonekalutehdas ja vanerinvalmistusyksikkö. Kohteille näyttää olevan tyypillistä, että kuivaa palokuormaa sijaitsi tuotantotiloissa yleisesti. Paloriskit ovat havaittavissa useissa
puuteollisuuden kohteissa selvemmin kuin muilla teollisuuden aloilla. Riskit johtuvat
enimmäkseen sähköturvallisuuspuutteista. Kohteille on tyypillistä, että ne ovat usein
yksikerroksisia puurakenteisia teollisuuskohteita.
Kohteissa käytetään enimmäkseen palavia maali- ja liima-aineksia, liuottimia sekä hydrauliikkaöljyä. Puuteollisuudessa käytetään suhteellisen paljon 20–30 litran astiakokoa
olevia kemikaaleja. Vaarallinen jäte varastoidaan usein tuotantotiloissa tai ulkohalleissa.
Puuteollisuuden kohteet eivät pääsääntöisesti kuulu Turvallisuus- ja kemikaaliviraston
valvonnan piiriin, vaan valvovana viranomaisena toimii pelastusviranomainen. Tällä voi
olla jonkinlainen syy-seuraussuhde selkeisiin laatupoikkeamiin. Asian todentaminen
vaatisi kuitenkin lisäselvityksiä yrityksien vastuuhenkilöiltä ja pelastusviranomaisilta.
Maalituotteet ovat muuttumassa enemmän vesiohenteisiksi, mutta perinteisiä, palavia
maaleja ja liuottimia käytettään vielä runsaasti. Puuteollisuuden kohteissa käytössä olleet liimat ja lakat ovat osittain myös vesiohenteisia. Liimojen tuoteryhmässä on käytössä myös kaksikomponenttiliimoja, joiden kanssa on toimittava huolellisesti. Puuöljyjä ja
puuvahaa käyttävät yritykset ovat tiedostaneet hyvin niiden itsesyttymisriskin. Puuteollisuudessa on perinteisesti käytetty palavia kemikaaleja, ja tästä syystä teollisuusrakennuksissa on yleisesti palavan nesteen varastot olemassa. Lähes kaikilla kohteilla ne ovat
aktiivisessa käytössä ja pääosin varastointi voidaan toteuttaa turvallisesti. Maadoitusjärjestelyt on toteutettu hyvin monissa varastoissa ja tuotteiden sekoituspaikoilla. Myös
maadoitusten varmennusmittauksia on tehty.
6.6.8 Tekstiili- ja kenkäteollisuus
Kohteina on kaksi kenkätehdasta, tekstiiliteollisuuden kohde ja kaksi hiomapaperia
valmistavaa tehdasta. Mielestäni kohteet edustavat oman toimialansa parhainta tasoa.
Tällä teollisuuden alalla on käytössä kohtalaisen laaja kirjo erilaisia kemikaaleja. Käytössä on runsaasti tynnyreihin ja 1000 litran IBC-kontteihin varastoituna erilaisia maaleja ja liuottimia. Kenkäteollisuudessa on palavien nesteiden varastointiin omat paloosastoidut varastohuoneet. Valumien hallintaan ei ole kuitenkaan varauduttu hyvin.
Hapot ovat tällä toimialalla enimmäkseen orgaanisia happoja kuten muurahaishappoa ja
etikkahappoa. Näiden tuotteiden turva-allastukset ovat tärkeitä, koska kyseiset hapot
ovat kohtalaisen helposti haihtuvia happoja. Vuototilanteissa hengitysilmalle asetetut
enimmäispitoisuuksien raja-arvojen ylittyvät nopeasti aiheuttaen akuuttia terveyshaittaa.
Muurahaishapon terveydelle haitallinen pitoisuusraja on ainoastaan 10 ppm ilmakuutiometrissä 15 minuutin altistusajalla.
Natriumhydroksidi, vetyperoksidi ja erilaiset
väriaineet ovat tavanomaisia tuotteita tekstiiliteollisuudessa. Kenkätehtailla varastoidaan ja käytetään liuottimia, polyolia, isosyanaattia, liima-aineita ja muottiöljyjä.
Kemikaaleja varastoidaan näissä kohteissa paljon suursäiliöihin ja siiloihin. Kohteissa
on kuitenkin varsin iso määrä myös irtokontteja, jotka asettavat kohteissa haasteita valumien hallintaan.
6.6.9 Ympäristötoimiala
Ympäristötoimialan yritykset markkinoivat toimintaansa ympäristöarvojen ja kestävän
kehityksen periaatteilla. Tavoitteena on vähentää kierrätyskelpoisen jätteen sijoittamista
pysyvästi jätekeskuksiin. Kierrätyskelpoisen materiaalin hyödyntäminen mahdollisimman tehokkaasti, uusiokäytön lisääminen, energian säästäminen ja vaarallisten kemikaalien turvallinen hävittäminen ovat keskeisiä tavoitteita näille yrityksille. Tarkasteltavina
kohteina on valtakunnallisesti tunnettuja toimijoita.
Vaarallisia jätteitä keräävät ja käsittelevät yritykset varastoivat omissa toimipisteissään
kaikenlaisia kemikaaleja. Suurimmat massamäärät muodostuvat jäteöljystä, maali-, ja
liuotinjätteistä sekä romuakuista, jotka sisältävät rikkihappoa. Vastaanotetut ja varastoidut kemikaalipakkaukset sisältävät erilaisia kemikaalien sekoituksia ja toisinaan hy-
vinkin epämääräisiä tuotteita. Lisävaaraa aiheutuu, kun kuluttajat laiminlyövät toistuvasti jätteiden hävittämiseen liittyviä velvoitteitaan. Vaarallisten jätteiden pakkaukset
on usein merkitty puutteellisin turvamerkinnöin jo tuotteiden keräysvaiheessa, ja niiden
saapuessa varikoille sama käytäntö jatkuu.
Varastoissa on myös tällä toimialalla, kuten muillakin aloilla, havaittavissa tilanpuutetta. Tämä johtaa käytännössä siihen, että vaarallisia aineita ei pystytä määrätietoisella
tavalla varastoimaan eri vaaraluokat erotellen. Varastoissa on tästä syystä jatkuvasti
keskenään reagoivia aineita samoissa tiloissa, varastohyllyissä ja lattioilla. Erityisen
hyvin tämä on nähtävissä pienten astioiden eli 0,1 – 30 litran astioiden käsittelytiloissa.
Joissakin kohteissa on rakennuksen sisällä varastoituina useita 1000 litran IBC-kontteja
moottoribensiiniä, ja samassa tilassa harjoitettiin myös muuta toimintaa. Nämä poikkeamat ovat tyypillisiä vaarallisia jätteitä käsittelevissä yrityksissä
6.7 Laboratoriot omana kohderyhmänä
Laboratorioissa vaikutti olevan poikkeamia kemikaalien säilytyksessä ja varastoinnissa
aika yleisesti. Havainto on yhtäläinen riippumatta teollisuuden toimialasta. Laboratorioiden koko ja toiminnan laajuus vaihtelee kuitenkin paljon. Laboratorioissa säilytettävien kemikaalien massamäärät ovat todella pieniä, ja suurin astiakoko on tyypillisesti 25
litraa. Tyypillisesti ne ovat kuitenkin alle kahden litran liuospulloja. Kuivakemikaalien
pakkaukset ovat tätäkin pienempiä. Laboratorioissa on kuitenkin runsaasti eri tuotteita
ja lähes kaikki vaarallisten aineiden luokat ovat mukana.
Tiloissa on käytössä myös erilaisia kaasuja. Yleisesti kaasu johdetaan 40–50 litran teollisuuskaasupulloista rakennettua putkistoa pitkin käyttöpisteille. Kaasupullot on sijoitettu yleisesti helposti havaittavaan paikkaan, mutta erillisissä paloturvakaapeissa ne ovat
ainoastaan yksittäisissä tapauksissa. Kaatumissuojat on rakennettu pääsäänöisesti hyvin,
mutta pääsulkujen merkitseminen on toteutettu huonosti.
Laboratorioiden lattiakaivot ovat yleisesti jalallisen kaapiston tai pesualtaan alla. Kaivot
ovat halkaisijaltaan noin 20 cm ja varustettu muovisilla kansilla. Valumien pääsyn estämiseksi lattiakaivoihin havaitsin kaivonsulkumattoja ainoastaan kolmessa laboratoriossa. Tehokkaalla imeytysaineella ja valmiiksi varatuilla kaivonsulkumatoilla pystyttäisiin varsin helposti estämään liuosten valuminen kiinteistön lattiakaivoihin ja jätevesiverkostoon.
Laboratorioilla on myös muista toiminnoista poikkeavia hyviä käytäntöjä. Paloturvakaappeja on hankittu juuri laboratorioihin muita toimialoja enemmän. Kemikaalivarastot ovat hyvässä kunnossa palo-osastoinnin osalta ja niiden yleinen järjestys on hyvä.
Laboratorioissa on yleensä ajan tasalla olevat käyttöturvallisuustiedotteet ja hyvin laaditut kemikaaliluettelot. Asiakirjat on helposti saatavissa käyttöön. Suurissa yrityksissä
tietojärjestelmät ovat toisinaan monimutkaisia ja käyttöturvallisuustiedotteiden tulostaminen voi olla hankalaa.
6.8 Ulkoalueet
Ulkoalueilla on paljon kemikaalien varastointiin liittyviä poikkeamia. Ilman ulkoalueiden tarkastelua useita puutteita jää havaitsematta. Ulkoalueilla sijaitsevien teollisuuskaasujen suursäiliöiden ja nestekaasun varastokaappien läheisyydessä liikutaan työkoneilla toisinaan vastoin ohjeita. On tärkeää todeta näiden säiliöiden törmäyssuojien, turvamerkkien ja huomiomaalausten kunto. Kasvillisuus aiheuttaa joissakin paikoissa keväisin paloriskin.
Purkupaikalla tulee olla hyvin nähtävissä oleva huuhteluasema. Siirrettäväksi sallitun
kemikaalin tuotenimi, varoituslipukkeet ja oranssilipuke on nähtävissä vaivatta ja opaskyltit ovat kiinnitettyinä purkuputken yhteyteen. Huonoimmillaan näitä asioita ei ole
hoidettu kuntoon. Purkualueella voi sijaita tavanomaisia sadevesikaivoja ja pintamaakerrokset ovat useilla purkupaikoilla vaurioituneet. Valumat maaperään tai suoraan vesistöön ovat mahdollisia yllättävän monessa kohteessa.
Kemikaalien purkupaikoilla on erittäin isoja laatueroja. Parhaimmillaan purkupaikoilla
on kallistetut, tiiviit laatat ja 20 kuutiometrin maanalaiset umpikaivot sekä
maadoitusjärjestelmät. Purkamista ei
voi tehdä ilman tehtaan omaa valvojaa. Kaikki purkuputken liitokset on
varustettu lukituilla suojatulpilla ja
purkutapahtuma on kameravalvonnan
alaisuudessa. Kuvassa 12 on nähtävissä päinvastainen tilanne.
Kuva 12. Kemikaalien huono purkupaikka
Ulkoalueiden tarkastuksissa huomiota kannattaa kiinnittää lastauslaitureiden alueelle,
ulkona oleviin kemikaaliastioiden varastokeskittymiin, työkoneiden tankkauspaikkoihin, sadevesiverkostojen rooliin ja työkoneiden öljypäästöjen torjuntavalmiuteen.
6.9 Palotehon huomioiminen
Kohteissa on havaittavissa selvästi, että pinta-alan merkitystä palavien nesteiden vuototilanteissa ei ole arvioitu juuri mitenkään. Tiedustellessani asiaa varsin yleinen vastaus
oli, että kemikaalien varastotilassa lattianrakenteet muodostavat valumakaukalon ja tuote ei siten pääse valumaan tilan ulkopuolelle. Tämä on lähes kaikissa kohteissa riittävä
teoreettinen tarkastelutaso. Palotehon merkitys saa enemmän ymmärrystä, kun se otetaan kohteiden vastuuhenkilöiden kanssa esimerkkien avulla käsiteltäväksi.
Palontehoon vaikuttaa kuitenkin merkittävällä tavalla palavan nesteen vuodon kokonaispinta-ala. Taulukossa 1 on nähtävissä, kuinka paljon paloteho muuttuu eri pintaaloilla. Mitoitusesimerkkeinä käytän yleisimpiä vakiokokoisia turva-altaita. Tarkastelun
kohteena ovat tyypillisimmät turva-altaiden mallit ja lopuksi 4 x 4 metriä kokoinen
huonetila (taulukko 2). Esimerkkinä käytän asetonitäytteistä 60 litran tynnyriä, joka
vuotaa tyhjäksi viallisen keinuvipuliittimen kautta ollessaan vaakatynnyrisäilytyksessä.
Taulukko 1. Palotehon laskentakaava
Af * m" * χ * ΔHc
Af = palon pinta-ala (m2)
m" = massavirta (kg/m2s)
χ = palamistehokkuus (taulukkoarvo)
ΔHc = höyryjen alempi palamislämpö (MJ/kg)
Taulukko 2. Palotehon muutokset pinta-alan kasvaessa
Varastointimalli
Varastotilan pinta-ala (m)
1. Hyllykaukalo
2. Turva-allas
3. IBC- turva-allas
1,7 x 2,7
4. Kemikaalivarasto
11845,13
Paloteho kW
Kuva 13. Palontehon muuttuminen kaaviona taulukon 2 arvoilla.
Palotehon muutokset ovat dramaattisia, kun pinta-ala kasvaa. Asiaa kannattaa ottaa esille kaikessa ennaltaehkäisevässä työssä. Parhaiten kokonaisriskiä voi tasapainottaa minimoimalla valuma-alueen pinta-alan. Käytännössä hyllyvarastoinnissa kannattaa käyttää erillisiä hyllykaukaloita ja muissa tapauksissa erillisiä turva-altaita. Yleisesti teollisuuskohteissa on havaittavissa paljon sellaista varastointia, jossa palavan nesteen varastoihin laitetaan kaikki tuotteet lattialle. Useissa tapauksissa olisi perusteltua hankkia
helposti syttyville tuotteille turva-altaita myös erillisiin varastotiloihin.
6.10 Peltikaapit varastopisteinä
Tein paloteknisenä erityistyönä erillisen tutkimuksen peltikaappien palosuojaavuudesta.
Tutkimus on yksi osa vapaasti valittavia aineopintoja. Tulokset on liitetty mukaan tähän
opinnäytetyöhön. Teollisuuskohteissa tekemieni selvityksien yhteydessä panin merkille,
että palavien nesteiden pienpakkauksia ja aerosolipulloja säilytetään säännönmukaisesti
kaupallisissa peltikaapeissa ilman palosuojaa. Kuvassa 14 on testien valmisteluja.
Nämä kaapit on valmistettu ohuesta, maalatusta teräspellistä ja niiden läheisyydessä
säilytetään hyvin monissa paikoissa ylimääräistä palokuormaa. Palokuorma muodostuu
useimmiten öljyisen kiinteän jätteen tai energiajätteen muovisäiliöistä, pahvinkeräysrullakoista, palavista valmistuotteista ja puisista kuormalavoista. Sijoittaminen sähkön
pääsyöttökaapeleiden alapuolelle on myös varsin yleistä.
Tarkastelin tilannetta lähes kaikissa kohteissa kokonaisriskin näkökulmasta. Kokonaisriskiä arvioitaessa tärkeäksi seikaksi muodostui kaapin sijoituspaikka suhteessa tilassa
oleviin muihin toimintoihin. Tärkeää on arvioida myös kaapin sijaintipaikkaan johtavaa
sammutusreittiä. Riskinarvioinnissa huomioin syttyneen palon aiheuttamia välittömiä
seurauksia. Useissa kohteissa kaapeissa säilytetään sekä palavia nesteitä että aerosoleja.
Kuvassa 15 on testeissä käytetyt erilaiset aerosolit.
Kuva 14. Polttotestien valmisteluvaihe.
Kuva 15. Polttotesteissä käytetyt kolme erilaista aerosolia
Tutkimuksen tulokset on jaettu kolmeen eri kokonaisuuteen. Tarkastelen sitä ennen
tuloksia yleisellä tasolla. Yleisiin tuloksiin sisältyy myös muita havaitsemiani löydöksiä, joiden merkitys on sellainen, että se kannattaa erikseen mainita.
Tulosten ensimmäinen osio koostuu viranomaisten haastattelujen perusteella saaduista
tiedoista. Ne ovat suoraan kemikaalivalvonnan vastuuhenkilöiltä saatuja näkemyksiä
esitettyihin kysymyksiin. Tulokset perustuvat vastuuhenkilöille lähetettyyn kyselylomakkeeseen ja erikseen tehtyihin haastattelututkimuksiin.
Toinen kokonaisuus koostuu eri teollisuustoimialojen tarkasteluista saaduista tiedoista.
Tässä osiossa tuloksien tiedot perustuvat teollisuuskohteiden kemikaaliturvaselvityksiin,
niiden perusteella tehtyihin raportteihin ja analyyseihin. Tuloksissa on mukana kaikille
teollisuustoimialoille yhteisiä löydöksiä ja erikseen toimialakohtaisia tuloksia.
Viimeisessä osiossa otan esille peltikaappien polttotestien perusteella saatuja tuloksia.
Tulokset perustuvat Pelastusopiston harjoitusalueella tehtyihin polttotesteihin, joissa
testattiin aerosolien ja peltisen varastokaappien käyttäytymistä palotilanteessa. Polttotestit liittyvät itse organisoimaani aerosoliturvallisuuden kehittämishankkeeseen, jota
teen yhteistyössä Knorring Oy Ab:n kanssa.
7.1 Yleisiä tuloksia
Opinnäytetyön yleiset tulokset koostuvat yleisistä havainnoista. Tarkastelu tuotti konkreettisia löydöksiä ja antoi selkeitä suuntaviivoja kehittämistä tarvitsevista aiheista. Tuloksissa on mukana kemikaalien kappaletavaravarastoinnin toimintaympäristöön kuuluvia asioita.
Auditoivilla palotarkastuksilla ei saavuteta riittävän hyvää tulosta kemikaaliturvallisuutta valvottaessa. Yritysten odotusarvot viranomaistarkastuksista ovat korkealla, ja tätä
asiaa ei ole kaikissa pelastuslaitoksissa ymmärretty riittävän hyvin. Liian usein tarkastukset toteutetaan niiden lukumäärää tarkastellen. Laatua pitää myös arvioida.
Yrityksen nimi, koko tai teollisuudenala ei sinällään takaa kemikaalien kappaletavaravarastoinnissa hyvää lopputulosta. Kaikilla toimialoilla on paljon varastoinnin puutteita.
Yritysten avainhenkilöiden mahdollisuus toteuttaa johdon aktiivisella tuella laadukasta
kemikaalien varastointia vaikuttaa suuresti lopputulokseen. Vastuuhenkilöiden mielestä
johdon tuki koetaan erittäin motivoivaksi tekijäksi.
Pelastusviranomaisten kohdetuntemus kemikaaleja käyttävistä laitoksista on useilla
paikkakunnilla liian vähäinen. Yleistieto vaarallisimmista kemikaaleista ja varautuminen vahingon aikaisiin toimenpiteisiin koetaan puutteelliseksi sekä yrityksissä että pelastuslaitoksilla. Tilanne on samanlainen tai jopa huonompi ensihoito-organisaatioissa.
Auditointi koetaan suurimmassa osassa yrityksiä hyödylliseksi asiaksi, vaikka prosessi
itsestään on sitova ja aikaa vievä. Auditoinneissa havaitut poikkeamat ovat yrityksille
tärkeitä, koska niiden kautta yritykset saavat kehitettyä toimintojaan edelleen. Yritysten
vastuuhenkilöt arvioivat hyvän nykytilanteensa johtuvan suurelta osin laadukkaiden
auditointien johdosta.
Teollisuuskohteissa on suuria haasteita kappaletavaravarastoinnin toteutuksessa. Lähes
puolet kohteiden vastuuhenkilöistä nostaa tämän haasteen esille. Turva-allastuksien
puutteet ovat hyvin yleisiä, ja ne on tiedostettu kohteissa hyvin.
Konttiratkaisujen ja paloturvakaappien tarjoamat mahdollisuudet kemikaalien varastointiin tunnetaan huonosti. Eri kemikaaleille soveltuvien materiaalien valinta tuottaa vaikeuksia esimerkiksi turva-altaita hankittaessa. Pelastusviranomaiset tarvitsevat lisää tietoa
erilaisista varastointimahdollisuuksista ja saatavilla olevista vaihtoehdoista. Yritykset
tarvitsevat teknistä tukea valitessaan turva-altaita ja muita ratkaisuja.
Vuotojen hallinta ulkoalueilla on aika yleinen yrityksien vastuuhenkilöiden esille ottama haaste. Purkupaikoilla tiedostetaan olevan puutteita. Yritysten riskinarvioinneissa
asia on ollut esillä, mutta rakenteellisia muutoksia tehdään kuitenkin hitaasti. Osa toiminnanharjoittajista on tiedostanut esimerkiksi öljypäästöjen mahdollisuuden lähivesistöön, mutta kalustoa valmiuden parantamiseksi ei ole hankittu.
Kemikaaliluetteloiden informaation tulkintaa vaikeuttaa pelkkien kauppanimien käyttö.
Luetteloon on kerätty tiedot käyttöturvallisuustiedotteista, joissa on virheellisiä tai harhaanjohtavia tietoja. Liian suppea käyttöturvallisuustiedotteen informaation kerääminen
kemikaaliluetteloihin aiheuttaa jopa vaarallisia seurauksia. Yritysten sähköinen tietoverkko on joissakin yrityksissä niin monimutkainen, että työntekijä ei joko löydä ollenkaan tietoa kemikaaleista tai tiedon hakemiseen menee tarpeettoman kauan aikaa.
Laboratorioissa kemikaalien varastointi sisältää riskejä ja yhteensopimattomuus haasteita ilmenee paljon. Kemikaaleja säilytetään sekaisin varsinkin vetokaapeissa ja pöytätasojen alapuolisissa kaapistoissa. Laboratorioiden vaaralliset jätteet kasataan usein vaarallisella tavalla samaan keräyspisteeseen, esimerkiksi muovilaatikkoon. Paperipyyhkeet
ja kangasliinat ovat päivittäisessä käytössä hapettavasti vaikuttavia aineita käsiteltäessä.
Imeytysaineiden valinnassa tarvitaan selkeästi teknistä apua.
7.2 Viranomaisten haastattelujen tulokset
Pelastusviranomaisilta saadut tiedot osoittautuivat tärkeäksi lähdeaineistoksi. Perusteellinen asian läpikäynti heidän kanssaan tuotti erittäin hyviä tuloksia, joista voidaan tehdä
runsaasti kehittämisehdotuksia. Omat odotusarvot olivat kyselyä aloitettaessa suuret ja
tässä vaiheessa voin todeta niiden toteutuneen hyvin. Tiedonhankinta suoraan kemikaalivalvonnan vastuuhenkilöiltä oli oikea ratkaisu. Seuraavaksi käsittelen pelastusviranomaisten haastatteluista saatuja tuloksia.
Tarkastavan henkilöstön osaamistaso vaihtelee suuresti. Vastaajat ovat 100 % sitä mieltä, että osaamista pitää parantaa lähes kaikissa pelastuslaitoksissa. Noin 75 % vastaajista
kaipaa valvontatyöhön lisää resursseja. Lähes kaikki totesivat kuitenkin, että valvontatyössä on kehitytty viime vuosina paljon.Pelastusviranomaisten antamien vastausten
perusteella työnantajan tuki valvontatyötä kohtaan on aktiivista ja sitä arvostetaan.
Koulutustarpeet on saatu selvitettyä hyvin. Opinnäytetyön aikana on saatu selvitettyä
kokonaisuuksia ja niitä keskeisiä osa-alueita, joihin kemikaalivalvonnan vastuuhenkilöt
haluavat parannuksia.
Koulutuskartoitus tuotti erinomaisia löydöksiä, joista voi tehdä hyviä kehittämisehdotuksia. Tuloksista on erotettavissa ne tarpeet, jotka kohdistuvat kemikaalivalvonnan
vastuuhenkilöihin, ja ne, jotka kohdistuvat muuhun tarkastushenkilöstöön. Vastauksista
voi myös muodostaa ryhmittelyn, jonka perusteella koulutustarpeen toteuttaja on joko
Pelastusopisto tai Tukes. Tulosten perusteella yhteistyön lisäämiselle on tarvetta.
Vastuuhenkilöt kokevat olevan suurta tarvetta sellaiselle koulutukselle, jossa koko valvontatyön prosessi käydään seikkaperäisesti läpi kemikaali-ilmoituksesta lupapäätökseen saakka. Säädöspäivitysten toivotaan olevan rutiininomainen toimenpide, ja säädösten tulkinta vaatii heidän mielestään säännöllistä yhteiskoulutusta.
Tukesin järjestämiin ajankohtaiskoulutuksiin on oltu erittäin tyytyväisiä, ja palautteen
perusteella niiden tulisi jatkua edelleen. Pelastuslaitoksiin jalkautuva koulutus on monen vastuuhenkilön toiveena, ja Tukesin järjestämät maakuntakierrokset ovat haluttuja
koulutuksia. Pelastusopiston koulutuksien sisältöä voidaan kehittää monella tapaa.
Kemikaalivalvonnan vastuuhenkilöiden jatkokoulutukselle esitettiin runsaasti toiveita.
Peruskoulutuksen painopisteissä esille nousivat teollisuuskohteet, myymälähuoneistot ja
jakeluasemat. Moni esitti koulutuksiin otettavaksi mukaan vallitsevien hyvien käytäntöjen ja vaarallisten poikkeamien läpikäyntiä.
Tukesin ja pelastuslaitosten yhteisiin ajankohtaispäiviin ollaan erittäin tyytyväisiä ja
niiden edelleen kehittämistä toivotaan kovasti. Pelastuslaitoksille suunnattuja maakuntapäiviä halutaan lisättävän. Pelastuslaitosten palotarkastajia kannustetaan liittymään
mukaan Tukesin tekemiin tarkastuksiin.
Valtakunnallisesti yhteneväisiä toimintatapoja ei valvontatyössä ole. Lähes jokainen
vastaaja kokee sen merkittäväksi valvontatyötä haittaavaksi tekijäksi. Muuttuvien säädösten ja erityisesti takautuvien säädösten kanssa työskentely koetaan isoksi haasteeksi
ja siihen kaivataan tulkinta-apua. Tärkein yhteistyökumppani olisi Tukes.
Kemikaalivalvonnan vastuuhenkilöt kokevat uusiutuvan lainsäädännön, lähinnä CLPasetuksen aiheuttamien haasteiden olevan työtään hankaloittava tekijä. H-lausekkeiden
ja kemikaalien eri kategorioiden käyttö ilmoitusrajojen määrittelyssä saattaa heidän mukaansa asian selvästi nykyistä huonommalle tasolle.
Moni vastaajista haluaa vähentää hallintotyön byrokratiaa ja yksinkertaistaa säädösten
käyttöä. Vastaajien näkemys tilanteen kehittymisestä vaikuttaa olevan kuitenkin päinvastainen.
Valvontatyön tehostamiseksi voidaan saatujen tulosten perusteella esittää sekä Pelastusopistolle että Tukesille konkreettisia koulutuksen ja valvonnan aihealueita kemikaaliturvallisuuden osa-alueelle.
Ilmoitusmenettely toimii lähes kaikkien laitosten alueella suunnitellulla tavalla. Yksittäisissä vastauksissa nousi esille haaste, jossa yritykset tietoisesti jättävät ilmoitusvelvollisuutensa tekemättä.
Kemikaalivalvonnan vastuuhenkilöt toivovat itselleen lisäkoulutusta seuraavista aiheista:
yhtenäiset linjaukset valvontatyössä
laadukkaan kemikaalivalvontasuunnitelman sisältö
esimerkkejä hyvin toteutetuista ratkaisuista, hyvät käytännöt varastoinnissa
esimerkkejä varastoinnin poikkeamista ja niistä oppiminen
myymälävarastointi ja jakeluasemat riittävän kattavalla toteutuksella
räjähteiden valvonta kokonaisuudessaan
eri pelastuslaitosten valvontakäytäntöjen esittely
peruskemiaa pitäisi käsitellä kaikilla kursseilla palotarkastajan näkökulmasta
valvontatyö hallinnollisesta näkökulmasta
kemikaalivalvonnan jatkokurssi.
Vastaajat toivat esille tulevaisuuteen kohdistuvia haasteita. Haasteita kohdistuu uudistuvan lainsäädännön seurantaan, ilmoitusrajojen laskentaprosessiin, muuttuvien säädösten
tulkintaan, menettelyohjeisiin takautuvien säädösten käytössä, hallinnon määrän vähentämistarpeeseen ja myymälävarastojen kuntoon saattamiseen.
Palotarkastavalle henkilöstölle toivotaan koulutusta seuraavista aiheista:
peruslainsäädäntö konkreettisella tavalla ja tarkastuksen peruskaava
teollisuuskohteiden valvonta ja vastuuviranomaisen määräytyminen
ilmoitusvelvollisen kohteen havaitseminen
tarkastustekniikan harjoittelua case-tyyppisillä harjoitteilla
kemikaalien varoitusmerkintöjen oikea käyttö
hyväksytyt ratkaisut vuotojen hallintaan
ennakkotehtävä ennen peruskurssille saapumista
palotarkastavalle henkilöstölle lisäkoulutusta lupaprosessin hallintaan
P30-tasolle tietopaketti asioiden havaitsemisen parantamiseksi onnettomuuskohteissa.
Vastaajat toivovat prosessin perinpohjaista ja ajan kanssa toteutettavaa läpikäyntiä niin,
että prosessi selvitetään ilmoitusvaiheesta päätökseen saakka. Suhdelukujen laskentaa
toivotaan toteutettavan samassa yhteydessä. Laskureiden käyttö on osalle uusi asia. En-
nakkotehtävä ennen peruskurssille saapumista oman pelastuslaitoksen alueella olevasta
kohteesta voisi nopeuttaa oppimista kurssilla.
7.3 Teollisuustoimialojen tulokset
7.3.1 Elintarviketeollisuus
Elintarviketeollisuudessa varastointipaikat eivät täytä useinkaan kemikaalivarastolle
asetettuja vaatimuksia. Varastointiin liittyy yhteensopimattomuushaasteita.
Happojen ja emästen yhteen sopimaton varastointi on nähtävissä useissa paikoissa. Yksittäisenä aineena natriumhypokloriitti on hyvin usein happojen kanssa samassa varastopisteessä. Myös typpihappoa varastoidaan palavien nesteiden kanssa yhdessä.
Happojen ja emästen, aivan kuten palavien ja hapettavienkin tuotteiden sekavarastointi
ilman riittävää erottelua on tyypillistä elintarviketeollisuudessa. Syövyttävien tuotteiden
sekavarastoinnissa lähinnä typpi-, suola- ja fosforihappo aiheuttavat vaarallisen reaktion
mahdollisuuksia natriumhypokloriitin, natriumhydroksidin tai kaliumhydroksidin kanssa.
Käsidesit ja etanolipohjaiset tuotteet varastoidaan usein siivouspalvelun yleisissä varastotiloissa yhdessä muun palavan materiaalin kanssa. Samaan varastotilaan on sijoitettu
teollisuuspaperit, liinavaatteet, ladattavat lattianhoitokoneet ja jopa pesukoneet. Näiden
tuotteiden varastokeskittymiä löytyy myös kellareista ja käytävillä olleista hyllyvarastoista. Palavien nesteiden astioita, lähinnä etanoli- ja isopropanolituotteita, varastoidaan
kuormalavoittain avohyllyillä ja kuormalavoilla lattialla palo-osastoimattomissa tiloissa.
Varastohyllyillä voi olla palavia nesteitä useita kuormalavoja ilman turva-altaita.
1000 litran IBC-kontteja varastoidaan paljon eri puolilla tuotantotiloja, ja niitä voi olla
runsaasti samassa huonetilassa tai varastohyllyssä. Tästä aiheutuu usein sekavarastointia
ja kemikaalien valumien hallinta vaikeutuu selvästi. Valumat menevät vahinkotilanteissa aika pian yleiseen viemäriverkostoon. Turva-allastuksien puutteita on havaittavissa.
Elintarviketeollisuudessa poikkeamat kohdistuvat myös kemikaaliastioiden yhteisvarastoinnissa syntyvään vaarallisen reaktion mahdollisuuteen. Tyypillisesti tämä ilmenee
palavien nesteiden ja hapettavien tuotteiden yhteisvarastoinnissa (kuva 16).
Hapettavat tuotteet varastoidaan tuotanto- ja varastotiloissa edelleen puisten kuormalavojen päällä. Tyypillisesti
peretikkahappoa
sisältävät, hapettavat tuotteet ovat
edelleen kuljetuksen aikana olleiden
puulavojen päällä.
Kuva 16. Vaarallisen reaktion mahdollisuus kemikaalien yhteen sopimattomassa varastoinnissa
Elintarvikealalla käytetään paljon ulkoistettuja palveluita erityisesti puhtaanapidon toimintasektorilla. Ulkoistetuille palveluille ei kuitenkaan osoiteta kovin hyviä toimintatiloja. Varastointitapa sisältää vaarallisenreaktion mahdollisuuden. Ahtaissa varastotiloissa on kemikaalien varastoinnin kanssa yhtä aikaa kaikkea muutakin toimintaa.
Elintarviketeollisuudessa esiintyy eräs muista poikkeava piirre vaarallisen jätteen käsittelyssä. Kemikaaliastioita käytetään runsaasti ja on tavallista, että tyhjät astiat hävitetään
keskitetysti. Astiat kerätään vaarallisen jätteen varastopaikkaan tai viedään suoraan
pakkauspuristimeen. Pakkauspuristimiin vietävät ja välivarastoissa ilman korkkeja olevat astiat sisältävät kemikaalijäämiä, jolloin vaarallisen reaktion mahdollisuus kasvaa.
Elintarviketeollisuudessa esiintyy tyypillisesti seuraavia puutteita:
Säädösten mukaisia kemikaalivarastoja on vain puolelle kohteista.
Puutteita on 1000 litran IBC–konttien varastoinnissa.
Yhteisvarastointia on paljon, mistä aiheutuu vaarallisen reaktion mahdollisuus.
Hapettavat tuotteet on varastoituina puulavoilla tai palavien tuotteiden kanssa.
Palavat alkoholit varastoidaan yhdessä paperi- ja tekstiilitarvikkeiden kanssa.
Paloturvakaappeja ei osata hyödyntää.
Tyhjien kemikaaliastioiden hävittämisessä on puutteita.
7.3.2 Energian tuotanto
Energiantuotannossa ongelmana ovat öljyt ja kattilakemikaalit. Öljyjen varastointiin ei
ole varattu riittävästi omia tiloja, ja siitä syystä niitä varastoidaan paljon lattioilla puulavojen päällä. Turva-allastuksien puutteet ovat yleisiä. Öljyvarastoiksi on muodostunut
useissa kohteissa avohyllyt.
Kattilanhuoltokemikaalit on varastoitu hyvin harvoin polyeteenivalmisteisiin turvaaltaisiin. Kanisterit ja 1000 litran IBC–kontit on sijoitettu toiminnan kannalta sopiviin
paikkoihin. Varastointia on myös kerroksissa olevilla ritilätasoilla. Syövyttävät tuotteet
ovat usein kuljetuksen aikaisen puulavan päällä. Ammoniakkiveden varastoinnissa näyttää olevan säännönmukaisesti puutteita.
Vaarallisen jätteen varastot ovat lähes kaikissa yrityksissä hyvällä tasolla, mikä on positiivinen poikkeus muihin teollisuustoimialoihin nähden. Öljyisen jätteen varastoinnissa
on kuitenkin havaittavissa varastotilan puutetta joissakin kohteissa, ja öljyjä varastoidaan piha-alueille. Erittäin hyvä ja toimiva öljyvarastoinnin kokonaisuus on käytössä
Lahti Energia Oy:n Kymijärven voimalaitoksella.
Tuotantolaitoksissa poikkeamat kohdistuvat hyvin usein käyttämättömien öljyjen varastointiin. Poikkeamia esiintyi myös kattilalaitosten huoltokemikaalien ja vesienkäsittelykemikaalien varastoinnissa. Turva-altaiden puuttuminen on hyvin yleistä, ja tästä syystä
valumien joutuminen vesikanaaleihin on monessa kohteessa todennäköinen seuraus.
Öljynerotuskaivojen ennakkohuoltoihin perustuva kunnossapito jää monessa kohteessa
toteutumatta. Ulkoalueilla tapahtuvien päästöjen hallintaan ei ole läheskään kaikissa
kohteissa kiinnitetty riittävää huomiota. Öljypäästöt kulkeutuvat verraten helposti sadevesiverkostoon ja sitä kautta toiminnanharjoittajien oman tontin ulkopuolelle. Tällainen
tilanne on noin 80 %:ssa kaikista selvitetyistä kohteista.
Kemikaalivarastot jakavat elintarvikealan kahteen joukkoon. Yli puolella tarkastelluista
yrityksistä kemikaalivarastot eivät ole asianmukaisessa kunnossa. Kemikaaleja varastoidaan useissa eri työpisteissä ja niiden yhteydessä varastoidaan yleisesti myös muuta
tavaraa. Säädösten mukaisia kemikaalivarastoja on ainoastaan noin puolella kohteista.
Ydinvoimaloiden kemikaalivarastointi on korkeatasoista ja niiden varastointi on toteutettu kaikilta osin suunnitelmallisesti. Aerosoliturvallisuus on myös korkealla tasolla ja
kohteet käyttävät erittäin ammattimaisesti hyödyksi paloturvakaappeja. Parannettavaa
on ulkoalueiden öljy- ja kemikaalipäästöjen hallinnassa ja imeytystuotteiden valinnassa.
Energian tuotantoalalla esiintyy tyypillisesti seuraavia puutteita:
Öljyjen varastointia toteutetaan usein ilman turva-allastuksia.
Vaarallisen jätteen varastoinnin järjestelyt ovat osin kehittymättömiä.
Syövyttävät kattilanhuoltokemikaalit varastoidaan ilman turva-allastuksia.
Öljynerotuskaivojen huolloissa ja dokumentoinnissa on puutteita.
Öljypäästöihin piha-alueilla ei ole kiinnitetty tarpeeksi huomiota.
Öljypäästöt menevät yrityksen oman alueen ulkopuolelle 80 %:ssa kohteista.
7.3.3 Kaivos- ja kiviteollisuus
Kaivos- ja kiviteollisuudessa tulokset jakaantuvat selvästi toimialan mukaan. Kaivosten
haasteena näyttää olevan vaarallisen jätteen varastointi. Joissakin kohteissa ei ole vaarallisen jätteen varastointiin minkäänlaista erillistä rakennusta tai konttia.
Ksantaattien käyttö on rikastamotoiminnassa runsasta. Sen varastointi on toteutettu aika
vapaasti, vaikka se vaaraluokitukseltaan on hyvin haasteellinen tuote. Pelastusviranomaisten yleistieto tuotteesta on kyselyni mukaan aika heikko. Ksantaatteja varastoidaan joissakin kohteissa yhdessä muiden kemikaalien kanssa.
Tarvetta on parantaa myös öljyjen tynnyrivarastointia ja kemikaalien varastoinnissa
käytettävien 1000 litran IBC–konttien valumien hallintaa. Tuotteita varastoidaan myös
kylmävarastoissa ilman turva-altaita.
Kaivosalueilla operoi useita alihankintaketjuun kuuluvia yrityksiä. Koneiden suuren
koon takia öljypäästöt voivat aiheuttaa hankalasti torjuttavan öljyvahingon. Öljyn kerääminen kivikkoisesta ympäristöstä on vaikeaa ja kallista. Öljypäästöihin on kuitenkin
varauduttu verraten huonosti niin kaivoksilla kuin murskausasemillakin. Kevitsan kaivoksella Sodankylässä työkoneisiin on sijoitettu öljypäästöjen torjuntaan sekä imeytysaineet että valumien talteen ottamiseksi monikäyttöastiat.
Kaivos- ja kiviteollisuudessa esiintyy tyypillisesti seuraavia puutteita:
Öljypäästöjen hallintaan ja jälkitorjuntaan ei ole kiinnitetty riittävästi huomiota.
Koneissa ei ole öljy- tai polttoainepäästöjen varalle torjuntavälineitä.
Kaivosten jäteöljyjen ja muun vaarallisen jätteen varastointi vaatii parannuksia.
Kemikaalien kappaletavaravarastoinnissa ei kovin laajasti suoja-allastuksia.
7.3.4 Kemianteollisuus
Kemianteollisuudessa yllättävä poikkeama on laboratoriot. Suurien käyttömäärien
vuoksi kappaletavaravarastointia on kemianteollisuudessa todella paljon. Riskinarviotyötä on tehty kemianteollisuudessa näkyvällä tavalla ja henkilöstön koulutussuunnitelmat ovat teollisuusalan parhaimmistoa. Yhteistyö pelastusviranomaisten kanssa on
säännöllistä. Kemianteollisuudessa on tyypillistä, että vaarallisimmille aineille on varattu valmiiksi ensihoitoa varten vasta-aineita. Joissakin kohteissa toiminta on edellyttänyt
erityissuunnittelua ja erityistä varautumista kemikaalivahinkoihin. Vasta-aineiden käytöstä voisi mainita esimerkkinä, että fenolille vasta-aineena käytetään PEG:ä ja fluorivetyhapolle kalsiumglukonaattigeeliä. Tällaiset asiat olisi hyvä tiedostaa myös paikallisen
pelastus- ja ensihoitohenkilöstön oman työturvallisuuden vuoksi.
Tuotantotiloissa on kemikaalien varastoinnissa yllättävän paljon poikkeamia. Yksittäisiä
kemikaaliastioita saattaa olla isojakin määriä tuotantotiloissa, usein ilman turvaallastuksia. Turva-altaiden puute pienempien kemikaaliastioiden säilytyksessä ja varastoinnissa on poikkeuksellisen yleistä, mikä on itselleni yllätys. Turva-altaiden puute
aiheuttaa jonkin verran sellaista tuotteiden yhteisvarastointia, että siitä
aiheutuu joko tuotteiden yhteensopimattomuudesta
reaktion mahdollisuus, palon vaara tai
hankalasti jälkihoidettava päästö. Virheelliset IBC–konttien varastointitavat
aiheuttavat teollisuudessa huomattavan suuria vahinkoriskejä (kuva 17).
Kuva 17. IBC-konttien vaarallista varastointia
Riskit on huomioitu hyvin henkilöstön ohjeistuksessa ja työturvallisuusvaatimuksissa.
Positiivinen havainto on, että kemianteollisuudessa henkilöstön koulutussuunnitelmat
sisältävät erikseen kemikaaliturvallisuuden, ei ainoastaan perehdyttämisessä, vaan myös
lisäkoulutuksessa. Koulutusseuranta on myös hyvin toteutettu. Pelastusviranomaisten
kanssa tehtävä yhteistyö on keskimääräistä yleisempää kemianteollisuuden kohteissa.
Kemikaalien varastointi on toteutettu suursäiliöiden lisäksi monessa teollisuuskohteessa
erillisillä varastoilla. Ne ovat suurimmillaan omia erillisiä rakennuksia tai esimerkiksi
konttiratkaisuja.
Kemianteollisuudessa esiintyy tyypillisesti seuraavia puutteita:
Kappaletavaravarastoinnissa käytetään isoja rakennuksia ilman suoja-allastusta.
Silmähuuhteluasemien sijainti on merkitty usein huonosti.
Tuotantotiloissa on paljon kemikaaliastioita ilman turva-allastuksia.
Tuotantotiloihin muodostuu kemikaalien varastopisteitä puulavojen päälle.
Varastoinnissa on jonkin verran vaarallisen reaktion mahdollisuuksia.
7.3.5 Metalliteollisuus
Metalliteollisuudessa parannettavaa löytyy kaikissa kohteissa öljyjen varastoinnissa.
Tulokset noudattavat energian tuotannon kanssa yhtäläistä tasoa. Kohteissa käytetään
runsaasti myös leikkuunesteitä. Öljyjen ja leikkuunesteiden valumien hallinnassa on
suuria puutteita. Imeytysaineiksi on valittu ominaisuuksiltaan heikkoja tuotteita
Kaasuja käytetään runsaasti. Kaatumissuojia puuttuu pullovarastoinnissa edelleen paljon ja kaasupullojen läheisyydessä on usein tarpeetonta palokuormaa. Kaasupullojen
säilytyspaikka ei aina ole turvallisuusopasteiden osoittamassa paikassa. Kaasuhitsauslaitteiden turvalaitteissa on edelleen puutteita.
Aerosoliturvallisuus on keskeinen poikkeama metalliteollisuudessa, koska aerosoleja
käytetään siellä paljon. Tuotteet säilytetään säännönmukaisesti teollisuuteen tarkoitetuissa peltikaapeissa, ja niiden kokonaismäärä saattaa olla varsin suuri. Vierailemissani
kohteissa ainoastaan Agco Power Oy käyttää suunnitelmallisesti paloturvakaappeja aerosoliturvallisuuden hallinnassa.
Erittäin vaarallisten kemikaalien ensiapuun varattujen vasta-aineiden sijainti on joissakin kohteissa hyvin huonosti nähtävissä tai tuotteet ovat huonossa kunnossa. Ohjeistus
ja selkeästi nähtävillä olevat ensiapuohjeet puuttuvat. Pelastusviranomaisten tulisi olla
tietoisia näistä tuotteista ja niiden käyttöpisteistä huomattavasti nykyistä paremmin.
Metalliteollisuuden kohteet sisältävät runsaasti öljyihin ja leikkuunesteiden valumien
hallintaan liittyviä haasteita. Kohteissa varastoitavan öljyn määrä on toisinaan huomattavan suuri. Öljyjen varastoinnissa on jonkin verran puutteita varsinaisissa varastotiloissa. Iso haaste vaikuttaa olevan vaarallisen jätteen varastoinnin käytännön järjestelyt ja
turva-altaiden vähäinen käyttö. Vaarallisen jätteen päämassan muodostavat näissä kohteissa erilaiset jäteöljyt ja leikkuunesteet. Turva-altaiden puuttuminen on
kappaletavaravarastoinnissa
lähes jokaisessa metalliteollisuuden
kohteessa kohtalaisen suuri tai merkittävä puute. Turva-altaiden puutteet
ovat säännönmukaisia. Öljyjen varastointipisteissä ilmenee säännönmukaisesti puutteita (kuva 18).
Kuva 18. Öljyjen varastointipiste, jossa on huomattavia puutteita.
Metalliteollisuudessa esiintyy tyypillisesti seuraavia puutteita:
Hyväkuntoisia ja suoja-altaallisia vaarallisen jätteen varastokontteja on vähän.
Öljypäästöjen ja leikkuunesteiden valumiin on varauduttu huonosti.
Imeytysaineet ovat usein heikkotehoisia epäorgaanisia rakeita.
Palavat nesteet ja aerosolit varastoidaan lähes 100 prosenttisesti peltikaapeissa.
Yksittäisten öljytynnyreiden varastointi toteutetaan ilman turva-allastuksia.
Kemikaaleja varastoidaan myös palavien kaasujen jakopisteiden läheisyydessä.
7.3.6 Metsäteollisuus
Metsäteollisuudessa vaikuttaa olevan suuria haasteita 1000 litran IBC–konttien varastoinnissa ja biosidien jakelulinjoissa. Kohteet edustavat toiminnoissaan korkeaa laatuta-
soa, mutta tehtaiden toiminnan laajuuden vuoksi poikkeamia syntyy väistämättä. Haasteena vaikuttaa kuitenkin olevan lähes joka tehtaalla yhteisvarastoinnista syntynyt kemikaalien keskinäinen yhteensopimattomuus.
Suurissa yksiköissä kunnossapitohenkilöstö ja ympäristövastaavat eivät kohtaa ympäristötekniikan tuotteissa kovin hyvin osto-organisaatiota. Havaintojeni mukaan olisi hyvin
tärkeää, että osto-organisaatio olisi kuulemassa huolellisesti käyttäjien tarpeita ja asiantuntijoiden suosituksia turvalaitteiden hankinnasta.
Kaikille yhtiöille on löydettävissä yhteisiä poikkeamia. Paloturvakaappien suunnitelmallista käyttöä ei ole havaittavissa yhdessäkään metsäteollisuuden yksiköissä yksittäistä työpistettä lukuun ottamatta. Kemikaalien kappaletavaravarastoinnissa vain kaksi
tehdasta on järjestänyt tuotteille turva-altaat niin hyvin että puutteita ei juuri ole. Kunnossapitoyksiköiden aerosolit ja palavien nesteiden pienpakkaukset ovat säännöllisesti
varastoituina tavalliseen peltikaappiin, kuten metalliteollisuudessakin.
Selvityksissä löytyi sellaisia työpisteitä ja olosuhteita, joissa valuva kemikaali menee
hallitsemattomasti haittaa aiheuttavaan paikkaan tai jopa luonnonvesistöön. Haasteet
kohdentuvat pääsääntöisesti öljytuotteille, jotka eivät saa kulkeutua jätevesipuhdistamoon saakka. Vaahtoavat kemikaalit, biosidit ja erilaiset väriaineet voivat aiheuttaa
huomattavaa haittaa joutuessaan väärään paikkaan tai vesistöön.
Kemikaalien kappaletavaravarastoja on muodostunut tuotantotiloihin suursäiliöiden
käytöstä ja liuosten kiinteistä siirtoputkistoista huolimatta. Varastoissa olevat määrät
ovat paikoitellen huomattavan suuria ja valitettavan usein ilman asianmukaista turvaallastusta.
Biosidejä käytetään metsäteollisuudessa runsaasti. Niiden vaarallisuutta ihmisille tai
vesieliöille ei tiedosteta pelastustoimessa riittävän hyvin. Biosidit on varastoitu kontteihin ja niistä tuote siirretään pumppaamalla letkuja pitkin prosessiin. Siirtoletkuissa on
yllättävän paljon virityksiä, joita voi pitää vaarallisina. Nämä letkut on sijoitettu hyvin
usein sähkökaapeleiden sekaan ja ne on merkitty huonosti.
Useissa kohteissa mahdolliset valumat imeytyvät nopeasti rakenteisiin tai maaperään
aiheuttaen hankalasti puhdistettavia jälkitorjuntatöitä. Sisätiloissa valumat aiheuttavat
laajalle pinta-alalle levitessään haasteellisen puhdistustyön. Helposti haihtuvat kemikaa-
lit kuten suola- ja muurahaishappo, peretikkahappo ja ammoniakkivesi aiheuttavat vuototilanteissa lisäksi välittömän hengityssuojauksen tarpeen vaikeuttaen torjuntatyötä.
Biosidien käyttö on hyvin tyypillistä metsäteollisuudessa. Biosidejä on varastoituina
tuotannon eri tiloissa 20 – 1000 litran irtoastioissa, ja niistä oli letkulinjastot käyttölaitteistoille. Varastoitavien kemikaaliastioiden varoitusmerkinnät on nähtävissä varsin
hyvin. Biosidien vaarallisuus havaitaan yleensä vasta varoitusmerkinnöistä (kuva 19).
Biosidit ovat varastoituina joillakin tehtailla myös suurempiin säiliöihin ja niitä pumpataan pitkiäkin matkoja letkulinjastoja pitkin käyttökohteisiin. Usein nämä biosidilinjat
on rakennettu kulkemaan sähkökaapeleille tarkoitetuilla kaapelihyllyillä muiden johtimien joukossa. Biosidiletkujen liitokset pumppuihin, prosessien kiinteisiin järjestelmiin
ja itse letkujen jatkoliitokset on toteutettu joissakin tapauksessa vaarallisella tavalla.
Joissakin tapauksissa vakavan silmävaurion vaara oli ilmeinen erityisesti aliurakoitsijoille. Biosidien linjastot
on rakennettu esimerkillisen
Boardin Simpeleen tehtaalla, jossa kaikki biosidilinjat kulkivat erillisillä, keltaiseksi maalatuilla
kannatinhyllyillä. Kaikki
letkut olivat myös keltaisia ja ne on merkitty
tuotetekstein
kauppani-
men tarkkuudella.
Kuva 19. Biosidien varoitusmerkintä. Hyvin harvoilla kemikaaleilla on näin laaja vaaraluokitus.
Kemikaaleja varastoidaan erikokoisissa astioissa, lähinnä kuitenkin 1000 litran IBC konteissa. Tuotantotiloihin on muodostunut sisäisiä varastokeskittymiä, joissa valumien
hallintaa toteutetaan lattiarakenteisiin tehdyillä ratkaisuilla tai turva-allastuksilla. Varastoinnissa on kuitenkin vielä haasteita yhteensopivuuden ja turva-altaiden osa-alueilla.
Löydöksissä keskeisellä sijalla on myös päästöjen hallinta ulkoalueilla. Vuotojen pääsyn estäminen vesistöön ei toteudu kaikissa kohteissa laadukkaasti. Torjuntavälineiden
valmiudessa on myös puutteita, paitsi niillä tehtailla, joilla on oma tehdaspalokunta.
Aliurakoitsijoilla on varsin heikko valmius työkoneista aiheutuviin öljypäästöihin.
Kunnossapitoyksiköiden aerosolit ja palavan nesteen pienpakkaukset on varastoitu
säännönmukaisesti tavallisiin peltikaappeihin, aivan kuten metalliteollisuudessakin.
Metsäteollisuudessa esiintyy tyypillisesti seuraavia puutteita:
Vesistöihin leviävän öljypäästön varalle on varauduttu huonosti.
Sadevesiverkoston karttoja ja purkuputken paikkojen merkintöjä puuttuu.
Ympäristöosasto ja kunnossapitoyksiköt eivät kohtaa hyvin osto-organisaatiota.
Paloturvakaappeja osataan hyödyntää hyvin heikosti.
Biosidien siirtolinjoissa on viritelmiä ja puutteita turvamerkinnöissä.
7.3.7 Puuteollisuus
Toimialalle on tyypillistä, että palo-osastoiduista varastoista huolimatta kemikaalien
käyttöpaikoille on varastoitu suuriakin määriä palavia tuotteita. Varastointi tapahtuu
joko kohteeseen siirretyn kuormalavan päällä tai 5-30 litran astiat ovat pinottuina käyttöpaikan läheisyydessä. Työpisteiden läheisyydessä käytetään tästä syystä myös helposti
haihtuvia ohenteita, lakkoja ja tinneriä. Näiden tuotteiden käyttö johtaa siihen, että räjähdyssuojausasiakirjan laadintahetkellä vallinneet olosuhteet eivät välttämättä vastaa
nykyistä tilannetta. Työpisteissä voi
olla tyhjiä astioita ja tuotteiden sekavarastointia. Palavien tuotteiden lisäksi työpisteissä voi olla myös peroksidia (kuva 20). Tämä aiheuttaa joissakin kohteissa kohonneen vahinkoriskin. Työpisteiden läheisyyteen muodostuu useissa kohteissa myös käytettyjen kemikaaliastioiden varastointipisteitä.
Kuva 20. Puuteollisuuden vaarallinen kemikaalien
käyttöpiste.
Öljy- ja kemikaalipäästöjen hallintaan on puuteollisuuden kohteissa varauduttu huonosti. Päästöt työkoneista tai ulkoalueilla olleista vaarallisen jätteen kemikaaliastioista voivat vuototilanteissa valua esteettä sadevesiverkostoon tai maaperään. Viemärikaivojen
sulkumattoja on käytössä perin vähän.
Vaarallisen jätteen varastointi on toteutettu yleisesti huonosti. 1000 litran IBC–kontteja
on joissakin kohteissa vapaasti piha-alueilla tai kylmävarastoissa ja niiden alapuolisen
tyhjennysputken suojakorkit puuttuvat. Varastoituja jäteöljykontteja on jopa tuotantotiloissa. Jätteitä sisältävien pakkausten turvamerkinnöissä on virheellisyyksiä.
Vaarallisen jätteen varastopaikkoja tarkasteltaessa puuteollisuus jakaantuu selkeästi
kahteen joukkoon. Toisissa yrityksissä asia on toteutettu esimerkiksi valuma-altaalla
varustetun kontin muodossa tai varaamalla ulkoalueilta erillinen, katettu häkkivarasto
vaarallisille jätteille. Eri jätteet ovat myös merkitty asiallisesti vaaramerkinnöin ja tuotekyltein. Toisen osan muodostavat ne yritykset, joilla vaarallisen jätteen varastointi
perustuu rakennuksissa vapaina olevien tilojen käyttöön. Näissä kohteissa varastointi on
varsin huolimatonta ja sisältää jopa todennäköisen ympäristövahingon vaaran.
Teollisuuskaasupullojen säilytys ja varastointi on hoidettu pääsääntöisesti huonosti.
Kaasujen käyttö liittyy joko kunnossapidon toimintaan. Sähköturvallisuus vaikutti oleva
osassa kohteista sellaisessa kunnossa, että parannuksia pitää tehdä.
Puuteollisuudessa esiintyy tyypillisesti seuraavia puutteita:
Kovetteet, hartsit, kaksikomponenttiliimat ja puuöljyt aiheuttavat paloriskejä.
Sähköturvallisuus vaatii parantamista.
Palavia nesteitä varastoidaan tapahtuu lähinnä lattioilla, ei hyllyillä.
Räjähdyssuojausasiakirjan laadintavaiheen tilanne ei pidä enää paikkaansa.
Teollisuuskaasupullot on varastoitu huonosti ja vaaralliseen paikkaan.
7.3.8 Tekstiili- ja kenkäteollisuus
Tekstiili- ja kenkäteollisuudessa kemikaalivarastot ovat muodostuneet sisätiloissa olevien varastohyllyjen yhteyteen. Ne eivät lähtökohtaisesti täyttäneet kemikaalien varastoinnille asetettuja vaatimuksia.
Erilaiset liima-aineet eivät aseta haasteita niinkään valumien hallinnan näkökulmasta,
mutta paloriskinä niitä voi osittain pitää. Polyolin ja isosyanaatin hallitsematon sekoittuminen keskenään aiheuttaa voimakkaan reaktion ja vaikeasti puhdistettavan jälkityön.
Tuotteiden sekoittuminen kannattaa estää ennalta suunnitelluin turvajärjestelyin.
Tekstiili- ja kenkäteollisuuden käyttämät kemikaalit voivat aiheuttaa helposti vaarallisen
reaktion mahdollisuuden. Varastointia on toteutettu osin erillisissä palavien nesteiden
varastotiloissa. Varastointia on toteutettu myös ilman turva-allastuksia joko hyllyvarastoissa tai kuormalavojen päällä.
Turva-allastuksissa on selkeitä puutteita. Vaakatynnyrivarastoinnissa, sisäisessä logistiikassa, liuosten käsittelyssä ja imeytysaineiden valinnassa on havaittavissa parantamisen tarvetta. Muut varastokemikaalit ovat lähtökohtaisesti sijoitettuina yleiseen hyllyvarastoon tai kuormalavoille lattiatasolle.
Tekstiiliteollisuuden hapot ovat orgaanisia, joka voi aiheuttaa yllätyksiä vuototilanteissa. Haihtuvien happojen vuototilanteiden varalle on varauduttu huonosti, ja esimerkiksi
hengityssuojainten välittömään käyttöönottamiseen ei ole hyvää valmiutta. Hapoista osa
on lisäksi luokiteltu palaviksi tuotteiksi. Asia on hyvä havaita valitessa turva-altaita.
Tekstiili- ja kenkäteollisuudessa esiintyy tyypillisesti seuraavia puutteita:
Kenkien valmistuksessa liukkaita kemikaaleja leviää lattioille.
Tekstiiliteollisuuden kemikaalit ovat suurelta osin varastoitu ilman turva-altaita.
Palaville nesteille on omat palo-osastoidut tilat, mutta muille kemikaaleille niitä
Valumien hallintaan on varauduttu huonosti.
Kellaritiloissa ja raaka-ainevarastoissa on runsaasti kemikaaleja varastohyllyillä.
Polyolin ja isosyanaatin hallitsematon sekoittuminen on mahdollista.
Orgaaniset hapot varastoidaan ilman turva-altaita.
Palavia nesteitä ja syövyttäviä tuotteita varastoidaan sekaisin.
Koulutussuunnitelmista puuttui kaikissa kohteissa kemikaaliturvallisuuden kokonaisuus.
7.3.9 Ympäristötoimiala
Ympäristötoimialalla vaarallisen jätteen varastointi toteutetaan tavallisesti varastohyllyillä. Varastokeskittymissä käytetään varsin vähän vuotojenhallinnan kannalta tärkeitä
turva-allastuksia. Joissakin kohteissa saattaa olla bensiiniä tai liuottimia varastoituina
1000 litran IBC-kontteihin tuhansia litroja. Keskenään vaarallisesti reagoivia tuotteita
on lähes säännönmukaisesti varastoituina samaan paikkaan.
Ympäristötoimialalla toimivissa yrityksissä on havaittavissa, että öljypäästöihin on varauduttu varsin huonosti niin sisätiloissa kuin ulkoalueillakin. Kohteissa kerätään paljon
jäteöljyjä 1000 litran kontteihin ja
niitä voi olla joissakin kohteissa
kymmeniä pinottuina jopa päällekkäin
(kuva 21). Valumien hallintaan ulkoalueilla ei ole varauduttu kovinkaan
tehokkaasti ja isommat öljypäästöt
pääsevät useissa kohteissa valumaan
varsin nopeasti sadevesiverkostoon tai
avo-ojaan.
Kuva 21. Öljyjen riskivarastointia IBC – konteissa.
Kaivonsulkumattojen määrä on riittämätön, ja selvityksien aikana niiden todettu yleinen
kunto oli heikko. Imeytysaineeksi on valittu monessa kohteessa villakangasmattoja,
mikä voi aiheuttaa paloriskin käytettäessä sitä kemikaalien imeyttämiseen. Epäorgaanisilla rakeilla ei ole vastaavasti imukykyä. Kemikaalinkestävä synteettinen imeytysmatto
on useille kohteille aivan tuntematon tuote. Imeytysaineet ovat usein imukyvyltään
heikkoja ja kosteisiin olosuhteisiin epäsopivia imeytystuotteita (Himanka 2006).
Kemikaaliasioiden pakkausmerkinnät ovat jokaisessa kohteessa enemmän tai vähemmän virheellisiä. Merkinnät eivät vastaa pakkauksen sisältöä. Huolestuttavaa on, että
vaarallisia jätteitä operoivien yritysten kemikaaliastioissa on edelleen alkuperäisissä
pakkausmerkinnöissä niihin pakattua muuta kemikaalia.
Varastoinnissa on havaittavissa vaarallisia ratkaisuja. Pahimpana esimerkkinä havaitsin
kiteytyneen pikriinihapon säilytyksen huoltopöydällä ja nestemäisen elohopean pahvilaatikossa. Myrkyllisiä tuotteita löytyy pahvilaatikoista ja väärillä pakkausmerkinnöillä
olevista kanistereista yleisesti. Ympäristötoimialan kohteissa poikkeamat verrattuna
muihin toimialoihin ovat yleisesti ottaen kaikkein suurimmat. Ala eroaa selvästi muista
toimialoista kemikaalien kappaletavaravarastoinnin turvallisuutta ja käytäntöjä arvioitaessa.
Kemikaalien varastoinnissa esiintyy poikkeamia eniten ympäristötoimialalla. Keskenään vaarallisesti reagoivia aineita varastoidaan tilanpuutteen ja osin virheellisen toiminnan johdosta jatkuvasti väärin. Suuri osa varastoitavista kemikaaleista on varastoitu
hyllyihin joko puulavan päälle tai 1000 litran IBC–konttiin ilman valuma-allastuksia.
Ympäristötoimialalla esiintyy tyypillisesti seuraavia puutteita:
Vaarallisen jätteen varastoinnissa on paljon sekavarastointia.
Pakkausmerkinnät ovat virheellisiä aivan liian usein.
Ajoneuvoissa ja työkoneissa on huono valmius tuotteiden valumien hallintaa.
7.3.10 Laboratoriot
Laboratorioissa yleinen ja huolestuttava havainto on se, että pöytätasoilla, vetokaapeissa
ja säilytyskaappien hyllyillä käytetään jatkuvasti paperipohjaisia liinoja typpihapon,
rikkihapon ja jopa vetyperoksidin kanssa työskenneltäessä. Liuosten valumat lattioille
kulkeutuvat lyhyessä ajassa yleiseen viemäriverkostoon. Lattialle tai työtasolle kaatuneen liuoksen imeyttämiseen on varauduttu erittäin huonosti.
Laboratorioissa säilytyksen ja varastoinnin käytännön toteutuksissa on suuria laatuvaihteluja. Henkilökunta käyttää päivittäin työssään vetokaappeja, ja tämä työvaihe sisältää
huomionarvoisia laatupoikkeamia. Laatupoikkeamat ovat säilytyskaapeissa tapahtuvasta
sekavarastoinnista johtuvia. Kemikaalien aiheuttamat vahingot, erityisesti palovahingot
voivat pysäyttää pahimmillaan koko teollisen tuotannon.
Laboratorioihin hankitut imeytysaineet ovat havaintojeni perusteella tilaan sopimattomia, pölyäviä ja imukyvyltään heikkoja. Laboratoriossa olevat kalliit ja herkät elektroniset laitteet tulisi suojata tällaiselta pölyltä. Lisäksi kalsiumia sisältävät imeytysaineet
reagoivat happojen kanssa aikaansaaden neutraloitumisreaktion ja lämpötilan kohoamisen. Tässä reaktiossa esimerkiksi rikkihapon kanssa vapautuu haitallisia höyryjä, joka
vaatii hengityssuojausta ja siten vaikeuttaa itse haitan poistamista.
Laboratorioille tyypillinen poikkeama on vaarallisen jätteen keräys ja näiden välivarastojen sijoittaminen laboratorion johonkin vapaana olevaan tilaan. Tämä käytäntö sisältää
useissa kohteissa selkeitä vaaratekijöitä (kuva 22). Käytännössä toimitaan niin, että jäteerät sijoitetaan muovilaatikkoon, joka
sijaitsee laboratorion muun toiminnan
kannalta vähiten haittaa aiheuttavassa
paikassa. Tällaisiksi paikoiksi valikoituu usein huonon valvonnan alaisuudessa olevat huonetilat ja varastointi
tapahtuu useimmiten lattialla tai tilan
alahyllyllä. Tällainen varastointitapa
on hyvin yleinen laboratorioissa.
Kuva 22. Laboratorion vaarallisen jätteen keräyksessä syntynyt vaaratilanne.
Kohteen oma kunnossapitoyksikkö tai jätealan yritys noutaa laatikon tilauksesta ja vie
vaarallisen jätteen käsittelypaikalle. Tämä toimintatapa vaikutti olevan yleinen ja samalla vaarallinen. Vaara muodostuu siitä, että kyseiseen laatikkoon laitetaan lähes kaikki
vaaralliset aineet sekaisin. Vaikuttaa siltä, että kohteissa vaaran suuruutta arvioidaan
pakkauksen koon perusteella.
Laatikkoihin sopii erilaisia pieniä kemikaalipakkauksia huomattavan paljon, ja vaarallisen reaktion mahdollisuus kasvaa. Kohteissa voi havaita kymmeniä kertoja näissä laatikoissa olevan palavia nesteitä ja hapettavaa ainetta sekä happoja ja emäksiä yhtä aikaa.
Yhdessä kohteessa 25 litran kanistereita oli pakattuna puiselle kuormalavalle samaan
kasaan. Kanisterit sisälsivät typpihappoa, muurahaishappoa, suolahappoa, fosforihappoa, natriumhypokloriittia ja metanolia.
7.3.11 Ulkoalueet
Ulkoalueet työkoneiden tankkauspaikat ja ajoneuvojen pysäköintiin tarkoitetut varikot
sisältävät öljypäästön riskin lähes kolmasosassa kartoittamissani kohteissa. Kaikissa
tankkauspisteissä ei ole vieläkään valumien hallintaan maanalaisia umpisäiliöitä ja tii-
vistettyä maapohjaa. Maanpäällisten öljysäiliöiden täyttö- tai ilmaputkien lukituksia
puuttuu, koska luotetaan aitauksiin ja aluevalvontaan.
Letkurikon tai muun syyn seurauksena tapahtuneeseen öljyvuotoon on varauduttu aika
huonosti. Imeytysaineena on usein turve tai epäorgaaninen rae.
Kemikaalien varastointia tapahtuu myös ulkoalueilla ja rakennusten seinustoilla. Valitettavan usein varastointi on toteutettu niin, että vahinkotilanteissa vuodot ohjautuvat
sadevesiverkostoon, rakenteisiin tai suoraan vesistöön kenenkään havaitsematta. Joissakin tapauksissa on mahdollisuus huomattavaankin ympäristövahinkoon tai merkittävään
paloriskiin.
Sadevesiverkoston purkuputkien ja erilaisten saostusaltaiden avo-ojien paikan merkitseminen maastoon palvelee vahinkotilanteissa sekä yrityksen suojeluhenkilöstöä että
pelastusviranomaisia. Työkoneista aiheutuneita öljypäästöjä on toisilla toimialoilla
säännöllisesti, ja siksi olisi tärkeää varautua päästöihin. Työkoneissa on harvoin mukana
öljypäästöjen varalle imeytysainetta tai valutusastioita. Työkoneisiin integroidut torjuntapakkaukset vähentäisivät ylimääräisiä kustannuksia useita kertoja vuodessa.
Ajoneuvojen lastauslaitureilla käytetään tasonnostolaitteissa hydraulisia järjestelmiä ja
rahtiajoneuvojen perälautanostimissa on myös hydrauliikkaa. Öljypäästöt ovat tässä
toimintaympäristössä todennäköisiä. Ajoneuvot tuovat yrityksille erilaisia kemikaalipakkauksia, joita liikutellaan trukeilla. Lastauslaitureilla kemikaalipakkausten mekaanisen vaurion mahdollisuus on selvästi kohonnut. Osa yrityksistä on hankkinut lastauslaiturialueille omaehtoisesti vahingontorjuntakalustoa. Imeytystuotteet ovat kuitenkin
usein toimintaympäristöön sopimattomia.
7.4 Polttotestien tulokset
Paloturvakaappien polttotesteistä saadut tulokset tukevat kokonaisturvallisuuden parantamistarvetta aerosolien ja palavien nesteiden muoviastioiden varastoinnissa. Polttotestit
on dokumentoitu digitaaliseen muotoon ja niistä laaditaan erikseen opetuskäyttöön soveltuva aineisto. Polttotesteillä ja sen perusteella saaduilla tuloksilla on valtakunnallisesti merkitystä kemikaaliturvallisuuden lisäämiseksi. Tulosten perusteella voidaan sanoa, että opinnäytetyön aloituksen jälkeen mukaan otettu osio on ollut erittäin tärkeä
Aerosoliturvallisuuden kehittämishanke laajenee kesällä 2015, kun vien työn tulokset ja
uudet kehitysehdotukset suuren saksalaisen paloturvakaapin valmistajan kanssa yhteiseen kehitysprojektiin. Aerosoliturvallisuuden kehittämishankkeen ensimmäinen osa eli
polttotestit antoivat aivan uudenlaista tietoa aerosolien käyttäytymisestä ja niiden varastointiin yleisesti käytettävän peltisen varastokaapin palosuojaavuudesta.
Palamattomiksi tuotteiksi merkityt aerosolit olivat erittäin vaarallisia ja räjähtivät polttotestissä jo 30 sekunnin ajassa. Pullot oli valmistettu alumiinista. Peltikaappeihin sijoitetut neljä paineilma-aerosoli pullopakkausta sisälsi 12 kpl 400 ml:n pulloja. Pullot räjäyttivät peltikaapin täydellisesti alle 4 minuutin päästä sytytyksestä (kuva 23). Maalia sisältävä aerosoli oli pakattu teräksestä valmistettuun pulloon. Tämä pullo kesti palon
vaikutusta pidempään. Kaapin polttotestissä pakkasin kaappiin kolme tukkupakkausta,
joissa jokaisessa oli 6 kpl 500 ml:n pulloja. Pullot räjähtivät myöhemmin kuin paineilmapullot, mutta peltikaappi vaurioitui täysin.
Viimeisessä testissä 900 mm leveä ja neljällä hyllyllä varustettu kaappi pakattiin täyteen
aerosoleja. Kaappiin laitettiin yhteensä 240 kpl 500 ml:n aerosolipulloa. Polttotestin
aikana räjähdyksiä tapahtui useiden minuuttien aikana ja aerosolipulloja lensi jopa 50
metrin päähän. Testien tulokset vahvistivat käsitykseni peltikaappien vaarallisuudesta ja
teollisuuskohteissa havaitsemani vaarallisen toiminnan malli todettiin oikeaksi. Tulosten perusteella laaditaan perusteellinen toimintasuunnitelma, jolla pyritään parantamaan
aerosoliturvallisuutta Suomessa.
Kuva 23. Palamattomiksi tuotteiksi mainostettujen aerosolien aiheuttama tuho
8 KEHITTÄMISEHDOTUKSET
Kehittämisehdotukset jaetaan yleiseen osioon sekä viranomaisille, teollisuuskohteille ja
Pelastusopistolle tarkoitettuihin osioihin.
8.1 Ehdotukset yleisesti
Sähköturvallisuuden määräaikaistarkastuksia kannattaa markkinoida aktiivisesti. Puuteollisuudessa sen tarve vaikuttaa olevan ilmeinen.
Peltikaappien polttotestien tulokset tulisi jakaa sekä viranomaisten että teollisuusyritysten käyttöön. Tulosten perusteella tulee päättää mahdollisista jatkotutkimuksista ja arvioida valtakunnallisen ohjeistuksen tarvetta. Tulokset kannattaa tuotteistaa koulutusaineistoksi ja ottaa aktiiviseen käyttöön ennaltaehkäisevässä työssä.
Käyttöturvallisuustiedotteiden ja niiden perusteella tehtyjen kemikaaliluetteloiden sisältöön ja tiedon luotettavuuteen tulee kiinnittää erityinen huomio. Suosittelen kemikaaliluetteloihin merkittäväksi UN-numeron, vaarallisen aineen kuljetusluokan ja lipukkeet.
Ympäristö- ja pelastusviranomaisilla saisi olla selvästi kiinteämpi yhteistyö kohdevalvonnassa erityisesti ympäristövahinkojen mahdollisuuden arviointityössä. Ympäristövahinkojen ennaltaehkäisyssä tarvittaisiin enemmän pelastusviranomaisten ammattitaitoa teknisten torjuntavalmiuksien arvioinnissa ja ympäristöviranomaisten tietoja lupaehtojen selventämisessä.
Varastoinnin erilaisista vaihtoehdoista pitää jakaa tietoa sekä viranomaisille että teollisuuskohteiden vastuuhenkilöille. Vaarallisen jätteen varastoinnin hyviä käytäntöjä tulisi
esittää kaikille osapuolille.
8.2 Ehdotukset viranomaisille
Auditoivien palotarkastuksien rinnalla on toteutettava perinteistä aistivalvontaa koko
teollisuuskohteen alueella laadukkaan tarkastustyön turvaamiseksi. Pelastushenkilöstön
valvontatyön kehittämisessä nousi muiden haasteiden edelle tarve yhtenäistää pelastuslaitosten lupamenettelyjä ja tarkastuskäytäntöjä. Yhteisistä linjauksista tulisi tehdä kaikkien pelastuslaitosten käyttöön samanlaiset toimintaohjeet.
Säädösten takautuvista velvoitteista tulisi erityisesti antaa käytännön ohjeistus ennen
velvoitteiden antamista asiakkaille. Tukesin rooli koordinoijana saisi olla aktiivista.
Muuttuville säädöksille kannattaisi tehdä erillinen tietopankki.
Kemikaalivalvonnan vastuuhenkilöiden työtä helpottamaan tulisi laatia mahdollisimman selvä mekanismi ilmoitus- ja luparajojen määrittelemiseen. CLP-asetuksen aiheuttamien hallinnollisten lisätöiden määrä tulisi minimoida. H-lausekkeiden ja kategorioiden käyttö pitäisi tehdä mahdollisimman helpoksi. Hallintoa tulisi keventää.
Tukesin ja pelastusviranomaisten yhteisiä kemikaaliturvallisuuspäiviä ei saa lopettaa,
vaan niiden sisältöä ja ammatillista antia tulee aktiivisesti kehittää. Henkilöstön osaamisen lisääminen määrätietoisella koulutussuunnittelulla olisi tarpeellista toteuttaa.
Pelastusviranomaisille tulisi antaa tietoa kemikaalien varastoinnin erilaisista teknisistä
vaihtoehdoista. Varastokonttien, turva-altaiden ja erilaisten turvakaappien käytöstä kannattaa jakaa tietoa. Koulutusmateriaalin tekeminen eri ratkaisuvaihtoehdoista edistäisi
kokonaistietämystä.
Alueen teollisuuskohteiden tuntemusta tulisi lisätä ja onnettomuuden aikana erityistoimia vaativien kemikaalien tunnistettavuutta tulisi parantaa. Tuloksiin kirjatut kemikaalivalvonnan ja palotarkastushenkilöstön koulutustarpeet kannattaa toteuttaa.
8.3 Ehdotukset teollisuudelle
Toimialakohtaiset löydökset tulee saattaa teollisuuden tietoon. Markkinointikanavana
voitaisiin käyttää teollisuuden tukiorganisaatioita. Tiedon jakamisessa yhteisiä ja erittäin tärkeitä painopisteaiheita pitäisi olla ympäristövahinkoihin ja öljypäästöihin varautuminen, kemikaalien yhteen sopimattoman varastoinnin välttäminen, erilaisten teknisten ratkaisujen esittely, laboratorioiden löydökset, ulkoistettujen toimintojen merkitys
kokonaisturvallisuuteen ja aerosoliturvallisuus. Aerosoliturvallisuus saisi olla yksi keskeinen osa-alue. Vaarallisen jätteen varastointia tulee parantaa laadullisesti.
Kappaletavaravarastoinnin yleisimmät poikkeamat kannattaa saattaa tietoon yritysten
ympäristö- ja turvallisuushenkilöstölle. Samassa yhteydessä kannattaa esitellä varastoinnin teknisiä ratkaisuvaihtoehtoja. Paloturvakaappien käyttöä tulisi merkittävästi lisätä ja erilaisten turva-altaiden käyttö saisi olla vakiintunut käytäntö.
Suosittelen kemikaaliluetteloihin lisättäväksi aina UN-numeron, vaarallisen aineen kuljetusluokan ja lipukkeet. Vastaavat merkinnät saisivat olla rutiininomaisesti kemikaalien
purkupaikoilla ja vaarallisen jätteen varastoissa.
Energia-alalla öljyjen ja vedenkäsittelykemikaalien varastointi vaatisi parannuksia
ydinvoimalaitoksia lukuun ottamatta. Kaivos- ja ympäristöalalla öljypäästöjen hallintaan ja niihin varautumiseen tulisi varautua selvästi paremmin. Metalliteollisuudessa
aerosoliturvallisuuteen ja öljypäästöjen hallintaan tulisi tehdä parannuksia. Kemian- ja
metsäteollisuuden alalla 1000 litran IBC–konttien varastointia pitäisi parantaa.
Ulkoisia palveluita tuottavat yritykset pitää saada mukaan noudattamaan samoja laatuvaatimuksia kuin tilaaja. Valvontatyö pitää kohdistua myös ulkoistettuihin toimintoihin.
Työkoneisiin kannattaisi laittaa öljyvuotojen varalle valmiuspakkaukset.
Sadevesiverkostojen viemärikartat, joissa on nähtävissä purkuputkien ja laskuojien sijainti, kannattaa laatia. Kansimaalaukset ja merkkipaalut voisi toteuttaa paremmin. Ympäristövahinkoihin varautumista tulee kehittää arvioimalla vuotoriskit, rakentamalla
sulkukaivoja ja lisäämällä torjuntavälineitä. Työkoneet tulee huomioida samalla.
Kaivonsulkumattojen oikeaan säilytykseen ja toimintakunnon toteamiseen tulee kiinnittää enemmän huomiota. Tarkoituksenmukaisten imeytysaineiden valintaan tarvitaan
asiantuntija-apua. Henkilökohtaisten suojavarusteiden kuntoa pitäisi valvoa paremmin.
Vaarallisen jätteen varastopaikat sijaitsevat myös usein ulkoalueilla. Näitä ei saa jättää
valvontatyössä huomioimatta, koska valumienhallinta, ulkopuolinen palokuorma, turvallisuusmerkinnät ja yhteen sopimattomien kemikaalien sekavarastointi ovat niitä
haasteita, jotka tulisi tarkastuksilla pystyä toteamaan.
Biosidien käytön ja varastoinnin turvallisuutta kannattaa kehittää. Siirtoletkujen yleinen
kunto vaatii parantamista ja letkujen turvamerkintöjä tulisi parantaa. Biosideistä kannattaa jakaa tietoa pelastus- ja ensihoitohenkilöstölle.
Laboratorioiden käytäntöjä voisi arvioida uudelleen pöytätasoilla käytettävien pyyhkeiden, valumien hallinnan, vaarallisen jätteen varastoinnin ja turvakaappien käytön osalta.
Laboratorioihin soveltuvien imeytysaineiden valintaan tarvitaan lisää opastusta.
8.4 Ehdotukset Pelastusopistolle
Koulutuksessa tulisi antaa tietoa kemikaalien varastoinnin erilaisista teknisistä vaihtoehdoista. Varastokonttien, turva-altaiden ja erilaisten turvakaappien tarjoamat mahdollisuudet kannattaa esitellä opetuksessa. Tiedon avulla voidaan edistää turvallisten ratkaisujen lisääntymistä valvontakohteissa.
Peltikaappien palosuojaavuus tutkimuksesta ja aerosoliturvallisuuden kehittämishankkeesta saatavat tulokset kannattaa siirtää opetussuunnitelmiin mukaan. Tämän opinnäytetyön keskeiset löydökset voi huomioida kemikaalivalvonnan ja tarkastustoiminnan
oppijaksojen opetussuunnitelmia laadittaessa erityisesti lyhytkursseille. Vastauksia itse
aihealueisiin löytyy kohdasta 7.2.
Kemikaaliturvallisuutta lisäävien koulutuksien markkinointia varten opetusyksikön
kannattaa tehdä eri teollisuustoimialojen pääorganisaatioista ja toimijoista yhteystietolistat. Kaikkiin teollisuustoimialojen keskusyhdistyksiin kannattaa olla yhteydessä ja
miettiä jopa niille suunnattua koulutustilaisuutta.
Laadukkaalla ohjelmalla varustettua kemikaalivalvonnan jatkokurssia kannattaa suunnitella pelastuslaitosten kemikaalivalvonnan vastuuhenkilöille. Mukana tulee olla Tukes.
Suosittelen aktiivista yhteyden pitämistä pelastuslaitosten avainhenkilöihin koulutustarjonnan ajankohtaisuuden varmistamiseksi.
Kemikaalivalvonnan koulutuksiin kannattaa sisällyttää lupaprosessi, joka tulee käsitellä
huolellisesti. Myymälävarastoinnin ja jakeluasemien valvonnan tarkastuskäytännöt pitäisi sisältyä peruskoulutukseen. Kemikaalivalvonnan täydennyskoulutuksiin saapuville
voisi harkita ennakkotehtävää jostakin toimialueensa kohteesta.
Opinnäytetyöni sisältää kolme kokonaisuutta. Kemikaaliturvakartoituksien ja niistä tehtyjen raporttien osuus on tässä työssä erittäin suuri. Viranomaisten näkemykset selvitettiin huolellisesti ja heiltä saatujen tietojen perusteella etsittiin tähän työhön konkreettisia
löydöksiä kemikaalivalvonnan ja koulutuspalveluiden kehittämiseksi. Aerosoliturvallisuuden parantamiseen perustuvat peltikaappien polttotestit ovat opinnäytetyöni kolmas
ja hyvin tärkeä kokonaisuus.
Opinnäytetyön päätavoite oli selvittää kappaletavaravarastoinnin nykytila ja olosuhteet
teollisuuskohteissa. Päätavoite saavutettiin erittäin hyvin. Työn avulla saatiin selvitettyä
teollisuustoimialoittain kappaletavaravarastoinnin yleisimmät poikkeamat ja laadittua
runsaasti kehittämisehdotuksia. Teollisuuden eri toimialojen tyypilliset poikkeamat löydettiin tekemällä runsaasti kemikaaliturvakartoituksia. Hankittua tietoa siirretään suunnitelmallisesti teollisuuteen ja yhteistyötä kehitetään aktiivisesti. Saatuja tuloksia analysoidaan uusien toimintamallien luomiseksi.
Viranomaisille suunnattu kyselytutkimus tuotti arvokasta tietoa. Kyselyn kattavuus on
laaja, koska siinä on mukana kaikki Suomen pelastuslaitokset. Sain selvitettyä kemikaalivalvonnan vastuuhenkilöiltä valvontatyöhön liittyviä osa-alueita hyvin. Arvioita valvonnan nykytilanteesta, esityksiä kehittämiskohteista ja tietoa koulutustarpeista saatiin
heiltä kiitettävästi. Saatujen tietojen perusteella voidaan kehittää valvontatoimintaa.
Hankitun tiedon merkitys on tärkeää, koska tietojen avulla tehdään Pelastusopistolle
kehitysehdotuksia koulutuspalveluiden parantamiseksi. Hankittua tietoa käytetään hyödyksi myös Turvallisuus- ja kemikaaliviraston, pelastusviranomaisten ja Pelastusopiston
yhteistyön kehittämiseen.
Peltikaappien polttotestit liittyvät organisoimaani aerosoliturvallisuuden kehittämishankkeeseen. Hankkeen tarkoituksena on saada lisätietoa peltikaappien soveltuvuudesta
aerosolien ja palavien nesteiden pienpakkausten turvalliseen säilytykseen. Tavoitteena
hankkeessa on arvioida myös työturvallisuuteen ja palonkehittymiseen liittyviä seikkoja. Alustavien tulosten perusteella hankkeella voi olla vaikutuksia jopa lainsäädäntöön
ja uusittaviin turvallisuusohjeisiin. Polttotestien erinomainen onnistuminen tukee hanketta.
Tehty opinnäytetyö tarjoaa teollisuusyrityksille mahdollisuuden tutustua kemikaali- ja
ympäristöturvallisuuden kannalta tärkeisiin poikkeamiin. Huomioimalla havaitut poikkeamat ja toteuttamalla niiden perusteella tehdyt kehitysehdotukset, yritykset voivat
parantaa toimintojensa laatua ja jopa turvallisuutta. Tulosten huomioiminen yhdessä
laatujärjestelmien kanssa tarjoaa mahdollisuuden jatkuvan parantamisen periaatteen
toteutumiseen. Hyödyntämällä esitettyjä teknisiä ratkaisuja yritykset voivat saada aikaan merkittäviä kustannussäästöjä velvoitteidensa täyttämiseksi.
Viranomaiset voivat hyödyntää tässä saatuja tietoja kemikaalivalvonnan laadun parantamiseen. Opinnäytetyö tarjoaa kattavan tietopaketin eri teollisuusalojen tunnusomaisista piirteistä ja kemikaalien kappaletavaravarastoinnin tyypillisistä poikkeamista. Tuloksia voi käyttää hyödyksi ennaltaehkäisevässä työssä ja pelastuslaitosten koulutustoiminnassa. Saadut tulokset voivat edistää kokonaisturvallisuutta.
Tukes ja Finanssialan Keskusliitto saavat työstä arvokasta tieto aerosoliturvallisuuden
kehittämiseksi. Polttotestien tulokset ja laaditut kehitysehdotukset sisältävät sellaista
tietoa, että työn hyödynnettävyys ei rajoitu pelkästään Suomeen. Suunnitelmissa on viedä hanketta eteenpäin niin, että yhteistyö saksalaisen turvakaappeja valmistavan Asecos-yhtiön kanssa alkaa jo kesällä 2015.
Laaja-alaisempaa vaikutusta voi olla myös kemikaaliturvaselvitysten löydöksillä, koska
monen suuret teollisuusyrityksen auditointi tapahtuu ulkomaisen auditointilaitoksen
tekemänä. Monikansalliset yhtiöt käyttävät hyviksi havaittuja ratkaisuja kaikissa toimipaikoissaan. Jatkokehityshankkeeksi suosittelisin erilaisten aerosolien testaamista laajaalaisilla polttokokeilla. Tässä hankkeessa palattomaksi aerosoliksi merkitty tuote oli
erittäin vaarallinen ja tuotteen etiketin informaatio oli mielestäni harhaanjohtava.
Oppimisprosessina tämä työ oli haastava mutta erittäin motivoiva. Käytin aikaa työn
tekemiseen tasaisesti koko 2,5 vuoden opintoaikani. Yhteensä työn tekemiseen käytin
aikaa noin1380 tuntia. Kävin myös Saksassa kaksi kertaa opintomatkalla. Tutustuin
ympäristötekniikkatuotteita valmistavan yhtiön tuotantoon ja toisella kerralla paloturvakaappien valmistukseen ja testaukseen. Tiedostin työhön osoitetun tuntimäärän, mutta
jo työtä aloittaessa olin päättänyt tehdä työn tavalla, joka hyödyttää eri osapuolia mahdollisimman hyvin. Tavoitteena oli tehdä työelämälähtöinen opinnäytetyö, jolla olisi
käyttöarvoa teollisuuden ja viranomaisten toimintaympäristössä. Tässä asiassa tunnen
onnistuneeni. Omaan ajankäytön hallintaan en ole tyytyväinen, muutoin kyllä.
Asecos catalog 2014. The Best Solutions for Industry and Laboratories - Professional
Storage and Handling of hazardous materials. Asecos GmbH. Germany.
CLP-asetus EPNAs (EY) N:o 1272/2008 aineiden ja seosten luokituksesta, merkinnöistä ja pakkaamisesta.
Denios catalog 2014. Hazardous Materials Storage – Industrial Supplies – Work Safety
Equipment. Denios Ltd. UK.
E1 Suomen rakentamismääräyskokoelma 2011. Rakennusten paloturvallisuus. Määräykset ja ohjeet 2011. Ympäristöministeriö. Helsinki.
Finanssialan Keskusliiton julkaisu 2008. ISO 9001:2008 laatukäsikirjan laatimismalli.
FK. Helsinki
Himanka, K. 2006. Öljynimeytysaineiden taloudellisuus ja käytettävyys pelastusoiminnassa. Opinnäytetyö. Savonia ammattikorkeakoulu. Kuopio
Hynynen, P. 2011. Laatukäsikirja – Case Protoshop Oy. Opinnäytetyö. Arcada.
Kemikaaliasetus 675/1993.
Kemikaalilaki 744/1989.
Lax, S. 2011. Kemikaalilaitosten viranomaisvalvonnan nykytilan tarkastelu. Diplomityö. Tampereen teknillinen yliopisto. Tampere.
Lax, S. 2012. Kemikaalilaitosten hyvät käytännöt. Tukes-julkaisu. Hahmo Design Oy.
Okkonen, P. 2013. Esiselvitys ISO 14001-ympäristöjärjestelmän integroinnista Eviraan.
Opinnäytetyö (YAMK). Turun ammattikorkeakoulu. Turku.
Hyttinen, V., Tolonen, P. jaVäisänen, T. 2007. Palofysiikka, 3. uusittu painos. Suomen
Pelastusalan Keskusjärjestö. Helsinki.
Palo- ja pelastussanasto 2006. Savion Kirjapaino Oy. Kerava.
Suomen stardardisoimisliitto SFS ry. 2008. SFS-EN ISO 9001, 4. painos. Laadunhallintajärjestelmät. Vaatimukset (ISO 9001:2008)
Suomen stardardisoimisliitto SFS ry. 2004. SFS-EN ISO 14001, 4. painos. Ympäristöjärjestelmät. Vaatimukset ja opastusta niiden soveltamisesta (ISO 14001:2004)
Tukes-opas 2003. Hapen turvallinen käsittely ja varastointi.
Tukes-opas 2013. Vaarallisten kemikaalien varastointi.5 painos. Erweko Oy, Helsinki.
Tukes-opas 2013. Vaaralliset kemikaalit teollisuudessa. Hahmo Design Oy.
Tukes-opas 2013. Tuotantolaitosten sijoittaminen. Libris, Helsinki.
Tukes-opas 2005. Pintakäsittelylaitosten paloturvallisuus. Erweko Painotuote Oy, Helsinki.
Tukes-opas 2006. Nestekaasun turvallinen käyttö ja varastointi laitoksissa.
Tukes-opas 2014. Pienyritysten turvallisuusriskien hallinta. Print Line Helsinki Oy.
Työ- ja elinkeinoministeriö. 2015. Lausuntopyyntö 30.1.2015. TEM/187/03.01.02.2015.
Työterveyslaitoksen julkaisu 2015. Onnettomuuden vaaraa aiheuttavat aineet - turvallisuusohjeet (OVA).
855/2012.
Valtioneuvoston asetus vaarallisten kemikaalien käsittelyn ja varastoinnin turvallisuusvaatimuksista 856/2012.
Vähäkoski, K. 2014. Pelastusopiston oppimateriaali – paloturvallisuustekniikan perusteet. Pelastusopisto. Kuopio.
Liite 1 Pelastuslaitosten kemikaalivalvonnan vastuuhenkilöiden yhteystiedot
Liite 2 Pelastuslaitosten öljyntorjunnan vastuuhenkilöiden yhteystiedot
Liite 3 Pelastuslaitosten haastattelututkimuksen lomake
Liite 4 Kuvallinen yhteenveto kemikaalivarastoinnissa havaituista poikkeamista
PELASTUSLAITOSTEN KEMIKAALIVALVONNAN VASTUUHENKILÖT
Helsingin pelastuslaitos, HELSINKI
Johtava palotarkastaja Andreas Schneider
Länsi-Uudenmaan pelastuslaitos, ESPOO
Johtava palotarkastaja Anu Puttonen
Keski-Uudenmaan pelastuslaitos, Hosantie 3, 01360 VANTAA
Paloinsinööri Marko Suominen
Itä-Uusimaan pelastuslaitos, Jussaksentie15, 04130 SIPOO
Palotarkastaja Tage Lönnroth
Varsinais-Suomen pelastuslaitos, Kyynäräkatu 2, 20780 KAARINA
Palotarkastaja Anssi Ylhä
Kanta-Hämeen pelastuslaitos, Kutalantie 1B, 13210 HÄMEENLINNA
Palomestari Kari Ursin
Päijät-Hämeen pelastuslaitos, Soramäentie 27, HOLLOLA
Palotarkastaja Ari Heikkinen
Kymenlaakson pelastuslaitos, Takojantie 4, 48220 KOTKA
Etelä-Karjalan pelastuslaitos, Valimontie 2, 54100 JOUTSENO
Palotarkastusinsinööri Elina Hämälainen
Etelä-Savon pelastuslaitos, Jääkärinkatu 16, 50130 MIKKELI
Keski-Suomen pelastuslaitos, Myllytie 3, 19650, JOUTSA
palopäällikkö Lauri Laine
Pirkanmaan pelastuslaitos, Öljytie 3, 37150 NOKIA
Palotarkastusinsinööri Saila Salomäki
Satakunnan pelastuslaitos, Sahankatu 4, 26100 RAUMA
Palotarkastaja Tuomas Klimoff
Etelä-Pohjanmaan pelastuslaitos, Kaartotie 65, 60100 SEINÄJOKI
Kemikaalitarkastaja Santtu Lahma
Pohjanmaan pelastuslaitos, Sepänkyläntie 14–16, 65100 VAASA
Kemikaalitarkastaja Helmer Södergård
Keski-Pohjanmaan pelastuslaitos, Kustaa Aadolfinkatu 76, 67200 KOKKOLA
Kemikaalitarkastaja Joonas Nuolioja
Pohjois-Savon pelastuslaitos, Volttikatu 1A, 70150 KUOPIO
Johtava palotarkastaja Ilkka Itkonen
Pohjois-Karjalan pelastuslaitos, Noljakantie 4, 80140 JOENSUU
Palomestari Jussi Kähkönen
Jokilaaksojen pelastuslaitos, Vanhatie 37, 86100 PYHÄJOKI
Varautumismestari Juha Alander
Kainuun pelastuslaitos, Opintie 1, 87100 KAJAANI
Johtava palotarkastaja Janne Heikkinen
Oulu-Koillismaan pelastuslaitos, Kiviharjunlenkki 1E, OULU
Palotarkastaja Katja Forsström
Lapin pelastuslaitos, Verkkotehtaankatu 6, 95420 TORNIO
Riskienhallintapäällikkö Sanna Leiviskä
PELASTUSLAITOSTEN ÖLJYNTORJUNNAN VASTUUHENKILÖT
Öljyntorjuntamestari Olli Kilpeläinen
Länsi-Uudenmaan pelastuslaitos, Oikotie 7, TAMMISAARI
Palomestari Stig Saarinen
Keski-Uudenmaan pelastuslaitos, Teknikontie 4, 01530 VANTAA
Palopäällikkö Yrjö Jalava
Itä-Uudenmaan pelastuslaitos, Ruiskumestarinkatu 2, 06100 PORVOO
Palomestari Leif Ekholm
Varsinais-Suomen pelastuslaitos, Eerikinkatu 35, 20100 TURKU
Pelastuspäällikkö Juha Virto
Suunnittelija Paavo Jokinen, 03-621 2456
Päijät-Hämeen pelastuslaitos, Mannerheiminkatu 25, 15100 LAHTI
Aluepalopäällikkö Jari Lehtinen
Etelä-Karjalan pelastuslaitos, Simpeleentie 15, 56800 SIMPELE
Palomestari Yrjö Saastamoinen
Pelastuspäällikkö Jyri Silmäri
Keski-Suomen pelastuslaitos, Hitsaajantie 6, 41230 UURAINEN
Palopäällikkö Arto Ahlroos
Pirkanmaan pelastuslaitos, Hervannan valtaväylä 100, TAMPERE
Palomestari Petri Vuorio
Satakunnan pelastuslaitos, Satakunnankatu 3, 28100 PORI
Palomestari Markku Rintala
Etelä-Pohjanmaan pelastuslaitos, Nurmontie 7, 60550 NURMO
Pelastuspäällikkö Keijo Kangastie
Palomestari Ismo Ojala
Palomestari Jussi Noponen
Pohjois-Savon pelastuslaitos, Taipaleentie 4, 78250 VARKAUS
Palomestari Mikko Pekkonen
Pohjois-Karjalan pelastuslaitos, Kylätie 14, 82300 RÄÄKKYLÄ
Apulaispalopäällikkö Rauno Jumppanen
Jokilaaksojen pelastuslaitos, Puusepäntie 2, 84100 YLIVIESKA
Pelastuspäällikkö Esa Ihalainen
Palomestari Janne Tamio
Oulu-Koillismaan pelastuslaitos, Lempiniementie 4, 90900 KIIMINKI
Palopäällikkö Tauno Toivanen
Lapin pelastuslaitos, Kiveliönkatu 26, 94600 KEMI
ARVOISA VASTAAJA – kiitän sinua myönteisestä suhtautumisesta hankkeeseen
Lähestyin sinua aikaisemmin puhelimitse ja kerroin päällystön insinööritutkintoon
(amk) liittyvän opinnäytetyöni aiheesta, tavoitteista ja toteutuksesta. Kuten silloin
sanoin, en halua toteuttaa teidän avainhenkilöiden kuulemista perinteisellä tavalla,
vaan tapaamalla ja/tai haastattelemalla teitä. Näin saamme luotettavia ja pitkälle
harkittuja vastauksia.
Opinnäytetyöni vielä vahvistumaton nimi on mitä todennäköisimmin -kemikaalien
kappaletavara varastointi Suomen teollisuudessa”. Tarkoituksena on selvittää eri
teollisuuden alojen kappaletavaravarastoinnin nykytila, yleisimmät poikkeamat ja
arvioida niiden perusteella kehittämistarpeita laajemminkin. Teollisuuskohteet on jo
kartoitettu ja analysoin parhaillaan löydöksiä.
Pyydän teidän näkemystä alla oleviin kysymyksiin, koska näin saamme
kemikaalivalvontaa suorittavan avainhenkilöstön tärkeän näkemyksen aiheeseen.
Samalla saan toisen tärkeän kokonaisuuden, viranomaiset mukaan tähän
OLE YSTÄVÄLLINEN JA TUTUSTU ALLA OLEVIIN KYSYMYKSIIN.
Muodosta kokonaiskuva aiheesta ja laita muistiin ajatuksesi, kokemuksesi tai
kehittämisehdotuksesi. Soitan sinulle viikon – kahden viikon kuluessa, jolloin kirjaan
ylös asiat. Asiaa helpottaa, jos voit kirjata mielipiteesi sähköiseen muotoon ja lähettää
sen kuulemisen jälkeen allekirjoittaneelle. KIITOS!
1. Millainen on arviosi kemikaalivalvonnan nykytilasta tällä hetkellä?
2. Millaisia kehittämishaasteita näet kemikaalivalvonnan
toimintaympäristössä lähitulevaisuudessa?
3. Mitkä ovat keskeiset koulutukselliset tarpeet, joihin tarvitaan tukea?
(mitä koulutusta, miten toteutettaisiin ja kuka järjestää?)
- kemikaalivalvojille itselleen
- palotarkastavalle päällystölle ja esimiehille
4. Millainen on työnantajasi suhtautuminen kemikaalivalvontatyöhön?
Päällystökurssi A9
0400 – 330 566
hintsalat(at)gmail.com
Liite 4 (1)
Kuvallinen yhteenveto kemikaalivarastoinnissa havaituista poikkeamista
Kuva 1. Hapot, natrium-hypokloriitti ja palavat nesteet varastoituna yhdessä.
Kuva 2. Hapettavat tuotteet ja palavat nesteet samassa varastossa.
Liite 4 (2)
Kuva 3. Öljyjen varastointia ulkoalueilla. Sadevesikaivoon matkaa 3 metriä.
Kuva 4. Öljyjen varastointia puulavoilla ja varastohyllyssä ilman turva-allastusta.
Liite 4 (3)
Kaivos- ja kiviteollisuus
Kuva 5. Vaarallista jätettä ilman asianmukaista varastointia.
Kuva 6. Jäteöljyjä ulkoalueilla ilman turva-altaita.
Liite 4 (4)
Kuva 7. Myrkyllisen tuotteen pakkausmerkinnöissä on epäjohdonmukaisuutta.
Kuva 8. Keskenään vaarallisesti reagoivia kemikaaleja IBC-kontteissa ilman turva-altaita.
Kuva 9. Fluorivetyhappoa työpaikan kulkutiellä.
Kuva 10. Nestekaasun käyttöä sähkölaitteiden ja lämmittimien läheisyydessä.
Liite 4 (6)
Kuva 11. Biosidiletkun vaarallinen asennus.
Kuva 12. Hapettavien kemikaalien varastointia vanerialustalla.
Liite 4 (7)
Puuteollisuusteollisuus
Kuva 13. Kaasujen varastointia puuteollisuuskohteessa.
Kuva 14. Sähköturvallisuuden laiminlyönti voi aiheuttaa suuret vahingot.
Liite 4 (8)
Tekstiili ja kenkäteollisuus
Kuva 15. Luokan 4.2 kemikaalien varastointia tuotantotiloissa.
Kuva 16. Väärin merkitty tuote voi aiheuttaa vaaratilanteen.
Liite 4 (9)
Kuva 17. Erittäin vaarallista varastointia. Kiteytynyttä pikriinihappoa lasipullossa.
Kuva 18. Typpihappokonttien varastointia ulkoalueilla.
Liite 4 (10)
Kuva 19. Laboratorion vaaralliset jätteet. Samalla puulavalla on viittä eri kemikaalia.
Kuva 20. Vetyperoksidin säilytystä pellavaliinan päällä.
Liite 4 (11)
Kuva 21. Työkoneiden polttoaineen jakelumittari.
Kuva 22. IBC-konttien varasto teollisuusalueen takapihalla